
/VMlT/V HOLTBÓL 
Tv/pNll KELL 

Az alábbiakban néhány részletet közlök 
„Lunatológia” című kétkötetes tudomá¬ 
nyos munkámból, amely a napokban 
hagyta el a sajtót. 

* 

A Hold eddig égi test volt, rövidesen 
azonban földi test lesz, pontosabban kül¬ 
ső kerület. Ami a Hold tulajdonjogát 
illeti, véleményem szerint a Hold azé, aki 
megműveli. 

A Holdnak nincs saját fénye, a Nap fé¬ 
nyét veri vissza. Amint azonban működ¬ 
ni kezdenek a Földről szállítandó világító 
berendezések, lesz saját neonfénye, s 
másféle fényforrásai. 

A Holdnak nincs levegője és vize. Ez 
óriási export-lehetőségeket nyújt a gaz¬ 
daságiin g elmaradt területek fellendítését 



végző földi vállalatok számára. Csak az 
előbb említett két hiányosság pótlása sok¬ 
rétű kereskedelmi kapcsolatokat tesz le¬ 
hetővé. A levegőexport után vitorlások, 
TepülőgépeK, léghajók, szélmalmok, lég- 
fúrók, viliarkabátok stb. kivitele válik le¬ 
hetővé, mint ahogyan a tengerexportot 
hajók, világítótornyok, halak, r kikötő¬ 
berendezések, mentőövek és fürdőruhák 
exportja követi. Köztisztasági berendezé¬ 
sek exportálása is bizonyosan szükséges¬ 
sé válik, mivel a Hold felülete rendkívül 
poros. 

• A Hold mozgásáról tudni kell, hogy a 
Hold egyrészt a saját tengelye körül fo¬ 
rog, másrészt a Föld körül forog, továb¬ 
bá a Földdel együtt a Nap körül forog, a 
Nappal együtt pedig ... egyelőre ennyi 
talán elég is lesz. 

A Hold kihalt, lakatlan égitest. Ennek 
az adatnak további sorsa az ENSZ kiván¬ 
dorlási és áttelepítési hivatalától függ. 
Ezzel egyidőben eldől a tudomány izgató 
kérdése is; lesz-e élet a Holdon? 

A Holdnak csak az egyik oldalát ismer¬ 
jük, mert mindig ezt fordítja felénk. Meg 
.kell nézni a másik oldalút is, hogy fel¬ 
számoljuk a jelenlegi egyoldalú, elfogult 
szemléletet. 

A Hold vonzereje egyhatoda a Földé¬ 
nek, ami azt jelenti, hogy minden Holdra 
jutott test a súlyából annyit veszt, ameny- 
nyi az általa cipelt súly egyhatoda. A lö¬ 
vőben a sportban elért csúcseredmények 
értékelésénél föltétlenül figyelembe kell 
venni, hogy melyik égitesten érték el. Aki 
a Holdon nem tud 40 méternél magasabb¬ 
ra ugrani, az jobban teszi, ha más sport¬ 
ágat választ. 

Van-e a Holdnak hatása a Földre? A Hold 
számos geofizikai hatását megfigyelték. 
A sugárhatásokon és az árapályjelensé¬ 
geken kívül a Holdnak az érzelmi életre 
gyakorolt hatása is számottevő. (Vö. 
BÖlsche: Szerelem az élők világában.) 

A Föld és a Hold közötti távolságot egy 
sterilizált űrrakéta ez idő szerint 34 óra 
alatt teszi meg, a fénysugár valamivel 
több, mint egy másodperc alatt, a 6-os 
villamos menetideje pedig valamivel 
több, mint 2 év, 3 hónap, 3 hét, 4 nap, 17 
óra, 18 perc és 6 másodperc. 

Feltették a kérdést: hogyan lehet a 
J ldról visszajönni? A kérdésfeltétel 
helytelen. Aki vissza akar jönni, az job¬ 
ban teszi, ha el sem megy. Erdcmes-e 
ilyen hosszú és kockázatos útra vállal¬ 
kozni, ha az ember végül oda akar visz- 
szajutni, ahonnan elindult? 

Feleki László 

ŰRHAJÓSOK FleyELEM 


Sok olyan ember él a világon, aki 
örömmel vállalkozna arra, hogy az első 
űrhajó utasa legyen. Ezt a konjunktúrát 
használta ki egy élelmes nyugati fickó, 
aki tanfolyamot hirdetett, „Amit a jövő 
űrhajósának tudnia kell" címmel. 

Az ötlet ragyogó, kár, hogy nem ne¬ 
kem jutott eszembe. így mást nem tehe¬ 
tek, mint hogy néhány bölcs tanácsot 
adok e tanfolyam hallgatóinak. 

1. Miután a rakéta nagyon gyorsan 
halad, az ablakot csak az egyik oldalon 
szabad kinyitni, nehogy a bentülők huza¬ 
tot kapjanak. 

2. A föld légterét elhagyva, az abla¬ 
kok becsukandók, mert a levegő a nyi¬ 
tott ablakon kiesik és lehetetlen megke¬ 


resni. 

3. Kihajolni nem tanácsos. 

4. A föld mágneses teréből kilépve, 
fellép a súlytalanság állapota, amikoris 
ugrálni vagy ficánkolni nem szabad, mert 
az ember könnyen beütheti a fejét a pla¬ 
fonba. Ilyenkor bármit meg lehet ígérni, 
mert itt a szavaknak sincs súlyuk. 

5. A Holdhoz közeledve át kell köl¬ 
tözni a plafonra, ugyanis ez lesz a padló. 
Ezért az amatőr űrrakéta szerkesztők a 
mennyezetre is rakjanak parkettát. 

6. A világűrben békésen száguldó me¬ 



teorrajjal találkozva, felesleges az ag¬ 
godalom. E rajok nem bántanak senkit, 
persze feleslegesen azért nem kell inge¬ 
relni őket. 

7. Menetközben fel- vagy leszállni itt 
is tilos. 

8. A világűrben szemetelni, a tejútra 
köpködni szigorúan tilos és egytől három 
fényévig tartó elzárással büntethető. 





g. És végül a legfontosabb: A tanfo¬ 
lyam hallgatói indulás előtt feltétlenül 
tanuljanak meg oroszul, mert nagyon 
rossz, ha az ember megérkezik egy vad¬ 
idegen égitestre, ahol se kutyája, se 
macskája és nem tudja magát megér¬ 
tetni. 


ősz Ferenc 

A MÁS ODIK MŰSZAKBAN 


— Te, üf üller, mégi* csak hasa heh 
lene kísérni a tanítónénit. Ilyen későn 
nem mehet egyedül... 

















































Vasvári Anna rajza 

Vannak ilyen emberek 



- Hajlítsuk befelé, mert én itt lakom! 



Seherezádé 

Hegedűs István rajza 



Jó alvó lehet! 

Lajos rajza 


- Azt álmodtam, hogy nem küldtük el a határidős bead¬ 
ványt ... 

- Mikor álmodta? 

- Most délelőtt féltizkor. 


Örök gyerek 



az Egyetemi Színpad ezévi műsortervét, amely színvonalas 
és tartalmas irodalmi programmal lepi meg egyre növekvő 
közönségét. Különösen megnyerte tetszésünket, hogy az élő 
magyar költészetnek négy reprezentatív estét szentelnek a 
a műsorok rendezői. Ezek a következők: 

óbor. (Az élő költészet nagy öregjei.) 

Délelőtt. (Az élő költészet nagy középkorújai.) 

Harminckét éves lettem én .,, (Az élő költészet nagy har¬ 
minckétévesei.) 

Fiatal életek indulója. (Az élő költészet nagy fiataljai.) 

őszintén megvalljuk, hogy a költőknek ez az életkor sze¬ 
rinti osztályozása merészségénél és újszerűségénél fogva, va¬ 
lósággal frappírozott minket... így legalább mindenki ki¬ 
választhatja, hány éves költőnek a verseit akarja hallgatni. 
Mert ugyebár el lehet képzelni, hogy valaki szívesen végig¬ 
hallgatja egy harmincéves költő versét, de már egy negy¬ 
venéves, pláne negyvenötéves költő versei halálra idegesítik. 
E példán felbuzdulva, a következő érdekes költői estek meg¬ 
rendezését ajánljuk: 

Mihályok előrel (Vörösmarty Mihály, Tompa Mihály és 
Babits Mihály verseiből.) 

Elfogyni lassan, mint a gyertyaszál ... (Hatvan kilón aluli 
költők verseiből!) 

Vadat, halat , s mi jó falat ... (Nyolcvan kilón felüli köl¬ 
tők estje.) 

Ha férfi vagy, légy férfi ... (Többgyermekes költők estje.) 

Befordultam a konyhára ... (Diétás költők estje.) 

Hányadik már a pohár ... (Borkedvelő költők estje.) 

Én a halál rokona vagyok ..; (Protekciós költők estje.) 

Hová, hová, édes térjem ... (Elhanyagolt költőasszonyok 
estje.) 

Párisban járt az ősz .:; (Jólértesült költők estje) 

Óh, irgalom atyja, ne hagyj ell (Antiklerikális költők 
estje) 

Egyelőre ezeket ajánljuk. Ha később még eszünkbe jut 
v alami , art is közöljük. De ez nem valószínű. 

<gb.) 


A sértődött 

PEKINGI LEVÉL 


a tájékozatlan bányaigazgatóról 
egy új népszokásról 
az ügyes háziasszonyról és 
egy elégedetlen vendégről 


Kínában általában nincsenek viccek 
amolyan pesti értelemben. De az élet 
gyakran produkál igazi pesti vicc-alkal¬ 
mat. 

Még ez év elején történt. Az cszak- 
kelet-kinai nagy iparbázis gigászi szén¬ 
bányájának, a fusuni bányák igazgató¬ 
ját, Vang Ce-jüt faggattam, mennyi sze¬ 
net termelnek 1959-ben, a Kínai Népköz- 
társaság fennállásának 10. évében. Ta¬ 
nácstalanul tárta szét a karját: 

- A bánya 1958-as terve 10 millió ton¬ 
na volt, és majdnem 15 millió tonnát ter¬ 
meltünk. Ez év januárjára 1,4 millió ton¬ 
na volt előirányozva és 1,8 millió tonnát 
teljesítettünk. Kérdezze azt, hogy meny¬ 
nyit termelünk most. De ki tudja meg¬ 
mondani, hogy mennyi lesz az ev vé¬ 
géig?! 

Akaratlanul is egy régi pesti vicc ju¬ 
tott eszembe. Mórickától kérdezi az apja, 
hány óra. 

- Tíz perc múlva öt - feleli. 

- Azt úgy kell mondani, hogy öt perc¬ 
cel múlt háromnegyed öt. 

- Nem mindegy? - csodálkozik Mó¬ 
ricka. 

- Persze hogy nem, te szamár. Hát 
mit tudod te, hogy mi lesz tíz perc 
múlva!? 


Azok körében, akik előszeretettel ku¬ 
tatják a különböző népek különféle szo¬ 
kásainak történetét, bizonyára érdeklő¬ 
désre tarthat számot az alábbi eset. 

Jó pár hónapja csehszlovák műszaki - 
tudományos küldöttség járt Kínában. A 
megfelelő kínai tudományos szervekkel 
folytatott első hivatalos ^megbeszélésen 
a vendéglátók örömüknek adtak kifeje¬ 
zést, valamint ama reményüknek, hogy 
ez a látogatás a két ország közötti széles¬ 
körű műszaki-tudományos tapasztalat- 
csere kiindulópontja lesz. 

Kínai-csehszlovák tolmács pillanatnyi 
hiányában egy alkalmi tolmács oroszra 
fordította e szavakat. Igen jó. Mindössze 
egyetlen betűnyi hibát vétett. Tapasztalat- 
csere (obmen opitami) helyett oplikacse- 
rét (obmen optikami) mondott. 



hallott - felállt, levette szép, szarukere¬ 
tes szemüvegét és ünnepélyesen átnyúj¬ 
totta a szónoknak. A szónok - ha már 
ott Európában a tudósok körében ez jel¬ 
képezi a nézetek cseréjét, ő csak nem 
sértheti meg a vendégeket - szintén le¬ 
vette vékony fémkeretbe foglalt pápa¬ 
szemét és hasonló ünnepélyességgel át¬ 
adta csehszlovák kollégájának. 


A téli népikohó-mozgalom idején a 
vasöntés valóságos lázba hozta az egész 
országot, öreg kereskedők és fiatal gye¬ 
rekek, riksakulik és katonák, iskolák sőt 
egyes utcák álltak egymással verseny¬ 
ben, hogy ki tud több és jobb minőségű 
vasat olvasztani. Egy vasárnap reggel 
arra ébredtünk, hogy Peking kereskedő¬ 
főutcája, a Vang Fu-tyin téglajárdáját éj¬ 
szaka felszedték, apró kohókat csináltak 
belőle, olyasmiket, mint nálunk egy-egy 
falusi sparhert és főzték benne a vasat. 
A felforgatott utcán mi magyarok igen 
jól, mondhatnám otthonosan* éreztük 
magunkat, akárcsak a Körúton vagy a 
Rákóczi úton jártunk volna, csak éppen, 
hogy ott a Corvin előtt az autóparkoló 

C 

A csehszlovák küldöttség vezetője tel¬ 
jés egyetértésének és őszinte hajlandó¬ 
ságának bizonyítékául - bár csodálko¬ 
zott magában, hogy erről a kínai szo¬ 
kásról eddig sehol nem olvasott vagy 


Gúnyolódás-e vagy elismerés, nem 
tudom, de tény, hogy a kantoniakról 
egész Kínában azt tartják, hogy „min¬ 
dent megesznek, ami repül, kivéve a re¬ 
pülőgépet, és mindent, ami négylábú, ki¬ 




helyen nem állanak népikohók. Ez a vas¬ 
olvasztás itt a pekingi főutcán - ahol a 
felszedett járda alatt sem vasércet, sem 
kokszolható szenet nem találtak - gyak¬ 
ran nem állt egyébből, mint hogy az ud¬ 
varokban összegyűjtött ócskavasat össze¬ 
törték és alaktalan tömbökké főzték, de 
a nagy lelkesedésnek egyszerűen nem 
lehetett határt szabni és szinte megvetés¬ 
sel tekintettek arra, aki még a vascl- 
vasztáshoz sem ért. 

Ezekben a napokban történt, hogy ba¬ 
rátomat, a Zsenminzsipao fiatal munka¬ 
társát vacsorára hívták meg szíve vá¬ 
lasztottja, a bájos Ji-hua szülei. Barátom 
udvariasan és elfogódott'an dicsérte a fi¬ 
nom vacsora fogásait, a cukorbafőtt mar¬ 
hahúst, a bambuszos halgyomrot, a mo¬ 
gyoróval tűzdelt csirkét, különösen pe¬ 
dig a lótuszmaglevest, amit Ji-hua maga 
készített. 

A mama büszkén mondta: 

- Bizony az én kislányom máris 
ügyes háziasszony. Hát még ha látná, 
milyen vasat tud főzni! 


véve a széket". Hát való igaz, hogy Kan¬ 
ton piacain olyan elképesztően bő vá¬ 
lasztékát találni az élelmiszer gyanánt 
forgalombahozott cikkeknek, hogy a 
mondás igaz voltához alig férhet kétség. 
Árulnak macska- és kutyahúst, kopasz- 
tott verebet, teknősbékát, máj őrnagy ve¬ 
lőt, szörnyű kinézésű rákokat, még ször¬ 
nyűbb illatú halakat, hernyót, pörkölt 
csibort, kagylókat, százféle vízinövényt 

Hanem hogy a szék kivételével min¬ 
dent megesznek, ami négylábú - még¬ 
sem pontosan így igaz. Esznek ugyanis 
olyat is, aminek egy lába sincs: kígyót. 

A kígyóhúsból főtt leves nem is olcsó 
mulatság és különleges csemegének szá¬ 
mít. Kanton belvárosában van egy spe¬ 
ciális kígyó-étterem. Kirakatában hagy 
üvegládában tekergőznek a különféle 
méretű, minőségű és fajtájú (a mérges- ™ 
kígyót tartják igazán jóizűnek) kígyók. | 
A vendég, általában egy-egy társaság, 
kiválasztja a neki megfelelőt és asztal¬ 
hoz telepedve tea mellett türelmetlenül 
várja, amíg a szakács elkészíti és a pin¬ 
cér feltálalja a párolgó levest, benne a 
hófehér kígyóhússal. 

A kantoni kígyó-étterem azért is em¬ 
lékezetes számomra, mert Kínában mind¬ 
össze egy alkalommal, és éppen itt lát¬ 
tam hangosan elégedetlenkedő kínai ven¬ 
déget. Kérte a panaszkönyvet miközben 
dühösen méltatlankodott. 

- Ez magának kobra? A vak is látja, 
hogy közönséges viperával akar minket 
megetetni I 


A közel 700 milliós Kína népsűrűsé¬ 
géről beszélgettünk kínai társaságban. 

- Magyarországnak mennyi lakosa 
van? - kérdi az egyik fiatalasszony, 
felém villantva mandula-szemét. 

- Körülbelül tízmillió. 

- ö, hát akkor maguk valamennyien 
személyesen ismerik egymást! 


Fábián Ferenc 

fasti tüéxZS hdósítintíói 

Új történelmi kategóriával ismerked¬ 
tem meg a napokban egy kisfiú, Lacika, 
jóvoltából. Lacika szereti a történelmet, 
ismeri az emberiség történetének nagy 
alakjait. Nagy tisztelet hangján emlékezett 
meg Nagy Sándorról, aki szerinte menő 
volt. Julius Caesar is menő volt. Nagy La¬ 
jos is menő volt. Napóleon is. A nagyság 
megjelölése azonban nemcsak államférfi¬ 
aknak és más közéleti személyiségeknek 
jár ki. Shakespeare is menő volt, Tolsz¬ 
toj is. Bozsik is menő, Elvis Presley is. 

Megkérdeztem tőle, hogy én is menő 
vagyok-e. Csóválta a fejét. Látszott rajta, 
hogy kínosan érinti ez a csúnya nagyravá- 
gyás. 

# 

Pesti párbeszéd két férfi között az ut¬ 
cán: 

- Hova? 

- Sanyiékhoz megyek. 

- Igen? Ne add át üdvözletemet! 

* # 

A sajtó és a rádió tájékoztató hatása 
számottevően befolyásolja a* emberek ki¬ 
fejezési módját. A mezei munkában kifá¬ 
radt, éhes gazda így csapott az asztalra 
alkonyaikor: 

- Anyjuk, mi lesz már az estebéddel! 



A bűnüldözés fejlett technikai formái 
új lehetőségeket nyújtanak a bűnözők¬ 
nek. Amikor egy bankrabló egy New York-i 
bankban arra szólította fel a pénztáros¬ 
nőt, Margaret Kilkenny kisasszonyt, 
hogy adja át neki pénztára egész tartal¬ 
mát, a hölgy engedelmesen teljesítette 
a parancsot, ugyanakkor azonban meg¬ 
nyomott egy gombot, amely két filmfel¬ 
vevő készüléket hozott működésbe. Már 
aznap este valamennyi moziban és a tele¬ 
vízióban is játszották a bankrablást tö¬ 
kéletes élethűséggel ábrázoló filmet. A 
tettest hamar elfogták. Egy filmszínész 
nem tehet egy lépést sem anélkül, hogy 
fel ne ismernék. 



bá a , 




Pusztai Pál rajza 























































































IgilZOn egyszeril _Mészáros András rajza 



megtalálni ezt a sok szép bútort? 
- A legközelebbi kiállításon ... 




A szingapúri diák esete 

Azt írja az Esti Hírlap, hogy a michi- 
gani Ann Arbor falucska harangtomyá- 
ban a babonás lakosok szerint kísértet 
jár. Kiderült, hogy egy Cseng nevű 
szingapúri diák az illető, aki valóban 
ott lakik két éve, szégyenében bújt el 
ott, mert megbukott az egyetemen 
1955-ben. 

Az még csak hagyján, hogy Ann Ar- 
bort falucskának nevezni helytelen, mert 
Ann Árbor ipari város. De ha Cseng, a 
szingapúri diák 1955-ben megbukott és 
szégyenében két évig a toronyban lakott, 
akkor onnan 1957-ben lejött. Mért ad 
hírt erről az érdekes történetről az E. 
H. két éves késéssel? 

Egy kis számtan 

A Népszabadság hírül adja, hogy a li- 
pecki hengerművek másodpercenként 35 
méteres sebességgel hengerlik az acélt, 
s azt állítja, hogy ez a sebesség kétszer 
akkora, mint a leggyorsabb vonaté. 

Könnyű kiszámítani, hogy másodper¬ 
cenként 35 méter, az óránként 126 kilo¬ 
méter. Ezek szerint a leggyorsabb vonat 
63 kilométeres sebességgel száguld. 

Nyilatkozat 

Azt írja a Magyar Ifjúság: „A 
Behring-szoros Alaszkánál és Kamcsat¬ 
kánál válassza el a Szovjetuniót az Egye¬ 
sült Államoktól." 

A Behring-szoros lapunk munkatársa 
előtt kijelentette, hogy a felszólító mód¬ 
ban megfogalmazott utasításnak - saj¬ 
nálatára - nem tud eleget tenni, mert 
egyszerű jelentő módban már jelenleg is 
elválasztja az említett országokat. 

Szép vers 

Oly szép verset olvastunk a Nők 
Lapjában, hogy ideiktatjuk: „Kik fog¬ 
ják és fogják-e majd kinyitni a nyugta- 
tások titkosajtaját? Kék villanással egy 
motorbicikli vibrál, robog fekete parkon 
át. Ne hagyj el azon a holdtalan estén, 
te is surranj be, tolvaj értelem. A dombok 
közt kék lámpa, ideges fény. Honnan? 
hová? minek is kérdezem?" 

Az az érzésünk, hogy a tolvaj érte¬ 
lem mégsem volt hajlandó besurranni, 
ennélfogva nem is fogja kinyitni a nyug- 


tatások titkosajtaját. Ellenkezőleg. Sze¬ 
retné rázárni... 

A tördelőszerkesztő tréfája 

Az Élet és Irodalom cikket közölt a 
külpolitikai helyzetről az 1. oldalon. A 
cikk a 2. oldalon folytatódott, de a szerző 
nevét az 1. oldal aljára tették, minek kö¬ 
vetkeztében az a passzus, amelyben szer¬ 
ző a külpolitikai változások okát elem¬ 
zi, így hangzik: „ ... nemcsak az a fe¬ 
szültség, amely a tőkés piacokon keletke¬ 
zett . . . nemcsak a békés egymás mellett 
élés eszméjének hallatlan mágneses ere¬ 
je - hanem mindenekelőtt az a NEMES 
GYÖRGY. 

A tájékozatlan kritikus 

A Népszava ismertetést közöl a Szá¬ 
zadvégi költők című Magvető-kiadvány¬ 
ról, s abban olvassuk: „Volt a magyar 
költészetnek Petőfi és Ady nemzedéke 
között egy korszaka, amelyből irodalmi- 
lag tájékozottabb közönségünk is csak 
Vajda János, Reviczky Gyula, s legfel¬ 
jebb Kiss József, Komjáthy Jenő nevét 
ismeri." 

A cikkecske szerzője rosszul tette, 
hogy a közönség műveltségét azonosnak 
vette a magáéval. Mert vele ellentétben 
az irodalmilag kevésbé tájékozott közön¬ 
ség is ismeri a könyvben szereplő olyan 
emlékezetes költőinket, mint Pósa Lajos, 
Ábrányi Emil, Endrődi Sándor, Kozma 
Andor, Szabolcska Mihály, Makai Emil, 
Telekes Béla. 

Sürgönystílusban ... 

„Tudjuk, hogy a gyufát a magyar Irá¬ 
nyi Dániel találta fel .. .” — írja a Pécsi 
Napló, mert nem tudja, hogy a gyufát a 
magyar Irinyi János találta fel. 


„ ... a fiatalságnak nemcsak kereseti 
lehetőség keU, hogy jól érezze magát, ha¬ 
nem eleven, pezsgő élet és szép város, 
amiben sétálhat. Igenis, még szökőkutak 
is, melyek alatt andalogni lehet. (Magyar 
Nemzet.) 


„A Csak nőknek című műsor szellemes 
volt, nagyon ötletes, a nők életéből ti¬ 
pikus eseteket dolgozott fel igen elmésen, 
megfogva a legkényesebb és legérzéke¬ 
nyebb pontokat.” (Fazekas Gyuláné levele 
a Rádióújságban.) 


„A VIT tárgysorsjáték első díját, a 
Moszkvics személyautót szombaton vette 
át dr. Zámbó Zoltán siklósi orvos, új jo¬ 
gosítványával hazahajtott.” (Esti Iljplap.) 
Minek a kocsi annak, aki jogosítvánnyal 
is tud hajtani? 


„Similis simile gaudet” — írja az Or¬ 
szág-Világ, holott, aki latin közmondást 
használ, annak tudnia kellene, hogy a 
„gaudeo” ige dativust vonz, tehát nem 
simile, hanem s i m i 1 i a helyes. 


„A közeli években jelentősen gyarapít¬ 
juk a MÁV Diesel-mozdony gondját.” (A 
közlekedési miniszter nyilatkozatából. 
Népszava.) 

Dr. Árgus 


Sűrítik 


az 5-ös autóbuszjáratot 

Dezső, maga a rakétát nézi, nem a Holdat! 


vojsTfxqot o/vcksoK 

A minap kezembe került a Hírhar¬ 
sona késő délutáni kiadása, abban olvas¬ 
tam ezt a színes riportot: 


- Vagy leesel végre, vagy elmegyünk 
innen... 


Kényszerhelyzetben 



- Kénytelen voltam megvenni c*zt a 
nadrágot, mert nem tudtam kibújni be¬ 
lőle ... 


ünnepélyesen megnyitották a „Kőszikla” 
eszpresszót 

Tegnap délután, ünnepélyes külsősé¬ 
gek között nyitották meg a Ló utcai 
„Kőszikla" eszpresszót. 

A Ló utca a kerület leghosszabb utcá¬ 
ja, egyik vége Makónál van, a másik 
Jeruzsálemnél. S ami a legmeglepőbb, 
ennek a hosszú utcának nem volt egyet¬ 
len egy eszpresszója sem, ahol a dolgozó 
milliók munka után megihattak volna 
egy kávét. A kerületi vendéglátó válla¬ 
lat végre teljesítette a kerület lakosságá¬ 
nak régi kívánságát és felépítette Közép- 
Európa legnagyobb, Eurázia legszebb és 
a Világegyetem leghangulatosabb esz¬ 
presszóját. 

A helyiség szélessége 564 méter, hosz- 
sza 8756 kilométer, magassága 7483910023 
méter. A mennyezetről lelógó csillár 
hossza 17497032175649182257600 tengeri 
mérföld, s több millió villanykörte ég 
benne. Szakértők szerint a helyiség vil¬ 
lanyszámlája hazánk történelmének leg¬ 
nagyobb villanyszámlája lesz. Mi sem 
jellemzőbb az eszpresszó nagyságára, 
hogy kényelmesen elfér benne 654218749 
8100 a négyzeten szerelmespár, 450719023 
a köbön házasságtöró férfi vagy nő és 
589402376 darab nyugdíjas. 

Ha az asztalokat összetolnák, akkor 
az egyik oldalara elférnének a béketá¬ 
bor, a másik oldalára az imperialista tá¬ 
bor és az asztal két végén a semleges 
országok kávészerető népei. Az asztalok 
lábai több mint 849000517432^612986. 

A kávéfőzőnő, név szerint Schimler 
Ibolya, 54 méter hosszú, 7 méter széles 
és a szájában *57019974821 fog van. 186 
méter anyagot és 4 és fél kiló gombot 
használtak fel a ruhájához. Három gyö¬ 
nyörű kék szemével és 5 fitos orrával 
bizonyára meg fogja igézni a be vetődő 
szomjas vándorokat. Ibolya lábai Pest 
megye legszebb lábai, ezen a két oszlo¬ 
pon nyugszik az egész impozáns felépít¬ 
mény. 


Józsi bácsi, a pincér, a világ legöre¬ 
gebb embere, átlag sebessége 280 kilo¬ 
méter per óra. Ha bajuszának szálait 
egyenként kitépnék és egymás mellé 
raknák, akkor olyan hosszú bajusz-szá¬ 
lat kapnánk, amely kétszer kerülné meg 
a földet és a Baross teret. 

De nemcsak kávé kapható az eszpresz- 
szóban, a vendégek 3000 fajta, szebbnél 
szebb és finomabbnál finomabb cukrász- 
süteményekben válogathatnak. 

Végre, végre, teljesült a kerületben la¬ 
kó dolgozók kívánsága és megnyílt a 
Kőszikla eszpresszó! 



Másnap, ugyancsak a Hírharsona késő 
délutáni kiadásában a következő helyre- 
igazítást találtam: 

„Tegnapi cikkünkbe amely a •Kő¬ 
szikla* eszpresszó ünnepélyes megnyitá¬ 
sáról szólt, néhány téves adat csúszott 
be. A Ló utca csak 9 méter hosszú zsák¬ 
utca és az eszpresszó nem Közép-Európa 
legnagyobb eszpresszója, hanem csak a 
Ló utcáé. A helyiség 10 négyzetméteres 
és 12 asztal fér el benne. A kávéfőzőnő, 
Schimler Ibolya, nem 54 méter hosszú és 
7 méter széles, hanem normális termetű, 
fogainak száma 30 és csak 1 orra és 2 
szeme van. Józsi bácsi, a pincér, nem a 
világ legöregebb embere, mert csak 52 
éves, bajusza nincs és átlag sebessége 
nem haladja meg az 50 évesek átlag se¬ 
bességét. A vendégek nem 3000, hanem 
csak 3 fajta cukrászsütemény között vá¬ 
logathatnak. 

Végezetül az eszpresszó neve nem Kő¬ 
szikla, hanem Mákszem." 

Mikes György 













































Este féltízkor betértem a „Vidám 
marhafelsálhoz" címzett étterembe. 

- Étlapot kérnék - szóltam a ballon¬ 
kabátos pincérnek. Fejébe nyomta barna 
nyúlszőrkalapját és udvariasan megha¬ 
jolt: 

- Az étlapot már iktattuk és elfek¬ 
tettük az irattárba. 

Kényelmesen hátradőltem a székemen: 

- Vacsorázni szeretnék. Hozzon vala¬ 
mi harapnivalót a hidegkonyhából. 

Sajnálkozva legyintett: 

- A hidegkonyhánk már átlangyoso- 
dott. 

- Hát akkor hozzon valami főtt ételt. 

- A melegkonyhánk már kihűlt, - 
közölte bocsánatkérő mosollyal. - Egyéb¬ 
ként is záróra van. Szíveskedjék fizetni 
és távozni. 

- Záróra? - ámultam, - hiszen hiva¬ 
talosan tízig vannak nyitva és ahhoz még 
íegalább húsz perc hiányzik I 

- Elnézést kérek - mentegetődzött a 

pincér, - ilyenkor már leállítjuk a gázt, 
a gőzt és kikapcsoltuk a szakácsnőt is. 
Legyen szerencsénk holnap délelőtti - 
szólt és ezzel faképnél hagyott. \ 

Lassan oltogatni kezdték a lámpákat, 
aztán jött a takarítónő a porronggyal. 
Letörölgetett egy házaspárt, aztán össze¬ 
seperte a még jelenlevő vendégeket. En¬ 
gem is éppen el akart mosogatni, mikor 
egy merész ugrással kimenekültem a 
vészkijáraton. Átmentem a tíz órakor 
startoló „Éjjeli .pörköltözőbe". 

- Vacsorát kérek, enni akarok 1 - li¬ 
hegtem, mint egy szabadnapos koplaló- 
művész. A pincér abroszokat bontogatott, 
feltöltötte a sótartókat és örökzöldet 


rakosgatott a virágvázába. - Vacsorát 
akarok - suttogtam eszelősen magam 
elé. A felszolgáló hideg udvariassággal 
mosolygott: 

- Legyen türelemmel a kedves ven¬ 
dég, hiszen csak most nyitottunk I 

Két hét múlva sikerült megvacsoráz¬ 
nom, mert hálistennek, nyomták az ügye¬ 
met a Minisztériumban. 

Galambos Szilveszter 






A hivatalban azon vitatkoztak, hogyan 
lehet a legjobb kávét főzni. A házias Man¬ 
cika ellentmondást nem tűrő hangon je¬ 
lentette ki: 30 szem babkávéból készül az 
ideális dupla. Nyomban le is küldték Va- 
rustyáknét, a hivatalsegédet, hozzon két 
deka kávét. A jó asszony csakhamar visz- 
szatért a celofánzacskóval és Mancika, buz¬ 
gón számolta ki a kísérleti hetven szemet. 
Még be sem fejezte a műveletet, Varus- 
tyák néni éktelen szipogásba kezdett. Riad¬ 
tan néztek rá, mire elsírta: 

- Igazán nem érdemiem meg ezt a bi¬ 
zalmatlanságot! Nálam még sohasem hiány¬ 
zott semmi, most is érintetlen volt a 
zacskó. 



- Hallatlan 1 Háromszáznyolcvanezer kilométerről eltalálják a Holdat, ez meg 
két lépésről a kapu fölé lől 


Hátha... 



— Mondja csak, nem tudna egy ötve- 
nest kölcsönözni elsejéig? 


MíiWEJW'étLe 


Kis képesség — nagyképűség. 

* 

Mit ér az ember? Erre a kérdésre csak 
a rabszolgakorban tudtak pontosan felelni. 

* 

Ha az ember figyeli önmagát, már tisz¬ 
tességesebb. Másként viselkedik az ember, 
ha tudja, hogy figyelik. 

* 

Vihar idején megtudjuk, hogy mit csi¬ 
nál a szél, amikor fúj. 

* 


A kedvezőtlen diagnózis egyike a leg¬ 
súlyosabb betegségeknek. 


* \ 

Aki erkölcsös akar lenni, elárulja, hogy 
nem az. 


* 


A belgyógyász élete szakadatlan rejt¬ 
vényfejtés. 


t. 



Előrelátó terítés a borkóstolóban 

Schwott Lajos rajza 

A% árucsereforgalom nem kívánt fejlődése 



Kovácsfi Lajos kartárs ábrázata... 



... a lapokban közölt Hold-térképek mintájára. 



Vetített díszlet 


megint szórakozik a 



Vigyázat! Fertőzésveszély! 


A stílusod nyúlós, mint a törökméz, 

A gégédet bevonja egy torok-máz, 
Hangod hamis, nem múlik e konok láz ; 
Pedig ez a kollégákra örök vész: 
Költészetben az szabály, 

Hogy ragályos a dagály. 

A „Tojás” című színdarab 
szerzőjéhez: 

Miközben te tojsz „Tojás"-t. 

Olvasd, mit írt Tolsztoj. - MástI 

Kiöregedett színészpár 
önkritikája: 

- Hajam kihullt, nagy hasam lett: 

Nem való már nekem Hamlet. 

- Ugyan kérem! hogy éli át 
Vén színésznő Óféliát? 

Az Európa Könyvkiadó 
jelmondata: 

Az Európa " ekhós-szekeréből 
Csehov, Maupassant és Thackeray dől. 

G. B. Shaw méltatása: 

Nem skót, nem dán Shaw, csak ír. 

Mégis nagyon jókat ír. 

Egy nem-olvasó kritikushoz: 

Dicsérgeti mindig szád: 

Milyen nagy író Mikszáth. 

Jobb volna, ha szád míg tátod. 

Inkább - olvasnád Mikszáthot. 

E. J. 


E heti hirdetésünk 

Csak örvendezni lehet annak a hírnek, hogy a kereskede¬ 
lemben dolgozó eladókat az eddiginél magasabb srintű szak¬ 
mai oktatásban részesítik. A Belker bizonyára kitűnő tan¬ 
anyagot állít össze, s nyilván arra törekszenek maid az ille¬ 
tékesek, hogy fáradozásuk mind elméleti, mind pedig gyakor¬ 
lati síkon is minél gyümölcsözőbb legyen. Az „Előzékeny ki¬ 
szolgálás” című, szerintem rendkívül fontos tantárgy oktatá¬ 
sához szeretnék segítséget nyújtani azokkal a tapasztalatok¬ 
kal, amelyekre az elmúlt napokban tettem szert. 

Úgy vélem, nincs abban semmi különös, hogy szeretem a 
„Csárdásának keresztelt háromszögletű sajtot, miért is egy 
egész dobozzal kértem az egyik Közértben. 

— Csárdás nincs, most mást tetszik vinni — közölte velem 
az eladónő. 

Nem azon bosszankodtam, hogy nincs „Csárdás”, mert leg¬ 
alább harmincnégyféle sajtból választhattam volna ott a 
helyszínen, de az a határozottság, amellyel a kartársnő kije¬ 
lentette, hogy most pedig mást viszek, — ellenállásra sarkallt. 
Amikor ugyanolyan határozottsággal közöltem vele, hogy kö¬ 
szönöm kedvességét, de nem kérek mást, közbeszólt az üzlet¬ 
vezető : a raktárban van „Csárdás” is, csak hozza fel a kartárs¬ 
nő! Fel is hozta, és miközben átadta nekem a kerek dobozt, 
így szólt: 

— Teljesen mindegy kérem, ezek a sajtok úgyis egyformák. 

Gyakorlatból tudom: ez nem így van, a sajtok különfélék 

és ízletesek, s remélem, nem az lesz a hasonló esetek orvos¬ 
lására a megoldás, hogy minden ilyen kartársnő mellé majd 
beosztanak egy figyelmes üzletvezetőt. 

Mivel az oktatás más szakmára is kiterjed, elmondom, 
hogyan is szolgáltak ki az egyik férfi divatáru üzletben, ami¬ 
kor egy pár szürke nylon krepp zoknit kívántam vásárolni. 
Kora délelőtt lévén, rajtam kívül nem volt vevő az üzletben. 
Az eladónő láthatóan kelletlenül vette tudomásul kívánságo¬ 
mat, de azért másodszori kérdésemre mégis felelt. Csak min¬ 
tás krepp nylon zoknit tud adni — szólalt meg végül is. Lát¬ 
tam, nehezére esik velem foglalkoznia, mégis megkértem, — 
bár beismerem, ez nem volt lovagias dolog részemről —, hogy 
mutassa meg mintásban a kreppet. Erre előhozott kreppben 
és mintásban egy drappot, s biztatott, nézzem meg, ugyan¬ 
ilyen van szürkében. Mivel már üzleti összeköttetésünk kez¬ 
detén a kartársnő tudtára adtam azon óhajomat, hogy szürke 
színben érdekel a zokni, csodálkoztam, miért mutatja „ugyan¬ 
azt drappban” azzal, hogy ugyanilyen van szürkében. 

— Láthatnám-e mégis a szürkét? — kérdeztem érthető kí¬ 
váncsisággal. A konkrét kérés elől a kartársnő már nem tér¬ 
hetett ki: elővette a krepp nylon férfizoknit szürkében, amit 
én az ő nagy csodálkozására megvásároltam. 

Azóta is azt kutatom, mi hibája lehet az általam vásárolt 
zokninak, amit nekem olyan nehezen akart eladni a kartárs¬ 
nő szürkében. 

Talán egyszer, majdan, ezt is megtudom, ha sikerrel jár a 
tervbevett szakmai 


Csodagyerek 

Várnai György rajza 




Tiszta lesz 


Szűr-Szabó József rajza 



- Miért szedi fel a járdát. Kovács úr? 

- Beadom a Patyolathoz! 


Itt a lakásfestő- és takarító- szezon! 



Ludas Matyi természetrajza 

Sótfdor Károly rajza 



Ez a tubusos méhecske, amely a csemegcboltokban legújab¬ 
ban kapható tubusos méz előállításával foglalkozik. 

Szolnoki séta 



Testgyakorlat 


Először a Szolnoki Papírgyár¬ 
ban jártunk, ahol 1935 óta 
gyártják a sokféle papírt. Két¬ 
szer nyertek vándorzászlót és 
most harmadszor is szeretnék 
elnyerni, de hogy ezt elérhes¬ 
sék, tervmódosításra volna 
szükségük. Ehhez azonban vagy 
harminc irat, harminc aláírás 
szükséges. Meg is jegyezte 
egyik dolgozójuk, hogy „Ügy 
látszik, azért készítünk terven 
felül papírt, hogy az illetéke¬ 
sek minél többször aláírhassák 
a mi gyártmányainkat**. 


A gyár 1-es számú gépét most 
építik újjá. Willy Starke né¬ 
met mérnök irányítja a mun¬ 
kálatokat. Starke szenvedélyes 
horgász, de nincs szerencséje 
a halakkal. Csak apró halacs¬ 
kákat fog. Persze a gyárban 
folyton bosszantják őt fantasz- 


,Légi postával’ 



tikus horgásztörténetekkel. Az 
egyik gépszerelő legutóbb azzal 
fogadta, hogy óriási halat fo¬ 
gott. Starke clsápadt és meg¬ 
kérdezte, milyen nagy volt. 

— Nem tudom a pontos sú¬ 
lyát — hangzott a válasz — mert 
nem fért rá a tizedesmérlegre. 
Lefényképeztettem a halat és 
a képet tettem a mérlegre, de 
a fotográfia alatt is összetört 
a mérleg. 

* 

A papírgyár gőzfejlesztő 
üzemrésze lemarad a tervvel, 
mert a régi erőtelep kevés gőzt 
ad. ÜJ erőtelepet kellene léte¬ 
síteni, hogy több gőz legyen. 
Az építkezés azonban a jóvá¬ 
hagyás hiánya miatt egyre ké¬ 
sik. A gyárvezetőségnek hal¬ 
vány gőze sincs, hogy miért... 


Kevés az óvoda a városban, 
de Szolnokon csak 19G0-ban 
építhetnek új óvodát. Az idei 
tervbe már nem tudták bele¬ 
illeszteni. A kicsiknek viszont 
most volna szükségük tágasabb 



játszó- és tanulótermekre. De 
terv, az terv, amelynek készí¬ 
tői néha nem számolnak azzal, 
hogy a kisfiúk, kislányok nö¬ 
vekedését nem lehet elhalasz¬ 
tani és 1960-ra „beütemezni”... 

(palásti) 


Ferenc József arról volt ne¬ 
vezetes, hogy elutasította kora 
találmányait. Nem beszélt tele¬ 
fonon, nem ült autóba. A mai 
ember nem engedheti meg ma¬ 
gának a maradiság fényűzését. 
Traktorral szántunk, televíziót 
bámulunk, fridzsiderben hűt¬ 
jük a sörünket és légi postá¬ 
val levelezünk. Valószínű, hogy 
Moszkvába, New Yorkba, vagy 
Pekingbe légi úton gyorsabban 
ér el a levél, mint a tizenki¬ 
lencedik század nagy találmá¬ 
nyával, a vonattal. 

Ilyen gondolatok közben lép¬ 
tem be az egyik papírkereske¬ 
désbe és légi levélpapirost kér¬ 
tem. 

- Muszáj annak légi papír¬ 
nak lenni? - kérdezték némi 
szemrehányással. 

- Nem muszáj. Küldhetem 
delizsánsszal is. 

- Mert légi papírunk nincs. 

A dialógus egyre élesebb 

lett. 

- Nincs? De talán tetszet¬ 
tek hallani, hogy a TU-114 ti¬ 
zenkét óra alatt ér Moszkva- 


teJ&l 



ból New Yorkba és ugyanez 
az út vonaton és hajón egy 
hétig tart? 

- Hallottuk. 

- Akkor kérek valami vé¬ 
kony levélpapírt. 

Hoztak. Magyarország leg¬ 
szebb tájait és épületeit ábrá¬ 
zolta a mappa. Volt Ország¬ 
ház, Halászbástya, Lillafüred, 
Tabán ... Kellemes, vastag 


levélpapírok voltak, jócskán 
túlhaladva a légi posta előírt 
öt grammját... 

A második üzletben ride¬ 
gebben fogadtak. 

- Nem tartunk légi papírt. 

- Miért? 

- Nem a mi profilunk. 

Csak ezt ne mondták volnál 

Az elárusító szép levélpapíro¬ 
kat kínált. Megcsodáltuk a 
Sport-ot (sportolók számára) és 
a Rekord-ot (élsportolók leve¬ 
lezésére). Kecses volt a Cson¬ 
gor, ha netán valaki írni óhaj¬ 
tana Tündének, de akadt kü¬ 
lön Tünde levélpapír is, ha a 
leányzó válaszolni óhajtana. 

Több helyen azt ajánlották, 
menjünk a postára, duzzaszta¬ 
ni a sorbaállók számát, bár 
megnyugtattak, hogy légi le¬ 
vélpapírt ott sem lehet kapni, 
csupán úgynevezett zárt-lapot. 

Hiába, makacs ember papír¬ 
üzletben akar papírt venni I 
Folytattuk tanulságos kőrútun¬ 
kat - a legnagyobb kudarcok¬ 
kal. Végre a Rákóczi út és a 
Puskin utca sarkán megsajnált 
egy udvarias elárusító és a 
pult alól kihalászott néhány ív 
álomszerűén kék légipapirost. 

- De boríték nincs, - tette 
hozzá sajnálkozva. - A héten 
kapunk. 

A héten? Egy légiposta-levél 
igazán ráér. 

Vadászat kezdődött boríték 
után. A legközelebbi papír¬ 
boltban sem találtunk, de na¬ 
gyon ajánlották a Holló-levél¬ 
papírt. Dobozán fekete holló 
ücsörög, szájában karika. A 
középkorban igen bevált boy- 
szolgálat. Igazán nem értem, 
miért ne lehetne légi posta he¬ 
lyett ma is hollóra bízni a 
sürgős levél továbbítását? 

Stella Adorján 


Jól van ez így? 


A Petőfi-hid megnyitásától 
kezdve, tehát több mint húsz 
éve közvetlen autóbuszjárat 
volt a Móricz Zsigmond kör¬ 
térről a Nagykörútra. Ezt nem¬ 
régiben megszüntették úgy. 


Biztosan udvariassági versenyben volt..* 


Szeptember 13-a, vasárnap 
délután 13 óra 45 perc. Szín¬ 
hely: a Móricz Zsigmond kör¬ 
térre tartó 18-as villamos bel¬ 
seje, a Szépvölgyi úti megálló¬ 
nál. 

A fiatal kalauznő erélyes 
hangon rászól egy nőre, aki a 
kocsi belsejében áll: 

- Nyomja meg a csengő¬ 
gombot ! 

Az utas nem tudván, hogy 
neki szóltak, nem tesz eleget a 
felszólításnak, mire a kalauz¬ 
nő jó erősen ráüt a nő vállára 


és dühösen mondja: 

- Nem hallja? Nyomja meg 
a csengőt! 

Az utasok felháborodva 
hallgatják az esetet, a nő sér¬ 
tődötten néz a kalauznőre, de 
azért csenget. 

Ha a kedves olvasók azt hi¬ 
szik, hogy a kalauznő ezután 
megköszönte a szívességet, ak¬ 
kor tévednek. Ezt mondta: 

- De nehezen durálta neki 
magát... 

Egy iélháborodott utas 


hogy a 45-öst, ami erre járt, 
elirányították a lágymányosi új 
lakótelepre. Nyilvánvaló, hogy 
az új lakótelepnek is szüksége 
van buszra, de ezt nem úgy 
kellett volna megoldani, hogy 
megfosztották Buda egyik leg¬ 
forgalmasabb helyét a közvet¬ 
len járattól. Jelenleg a Móricz 
Zsigmond körtérről csak úgy 
lehet bejutni a Nagykörútra, 
hogy először az i-es, 7-es vagy 
a 10-es járatokon két meg¬ 
állót ellenkező irányban megy 
az utas Kelenföld vagy Buda¬ 
fok felé. Itt átszáll, mert ugye¬ 
bár átszállójegyet kellett válta¬ 
nia a vonal helyett, aztán egy 
hatalmas kanyarral, és jókora 
időveszteséggel végre átkerül 
a Boráros térre, illetve a 
Nagykörútra! Jól van ez így? 
- kérdik a 

Móricz Zsigmond körtéri 
lakosok. 


Olvasottságom alapján na¬ 
gyon jól tudom, hogy a test- 
gyakorlás a klasszikus Görög- 
oftzágból indult ki, s hogy a 
világtörténelem legjelesebb sze¬ 
mélyiségei is folytattak testgya¬ 
korlatokat. Szókratész birkózott, 
Einstein kiváló fej-játekos volt 
és nem lepődnék meg, ha meg¬ 



tudnám, hogy madame Ráca¬ 
in ier minden reggel, felkelte¬ 
kor, laza tartásban körülfutotta 
néhányszor a róla elnevezett 
rekamiét. 

Ismerem a korszerű testne¬ 
velés elméletét is és tudom, 
hogy a torna terén sincs vége 
a fejlődésnek. Mégis lebilincsel 
a testnevelés legújabb perspek¬ 
tívája, mely lehetővé teszi, hogy 
már jóval a testnevelési órák 
előtt fejlesszük izmainkat, fus¬ 
sunk, ugorjunk, kitartást és bá¬ 
torságot szerezzünk 

A testgyakorlatnak ez az új 
művelete is a tornatanár ve¬ 
zényszavára kezdődik. A ta¬ 
nárnak arra a kiáltására, hogy: 
tornacipőt szerezz!! - a kis¬ 
gyermekek, rendesen szülőik 
társaságában futásnak erednek a 
város minden irányába és kez¬ 
detét veszik az ügyességi sportok 
legváltozatosabb formái. 

Gyermek-tornacipőt ugyanis 
csak a legnagyobb ügyességgel, 
rátermettséggel és izomerővel 
lehet szerezni. Annak a gyer¬ 
meknek, ki tornacipőt szerzett, 
nem is kellene kötelezővé tenni 
a tornaórán való részvételt. Ha 
a szülő igazolja, hogy a gyer¬ 
mek vele volt a tornacipőért 
menő társadalmi erőfeszítésben, 
felmenthető a további torna 
alól. 

Az a gyerek járjon tornára, 
akinek a rátermettsége csekély 
volt ahhoz, hogy tornacipőt sze¬ 
rezzen ! 

_ S. P. 

Ludas Matyi postájából 

„A pesti fák védelmében** 
megjelent közleményt köszö¬ 
nettel vettük. A jövőre vonat¬ 
kozólag előirányoztuk növény¬ 
védő felszereléseink fejleszté¬ 
sét, hogy hasonló esetekben 
gyorsabban és hatásosabban 
tudjunk a kártevők ellen véde¬ 
kezni. 

Fővárosi Kertészet 
igazgatója 

A „Szemérmes vagyok** című 
bírálatukkal kapcsolatban uta¬ 
sítottuk a fürdő vezetőségét, 
hogy megfelelő számú férfi 
munkaerőről gondoskodjanak. 

Fővárosi Filraőigazgatóság 
Virág Sándor lg. 

Idei győzelmi statisztikámat egy kicsit 
elrontotta a hamburgi teniszversenyen, 
a döntő előtt szenvedett tokszalagszaka¬ 
dásom. A verseny közben történt sérülés 
után szállodai szobámba vittek és az or¬ 
vos a kezelés után azt tanácsolta, hogy 
mozdulatlanul feküdjek, vegyek be al¬ 
tatót és sokáig aludjak. Alighogy el¬ 
ment az orvos, bejöttek szobámba a 
hamburgi verseny résztvevői, élükön Pat¬ 
rícia Warddal, a világhírű női verseny¬ 
zővel. Lemezjátszót és felevíziós készü¬ 
léket hoztak magukkal, no meg finom 
csemegéket, italokat. Reggelig beszélget¬ 
tünk, mulattunk, remekül éreztem ma¬ 
gam és ők boldogok voltak, hogy elte¬ 
relték figyelmemet sérülésemről, fájdal¬ 
mamról. Alig aludtam néhány órát, de 
ennek ellenére jókedvűen, derűsen éb¬ 
redtem fel. Korán reggel az orvos is 
felkeresett, aki látva jó kedélyállapoto¬ 
mat, dicsérően mondta: „Meglátszik ma¬ 
gán, hogy betartotta utasításomat, moz¬ 
dulatlanul feküdt, jól és sokat aludt. 
Látja, mindig hallgatni kell a doktor bá¬ 
csira!" 

Körmöczi Zsuzsi 


Kép a jövőből 



- Remek ez a karikatúra! Két atom 
összeütközik! Meg kell pukkadni a röhö¬ 
géstől ! 


Szerelem 



- Katikám! Megcsináltam a teniszütő¬ 


det .;. 



Költözködés 


Vasvári Anna rnlza 

Kiállításon tulajdonképpen répaegyelő gépet akartam vásárolni! 


Gondolatok a lépcsőházban 


— Kiváncsi vagyok, hol ismerkedett meg a menyasszonyom 
a legutóbbi feleségemmel? 

(A moszkvai Krokodilból) 


Jet&u metainorfáisa 

Tanácstalan és ifjan hajdanán, 
megunván szegénységet, gáncsot, ármányt, 
elindultam egy rút nap hajnalán, 
legyőzni végre a Hétfejű Sárkányt. 

Ott leltem rá, hol még madár se járt 
s az égből sáska-eső hull a földre, 
barlangja előtt ült és meditált, 
de megpillantván, rettentőt üvöltve 
dühödten emelte fel hét fejét 
és mielőtt még kardommal lesújtám, 
miként azt előírják a mesék, 
hét torkából hét tűz-sugarat fújt rám, 
hogy pecsenyévé sültem íziben, 
s mert reggelizni éppen kedve támadt, 
hét részre szelt s lenyelt jóízűen, 
megoldván ekként minden problémámat. 

öregkoromra ismét oly szegény , 
s tanácstalan lévén, mint hajdanában, 
elindultam, — már nem oly könnyedén, 
azóta kissé nehezebb a lábam, 
de mindeddig nem éltem emberül 
s a jószerencsét már hiába várnám, 
hát megpróbáltam, tán most sikerül 
meggyőzni végre a Hétfejű Sárkányt. 

Hogy rátaláltam, fontoskodva ült — 
egy fényűző, nagy dolgozószobában, 
húsz telefon-tantmzba sem került 
s már szemtől szemben színe előtt 
Feketekávét főzetett s kimért 
egy csészét nékem s hetet önmagának, 
meghallgatott és mindent megígért, 
de máig sem oldá meg problémámat. 

Hollós Korvin Lajos 


LUDAS MATYI — SZATIRIKUS HETILAP. 

De szép is lenne... 


Kaján Tibor rajza 

Tapintat 



Van stílusérzéke! 






Amikor meghallottam, hogy a szerény 
és igénytelen kis Vukics vett magának 
egy ócska Topolinót, nem akartam hinni 
a fülemnek. Mi történhetett ezzel a szo¬ 
lid emberkével, hogy ilyen nagyzoló 
életbe kezdett?! Töprengésemre néhány 
nap múlva megkaptam a magyarázatot. 
A Lenin körúton baktattam éppen, ami¬ 
kor egy ütött-kopott kis zöld tragacs 
odakanyarodott mellém a járdaszélre és 
maga a kis Vukics integetett felém fél¬ 
szeg mosolyával. Beszálltam mellé és ott 
az autóban elmondta nekem azt, ami itt 
következik. 

- Tudod, hogy érzékeny természetű 
ember vagyok, magányosan éldegélek és 
nem tudok meglenni meleg emberi kap¬ 
csolatok nélkül. Lehet, hogy ez kispol¬ 
gári csökevény, de mégis így van. Ha 
például vendéglőben ebédelek, jobban 
esik nekem az étel, ha egy ismerős pin¬ 
cér nyájasan üdvözöl és bizalmasan a 
fülemre hajolva mondja: „Hozok önnek, 
Vukics úr, egy húslevest olyan grízga¬ 
luskával, amely száz nyelven beszél.. 

Ne gondold, hogy protekcióról van szó. 
Az a húsleves, amelyet kihoz, éppen 
olyan, mint bármely más vendéglői hús¬ 
leves, mégis jobban esik nekem, mintha 
egy mogorva alak közönyösen elébem 
löttyintené a világ legfelségesebb hús¬ 
levesét .. . Érted, miről van szó? 

- Értem - mondtam, bár a húsleves 
és a kis Topolinó közötti összefüggés még 
nem volt elég világos előttem. 

- Nos hát - folytatta - akkor már 
ismered az én emberi gyengémet. Mint¬ 
hogy nem tudok megélni gyengédség, 
szeretet és figyelmesség nélkül, lassú és 
kitartó munkával kiépítem azt magam¬ 
nak az élet minden területén. Mert a 
pincér nemcsak a grízes galuskát dicséri, 
hanem azt is észreveszi a szemem állá¬ 
sáról, hogy jó-e az emésztésem. A bor¬ 
bély, akihez hosszú idő óta járok, gyön¬ 
géden fogja meg a fejem, mintha édes¬ 
anyám lenne és meg sem kérdi, bedör¬ 
zsölje-e a fejemet hajszesszel, mert tudja, 
hogy nem szeretem a haj szeszt, mert 
drága és büdös. Ha belépek az eszpresz- 
szóba, ahol a feketémet szoktam elfo¬ 
gyasztani, mire leültem, már ott párolog 
előttem a forró, illatos, rövid-dupla, 
amelyet Guszti bácsi tesz az asztalomra, 
aki egyúttal azt is megkérdi, nem szag¬ 
gat-e a vállam. mert bizony az övé 
ugyancsak szaggat, amióta beállt ez a 
nedves idő... De ugyanígy megvannak 
az én kedves, személyes barátaim, a 
ruhatárosok, pénztárosnők. Közért-eláru¬ 
sítók, újságárusok és trafikosok között. 
És ne gondold, hogy ez pénzembe kerül. 
Kölcsönös, meleg emberi kapcsolatok 
ezek, amelyek két ember között jönnek 
létre, akik felismerték, hogy szükségük 
van egymás megbecsülésére. Csak egy 
kis türelem és némi lélektani érzék kell 
hozzá, semmi egyéb. Az ember így las¬ 
sacskán kiépíti maga körül a gyengédség 
támaszpontjait, amelyek megvédik őt az 
emberi közöny és kíméletlenség ellen ... 
Világos, amit eddig mondtam? 

- Naqyonis. Csak azt nem értem, hogy 
miért kell ehhez a Topolinó. 

- Mindjárt azt is megérted. Ugyanis, 
sajnos, a gyengédségnek ezeket a nagy 
gonddal szőtt szálait brutális kezek 
időnként széjjel szaggatják. Mennyit 


szenvedtem már ettől! Képzeld csak el: 
az ember bemegy a megszokott presszó¬ 
jába, és az aranyos Guszti bácsi helyett 
ott talál egy vadidegen, mogorva fiatal¬ 
embert, aki negyedórái várakozás után 
olyan undok megvetéssel vágja eléd a 
langyos, híg löttyöt, hogy legszívesebben 
rávágnál, lelketlen, szőrös kezeire. Ha 
bátortalanul megkérded, mi lett Guszti 
bácsival, kiderül, hogy lecserélték. De 
nemcsak őt cserélik le. Hanem lecserélik 
a borbélyt, a Közért-segédet, a ruhatá¬ 
rost, a pénztárost és a trafikost is. Min¬ 
denkit lecserélnek, aki csak él és mo¬ 
zog. Egyszercsak körülnézek és úgy ál¬ 
lok megint, mint az ujjam. Kezdhetem 
elölről az új barátok szerzését, új tá¬ 
maszpontok kiépítésé* ... De ez még 



hagyján, nem sajnálnám a fáradságot, de 
mire készen leszek, megint mindenkit le¬ 
cserélnek .. . Van fogalmad arról, mit je¬ 
lent egy érzékeny lélek számára, mint 
amilyen én vagyok, ha egy reggel ki¬ 
megy a kapun és a régi, megszokott, 
nyájas utcaseprő helyett egy kellemetlen 
arcú, idegen asszonyszemély söprögeti 
össze a lovak hagyatékát? Volt idő, ami¬ 
kor azt hittem, hogy belebolondulok 
ebbe! Akkor vettem meg a Topolinót... 

- Na, végre! 

— Mindenemet pénzzé tettem, kölcsö¬ 
nöket vettem fel és megvettem ezt az 
aranyos kis jószágot. Azóta ismét boldog 
ember vagyok. Nem függök senkitől és 
semmitől. Ha valakit áthelyeznek, bará¬ 
taim közül, egyszerűen utána megyek. 
Én Zuglóban borotválkozom, a Lágymá¬ 
nyoson feketézem és Óbudán vágatom a 
tyúkszememet. Ha Újpesten megveszek 
egy csomag jó, száraz Kossuthot, egyút¬ 
tal megtudom, férjhez ment-e Zsiga bácsi 
legfiatalabb lánya, s miközben a Pozso¬ 
nyi úton veszek tíz deka sovány prágai 
sonkát, elmondhatom minden panaszo¬ 
mat a nők hűtlenségével kapcsolatban ... 

A kis Vukics aggodalmasan az órájára 
pillantott és így fejezte be: 

- Most már mindent tudsz. Ne hara¬ 
gudj, de nekem mennem kell. Három 
alsónadrágot akarok vásárolni és Schwim- 
memét, akinél a fehérneműimet évek 
óta veszem, áthelyezték egy kecskeméti 
áruházba. Sietnem kell, hogy odaérjek 
üzletzárás előtt. Hidd el, megéri a fárad¬ 
ságot, mert ez a Schwimmemé aranvos 
asszony, és már jól ismeri az ízlése¬ 
met ... 

Kiszálltam és ő elrobogott. Miközben 
irigykedve néztem utána, azon tűnődtem, 
milyen egyszerű dolog is a boldogság. 
Csak egy jó ötlet, kitartás és némi kész¬ 
pénz kell hozzá. 

, Gádor Béla 



























































Egy elégedetlen néző 

# Szűr-Szabó József rajza 



- Borzasztó, hogy milyen rossz mostanában a televízió műsora... 



(Egy globetrotter naplójából.) 


ÁPR. 18: Ma röpgyűlés volt 
a hivatalban. Elmondták, 
hogy tárgyalásokat kezdtünk 
egy izlandi halász-szövetkezet¬ 
tel, kölcsönös üdülésről. Mi 
nyár vége felé mennénk hoz¬ 
zájuk, s ők pedig télen, amikor 
már befagyott a tenger, szó¬ 
val uborkaszezon yan, - jön¬ 
nek Pestre. 



Csak nem hagyom ki ezt az 
aranybányát?! - Dobokai is 
jelentkezett. 

MÁJ. 5 : Vettem méregdrá¬ 
gán, kéz alatt 7 drachmát, 2 
rúpiát és másfél török fontot. 
Jól jön majd Reykjavikban ez 
a kis dohány! - Valami meg¬ 
bízható maszeknál mindeneset¬ 
re csináltatok egy kettősfedelű 
műfogsort a vámvizsgálat 
miatt. 

Dobokai az Izlandi Hant ol¬ 
vassa Victor Hugótól. 

JÜN. 22 : Sikerült szerez¬ 
nem egy élsportoló révén 40 
centet (United States) apróbb 


címletekben. A lúdtalpbeté¬ 
temben fogom kicsempészni. 
- Naponta felpróbálom az 
összeget, hogy feltűnés nélkül 
tudjak járni rajta majd a ha¬ 
tárnál. 

Dobokai, a Jó papkisasz- 
szonyt olvassa Kiljan Halldór 
Laxnesstől. Most büszke, mert 
a gépírónőnél jelesre vizsgá¬ 
zott Izland hegy- és vízrajzá¬ 
ból. - Fantasztikus egy stré¬ 
ber!!! 

AUG. 3 : Nélkülözhető in¬ 
góságaimat bevágtam a zaciba, 
s a pénzért három komplett 
horgászfelszerelést vettem. Er¬ 
re fognak csak harapni a jó 
cethalászok!! - Hogy is 
mondta Schopenhauer?: - 

„Kleine Fische, gute Fische." 

Dobokai a nagy Brehmből a 
bálnákat biflázza. 

SZEPT. 26: Ma röpgyűlés 
volt a hivatalban. Lefújták az 
egészet. Nem sikerült nyélbe 
ütni. Esetleg jövő tavasszal is¬ 
mét megpróbáljuk a dolgot. 

Jót röhögtem Dobokain ; 
hiába tette le az izlandi közép¬ 
fokú nyelvvizsgát. - Én vi¬ 
szont kivehetem végre a ci¬ 
pőmből a 40 centet!!! 

Dalmáth Ferenc 


Tele vagyunk mosógéppel 



- Piszkos az abrosz? Azonnal kérem! . . . Jani, hozz ide is 
gyorsan egy mosógépet! 


Jól viszonyul a dolgokhoz 



\K\ 

- Úgy latszik, már megint megnövekedtek a fogyasztók 
igényei... 


Vasvári Anna rajza 

Kritika 




Az örök Éva 


- Mit fogok felvenni, ha lehullnak a levelek? 



J lemér szájából ömlött a 
közlekedési panasz. Nem sok 
újat mondott és így menthető 
unalommal hallgattam. 

- Borzalmas, mi van itt 
csúcsforgalomban. Nézd ezt az 
autóbuszt - micsoda tüleke¬ 
dés folyik körülötte. Fel akar¬ 
tam szállni, de lemondtam az 
élvezetről. Gyalog megyek. 
Nem kísérnél el? 

Ballagtunk a népes körúton. 
Elemér rámutatott a száguldó 
autóbuszra. 

- Látod? Úgy összezsú¬ 
folódtak az emberek, mint a 
heringek! 

Ezt is megbocsátottam neki. 
Mit tegyünk, ha nem jutott 
eszébe eredetibb hasonlat! 

Séta közben előadta korszak- 
alkotó ötletét. 

- Nekünk, utasoknak kell 
összefognunk a jobb közleke¬ 
dés érdekében. Indítsunk pro¬ 
pagandát. Magam részéről 
hajlandó vagyok dolgozni a 
mozgalom érdekében és már 
ki is találtam egy szenzációs 
jelmondatot. 

Lélegzetvisszafojtva vártam. 
Már ki is mondta fontoskod¬ 
va, tagoltan: 

TÖBB AUTÓBUSZT 
BUDAPEST UTCÁIRA! 


sége, de lepleztem izgalma¬ 
mat. 

Séta közben új megállóhoz 
értünk. És ekkor döbbent elénk 
a körúti csoda. Tülekedés he¬ 
lyett az emberek egymás után, 
szépen, rendben lépkedtek a 
kocsira. Nem tolakodtak, nem 
morcoskodtak, sőt mindenki¬ 
nek az ajkán kellemetes mo¬ 
soly játszadozott. Mi történt 
itt? Csalóka délibáb játszik fel¬ 
korbácsolt érzékeinkkel? 

Közelebb léptünk és csakha¬ 
mar megoldottuk a rejtélyt. A 
járda széléről filmezték a 
szemben levő csemegés kiraka¬ 
tot mégpedig olyan szögből, 
hogy a megálló utasai is a 
képre kerültek. Ezért öltötte 
fel mindenki legbarátságosabb 
ábrázatát. Udvariaskodták az 
utasok, negédeskedtek, előre 
engedték egymást, egyszóval 
megdöbbentően viselkedtek. 
A szélesen vigyorgó arcokon 
ez tükröződött: „Benn leszek 
a filmhíradóban!" 

Amulva néztük a káprázatos 
tüneményt. Elemért láthatóan 
meghatotta a ritka látvány. 
Megilletődötten szólt: 

- A jelszót megváltoztatom. 
Az új jelmondat: 

TÖBB FILM FELVÉTELT 
BUDAPEST UTCÁIRA! 


Meglepett az ötlet eredeti¬ 


st* 



Az egyik daytowni (Ohio, USA) áru¬ 
házban az áruházi detektívek egy fiatal 
leányt figyeltek, aki egy gyanúsan nagy 
csomaggal ment be egy próbafülkébe. 
Kiderült, hogy a csomagban lopott 
holmik, blúzok, szoknyák, ruhák voltak 
Miért ment be velük a próbafülkébe? 

- Fel akartam próbálni, hogy jók-c 
nekem. 



Miki Ctrl ÖrtÁÁ/JvíQoJr^ 

pusztai Pál 



























































Búcsú 


Vasvári Anna rajza 



Ez a szó „leértékelés " 

Olyan csábos, mint más kevés. 

Aki hallja, már is vágtat, 

Mintha mén hall trombitákat. 

Hodd mondjam el esetemet: 

Mentem, mint az eszeveszett. 
Rohamoztam minden boltot, 

S minden vonzott, ami volt ott. 

Leértékelt fürdődresszet 
Hármat vettem, mert megtetszett; 

— A bolondnak is megéri! — 

Mondta a jó boltos néni. 

Gumikacsa, szalmakalap, 
Halásznadrág, mintadarab. 

Napernyő, és klipsz a fülbe, — 
Vásároltam felhevülve. 

Ujjatlan blúz, siffonkarton — 

Meg egy nájlon, meg egy ballon. 

Meg egy szandál... veszem, csakisI 
(megéri a bolondnak is!) 

5 jaj, a pénzem nemsokára 
Úgy elillant mint a pára. 

Sóhajtottam lázban égve: 

— Kasszámban is szezon-vége! 

Lenge szoknyám van most három, 

A zimankót abban várom — 

Ha jön a tél havas mezben. 
Fogadhatom fürdődresszben ... 

K. Tóth Lenke 



- Hát akkor a viszontlátásra, elnök úr, Moszkvában, 
összejárni... 


örülok, hogy kezdünk 



Szenvedélyes címkegyűjtő 

Endrődi István rajza 



















































Tűzvész ideges feszültség ellen 



Bizonyára mindenki érzett már ideges 
feszültséget, s azt is tapasztalta, hogy mi 
okoz enyhülést. Egy fiatal amerikai há¬ 
zaspár, Jerome L. Palmquist és neje, 
Dolores rendkívül idegesek voltak és 
valamiképpen rájöttek arra, hogy a 
gyújtogatás megnyugtató hatással van 
rájuk. A 21 éves férj és 20 éves asszony¬ 
kája az egyik tüzet a másik után okozta, 
s csak a tizenegyedik tűzvész után. ami¬ 
kor pedig már majdnem teljesen meg¬ 
nyugodtak, tartóztatták le őket. össze¬ 
sen 226 000 dollár kárt okoztak, ami 
eléggé költséges idegcsillapító. 


Hegyilevegő-konzerv 



Az ausztráliai Toowoomba városban 
(Brisbane közelében) egy élelmes vállal¬ 
kozó hegyilevegő-konzervet hozott for¬ 
galomba. A konzerv oldalán levő hasz¬ 
nálati utasítás szerint húszperces reggeli 
előtti erős séta után kell kinyitni a kon- 
zervet és tartalmát mélyen belélegezni. 
Ez a hegyi levegő rendkívül értékes, 
másfél shilling egy doboz. 


Tarzan Afrikában 



Eddig 32 Tarzan-filmet készítettek, s 
ez a kalandos csacsiság nem kevesebb, 
mint félmilliárd bevételt hozott gyártói¬ 
nak. A 32 film az afrikai őserdők csodá¬ 
latos világát elevenítette meg. Ennek da¬ 
cára most forgatnak először Tarzan fil¬ 
met Afrikában „Tarzan legnagyobb ka¬ 
landja" címmel. Az eddigi Tarzan-filmek 
felvételeit Amerikában eszközölték. 
Hollywood afrikai őserdők dolgában nem 
szorul behozatalra. 



Orgona zúg, mosolyognak 
Az újdonsült házasok. 
Szemükben a boldogság ég, 

Lesz Örömük mára sok. 

Rosszmájú úr felém fordul, 
Cinikusan hátbaver — 

Látja uram, így kezdődött 
Nálunk is a válóper! 

Galambos Szilveszter 


helyreigazítás 

Ismét nyakunkon a Levelező 
Hét! — Azonban plakátja sajná¬ 
latos elírást tartalmaz. Az ott sze¬ 
replő borítékon ugyanis ez áll: 


Szilágyi Erzsébet 

Berlin 


A grafikusművész — fájdalom — 
csak részben emlékszik vissza kö¬ 
zépiskolai tanulmányaira. Szilágyi 
Erzsébet tudniillik a feladó volt. 
A helyes cím: 


Hunyadi Mátyás 

Prága 


m fa ki Hm iónt éri... 

Mottót Nincsenek régi viccek, 
csuk öreg emberek vannak. Eg j 
újszülöttnek minden viec új. 

A kis Pistike nagyon szomorúan gub¬ 
baszt a mamája ölében. Nem lehet egy 
szót sem kivenni belőle. 

- ó, csak madár lehetnék - szól 
végre. 

- Miért, Pistike? - kérdi a mamája. 

- Mert akkor nem fájna a fogam - 
mondja Pistike. 


Tejüzemi tolvaj 



íUPAS 

d^EMtEKKŐNltóBK 

Most, az Operaház 
hetvenöt éves jubi¬ 
leuma alkalmából 
sok régi derűs ope¬ 
rai történet hangzik 
el a társalgóban. Én 
is szívesen emlék¬ 
szem vissza segéd¬ 
rendezői működésem 
egyes epizódjaira. 

Ezek közül elmon¬ 
dok most egyet. A 
huszas évek közepén 
történt, amikor Már¬ 
kus László irányítá¬ 
sa mellett dolgoztam. Én voltain a Pil¬ 
langókisasszony ügyeletes rendezője. 
Mint ismeretes, Suzukinak a kis dohány¬ 
zóasztalkát ki kell vinni a színpadról. 
Márkus László telkemre kötötte, hogy 
vigyázzak, nehogy az énekesnő, aki hosz- 
szű szünet után játszotta újra Suzuki sze¬ 
repét, az asztalt a szinen hagyja. Én túl¬ 
buzgóságomban többször is figyelmeztet¬ 
tem az énekesnőt és mindig más és más 
variációban közöltem vele, hogy ne fe¬ 
lejtse az asztalt a színpadon. Először 
egyenesen azt mondtam neki, hogy vi¬ 
gye ki a dohányzóasztalkát, másodszor 
úgy variáltam a figyelmeztetést, hogy az 
alacsony bútort ne hagyja a színpadon, 
harmadszor pedig - miközben az éne¬ 
kesnő a szünetben szerepét tanulta — 
odasúgtam neki, hogy azt, amin a tea 
áll, okvetlenül vigye magával, amikor ki¬ 
megy a színpadról. Ezután, mint aki jói 
végezte dolgát, feketézni mentem. Nyu¬ 
godtan szürcsöltem a büfében a kávét, 
amikor Márkus László berontott és dü¬ 
hösen rámkiáltott: „Mit csinált, maga 
őrült?! Menjen és nézze meg, mi törté¬ 
nik a színpadon!'* 

Izgatottan siettem a kulisszák mögé és 
azt láttam, hogy az énekesnő kirámolja 
az egész színpadot. Két paravánt vitt ki 
a hóna alatt, azután visszatért és párná¬ 
kat hurcolt ki. Az asztalkát és a virágo- 
* kát már érkezésem előtt kivitte. Egyszó¬ 
val Suzuki teljesen kiürítette a színpadot. 
A felvonás végén megkérdeztem az éne¬ 
kesnőt, hogy miért vedlett át szállító¬ 
munkássá. Így válaszolt: „Nézze, maga 
tanulás közben folyton duruzsolt a fü¬ 
lembe és én csak annyit értettem meg, 
hogy valamit nem szabad a színpadon 
hagynom. Gondoltam, ha mindent kivi¬ 
szek, akkor az is közöttük lesz, aminek 
nem szabad ottmaradnia." 

Nádasdy Kálmán 



Pontos célzás 

MÁRKUS EMÍLIA a Nem- 
zeti Színház társulati gyűlésén 
magára vállalta a felelősségei 
egy akkoriban bemutatott tör¬ 
ténelmi dráma súlyos kudarcá¬ 
ért. 

- Senkit nem okolok, csak 
önmagamat - kiáltott fel a 
művésznő tragikus pátosszal. 

A csendben Jászai Mari or- 
gonabúgásszerű hangja vált 
hallhatóvá: 

- Persze, hogy magát vá¬ 
dolja, amikor senki másnak 
nem hajlandó megbocsátani! 



HUMBOLDT SÁNDORT, a 
nagy természettudóst, a porosz 
királyi udvarban teljesített 
szolgálata idején kényes fel¬ 
adattal bízták meg. Azt kellett 
megállapítania, hogy igazak-e 
a württenbergi uralkodó elme¬ 
bajáról elterjedt hírek? 

- Sajnos a nagyherceget 
igen rossz állapotban találtam, 

- jelentette Humboldt útjáról 
visszatérve a királynak. - Vé¬ 
leményem szerint beszámítha¬ 
tatlan. 

- Annyira, hogy nem tud 
eleget tenni uralkodói köteles¬ 
ségének? - érdeklődött a ki¬ 
rály. 

- Nem, felség, annyira nem 

- módosította Humboldt a 
szakvéleményt. 



LÁSZLÓ FÜLÖP, a külföld¬ 
re szakadt magyar portréfestő, 
budapesti tartózkodása idején 
Hegedűs Gyulának, az egykori 
Vígszínház nagy művészének 
arcvonásait is meg akarta örö¬ 
kíteni a vázlatkönyvében. A 
markáns arcvonások azonban 
valahogy nem engedelmesked¬ 


tek a művész világszerte meg¬ 
csodált rutinjának, úgyhogy 
László Fülöp, a balul sikerüli 
vázlatlapokat eltépve, bosszú¬ 
san felkiáltott: 

- Mindenkire hasonlít, csak 
saját magára nem! 




VERLAINE egy heves szó¬ 
váltás során lehülyézte a ki¬ 
adóját. Az dühösen vágotl 
vissza: 

- MagátóL ezt föl sem ve¬ 
szem, maga részeges fráter! 

A költő replikázott: 

- Inkább legyek én része¬ 
ges, mint hülye. A részegség 
másnapra elmúlik. 




SZÉP ERNŐ egy kicsit meg¬ 
késve érkezett egy családi es¬ 
télyre. A házigazda mindjárt 
karonragadta s vonszolta a 
szalon felé. 

- Jöjjön, bemutatom a leá¬ 
nyomnak. 

A költő rezignáltan húzódo¬ 
zott: 

- Ne fáradjon. Mi már sza¬ 
kítottunk. 



DIÓSZEGHY MIKLÓS, a le¬ 
gendás bohém, telefonált Ro- 
boz igazgatónak: 

- Direktor úr, adjon ne¬ 
kem a ma esti előadásra egy 
szabadj egyet. 

- Szabadjegyem nincs, ked¬ 
ves szerkesztő úr, de adhatok 
félárú jegyet. 

A bohém újságíró megüt¬ 
közve méltatlankodott: 

- Mi az, még én ajándé¬ 
kozzak magának? 


Előre lehet venni autóbuszjegyeket 

Gerő Sándor rajza 



Floki alkalmazkodik 

Vasvári Anna rajza 

Érthető 


Szemfüles zeneszerző 

Pusztai Pál rajza 


itóságát elképzeli... 

o-.tr-SZBÖÖ J6ZSCI r»Í7t> 


Sándor Károly rajza 


Ahogy 


Sándor 


AK\waV«sVmo 


WAfví.V N 

W A GYt>|j AT 


fíí KÍK, TALA ‘ LJ 4 TOK 

£ MOST 0%~ 

r,f£A* T -fér\ * > 


“teában/ íriok J T Ez a M dn-hŰT 

- Vá ^- *Ő most! 

a Nepszabad, 


- Halló? Távirati Iroda? Nincs vala¬ 
mi megzenésíthető külpolitikai újdon¬ 
ság? 


- Ahá! Azért nyernek 
ink mindig kis dijakat 1 


Előfordul 


k ^gedve... 

J^ or Kái ,jij. 

'f /, ™W!?/Wt/A1 > 


Kampányok a képzőművészetben 


Vasvári Anna rajza 


■He g e dtt r Is tv á n- r a jzét 






• Wf»g/rcgvigr< 


Meghoztuk a 


Kovács 


Forradalmi jubileum Mezőgazdasági kiállítás 


Kiürítem 


Olimpiai játékok 


.* v, ‘yyiík? 

iméntik be 


Még sok iskolát tataroznak 

Schwott Lajos rajza 


Egy könyvüzletben 

Gerő Sándor rajza 


után • • • 

Sándor Károly 


a moziból 


múzeumi 


Jéghegyek vi 


könyv? 

- Tessék visszajönni Grönland felfe¬ 
dezésének 500-ik évfordulóján! ... 


- Festő bácsi, tessék az én ecsetem- 
mel festeni.... Úgy tayább tarK .. 


történt? 


Láttuk, hallottuk, olvastuk, bíráljuk 


-/j- Ut* gátra 

/bjcigfy/hjtjisi 


,.y u 


könyvesboltban S. E. W. Apricot: 
„A dugába dőlt nagynéni" című detektív- 
regényét. A könyv fülén ez a szöveg ol¬ 
vasható : 

( „Az a kedves olvasó, akinek ez kell, 
a kultúrforradalom e szakaszában, ami- 
1 kor Shakespeare-t és Balzac-ot adunk a 
dolgozók kezébe, ám olvassa el ezt a ra¬ 
gyogó könyvet, amely egy agg, töpörö¬ 
dött levendulaszagú, méregkeverő nagy- 
I néniről szól. 

Ha a kedves olvasónak van képe ah¬ 
hoz, hogy bemenjen egy állami könyves- 
, boltba és ott mindenki szeme láttára és 
füle hallatára Apricot könyvét kérje, 
amikor ott a világirodalom kis és nagy 
klasszikusai között dúskálhatna, mon¬ 
dom, ha van képe hozzá, akkor szerez 
magának néhány kellemes órát, mert ez 
az angol detektivregényíró mestere a 
szakmájának. Van ebben a könyvben 
minden: zseniális detektivfelügyelő, mér¬ 
gezett ingaóra, ősi angol kastély, köd, 
hulla a kéményben és kémény a hullá¬ 
ban. 

Az igényes olvasó persze a kezébe sem 
vesz egy ilyen könyvet, de az igénytelen 
olvasó, garantáljuk, nem fogja tudni le¬ 
tenni. A szerző gondoskodik arról, hogy 
az utolsó percig se lehessen kitalálni: ki 
az áldozat és ki a gyilkos. Akit izgatnak 
az ilyen problémák, az sokat izgulhat. 

Te alacsony kultúrfokon álló, kedves 
olvasó, aki huszonöt forintot adsz ezért 
a vacakért, amikor három forintért már 
Thomas Mann-t is kaphatsz, és ha meg 
tudsz egyezni a lelkiismereteddel, ha 
bele mersz nézni a gyermekeid szemébe, 
^akiktől huszonöt forintot vontál el ily 
célra, ne sajnáld a pénzt. Apricot káprá¬ 
zatos fordulatokkal, pergő dialógusokkal, 
a legképtelenebb helyzetekkel fog elbű¬ 
völni. Már akit el lehet bűvölni ilyenek¬ 
kel. 

Pfuj, pfuj és harmadszor is pfuj. De 
^pfuj és pfuj között óriási különbség van, 
es Apricot a ma élő legtehetségesebb 
pfuj. Regényei többmillió példányban je¬ 
lennek meg és nem egy könyvéből fil¬ 
met, színdarabot írtak. Már akit ez egy¬ 
általában érdekel. 

Süljön le a bőr a képedről, ha kezed¬ 
be veszed ezt a mulatságos, izgalmas 
könyvet, Ferke A. Béla kitűnő fordításá¬ 
ban, amikor még annyi jó könyvet nem 
olvastál. Ismered Hérodotosz novelláit, 
Lenau verseit? Nem? Akkor feltétlenül 
olvasd el őket, előbb azonban olvasd el 
„A dugába dőlt nagynéniét, amely az 
utóbbi évek legjobb detektívregénye. Nem 
is detektivregény ez, hanem a detektiv- 
regény szatírája, illetve a detektivregény 
(szatírájának a szatírája, még pontosab¬ 
ban: a detektívregény-szatíra szatírájának 
a szatírája. 

Aztán mossál kezet és kezdj új életet! 
Fogadd meg, hogy többé nem veszel a 
kezedbe egy ilyen mocsarat, egészen 
addig, amíg meg nem jelenik sorozatunk 
következő kötete, a „Kincs a padma- 
lyon", azok részére, akiknek ez kell. 

S most, kedves olvasó, takarodj a sze¬ 
münk elől! Mars olvasni!" 

Mikes György 

Számtani művelet 

Csöpp örömeid nézd egy nagyítón át, 
mindjárt megnőnek. Add csak össze te 
örömeidből minden perced, órád, 
s egy kis boldogság lesz az összege. 

Az igazi hazug 

Itélegzi ő a hazugságokat, 
fél-igazat is szín-hazugra mázol. 

Ha ő azt mondja neked: süt a nap, 
esernyőd nyisd ki, mert még bőrig ázol. 

Oszülés 

Negyvenben, hajh, katona voltam. 

Nyár volt, sokat jártam a porban. 

Poros lett hajam fürtje , tőle, 
kimosni nem lehet belőle. 

Borbély 

Borotválatlan, torzonborz hegyek, 
majd jön a borbély, kését fenve meg, 
majd jön a tél, be fogja szappanozni 
s csupaszra borotválja képetek. 

Bródy László 





A társadalmi kapcsolat úgy 
kezdődik, hogy az ember órá¬ 
kon keresztül tárcsázza a 
Hoppimpex központját, de 
mindig mással beszél. Végre 
jelentkezik egy mélyszínezésű 
férfihang. 

- Hoppimpex? - kérdez¬ 
zük. 

- Igen. 

- Kérem Csuporka kartár¬ 
sat. 

- Nem tudom adni kérem. 

- Ki beszél?! 

Erre udvariasan bemutatko¬ 
zik: 

- Mellékállomás vagyok. 

Szinte látni a drót másik 

végén, amint kissé meg is 
hajtja magát, mint ahogy be¬ 
mutatkozásnál illik. És büsz¬ 
kén közli, hogy ő Mellékállo¬ 
más, mintha réges-régen va¬ 
laki azt mondta volna, hogy 
„Pejacsevics". 

Most hogy már ismerjük 
egymást, kezdődik a könyör¬ 
gés. 

- Nagyon szépen kérem, 
égetően fontos ügyben kell 
Csuporka kartárssal beszélnem, 
utcai fülkében vagyok, már 
nincs több tantuszom, arról 
van szó . . . 

Ugyanis, ha azt mondjuk, 
hogy Csuporka ígérte egy sze¬ 
relőnek a címét, akkor Mellék- 
állomás egyszerűen leteszi a 
kagylót. Tehát nemcsak fonto¬ 
sat kell kitalálni, hanem félel¬ 
metesét is. 

- Itt a Legfelsőbb Fülügyi 
Hivatal beszél, ha volna szí¬ 
ves a központjához visszakap¬ 
csolni ... 


- Mellékállomás vagyok — 
hajtogatja. 

- De kérem, Monsieur 
Mercidieu, a delegátus itt áll 
mellettem, országos érdek, te¬ 
gye meg uram, ön jó hazafi¬ 
nak látszik, illetve hallat¬ 
szik ... 

Sóhajtás, aztán némi gyom 
gédséggel: 

- Kérem, megpróbálom, át¬ 
megyek a másik szobába és 
kapcsoltatom. Tessék tartani a 
vonalat. Jó napot kívánok. 

Miért búcsúzik? Nemsokára 
megtudom. Illedelmesen elkö¬ 
szönt, mert soha az életben 
nem hallok többé róla. Izgal¬ 
mas másfélóra múlva, amikor 
már felhagyunk minden re¬ 
ménységgel, zörren a kagyló 
és kedves női hang kérdezi: 

- Hoppimpex? 

Mit kell ilyenkor mondani 
az elavult szabályok szerint? 
„Én is azt keresem, tessék le¬ 
tenni a kagylót/' Mire a másik 
fél: „Tegye le maga!" így az¬ 
tán eldiskurálhatnánk újabb 
negyedórát. A sablonos válasz 
helyett tehát ez a válasz: 

- Igen. 

- Kérem a titkárságot, - 
csicseregte a nő. 

- Soha!! 

Megrökönyödés, majd riadt 
kérdés; 

- Ott ki beszél? 

Mire fölényesen vágom ki: 

- Azt hiszem még nem volt 
szerencsém. Mellékállomás va- 
gyök. 

(Stella) 


UÍFA5 MM// SZÍNPADA 

NYÁJAS OLVASÓ 


(Nyári éjszaka. Csávási a Du¬ 
nai Néphíradó szerkesztője , 
kertes lakásában vezércikkén 
dolgozik , amikor a nyitott ab¬ 
lakon bemászik egy barátsá¬ 
gosan mosolygó , kedves , kö- 


maguk a lapot? . . . Kizárólag 
egyetemi tanároknak? 

Csávási: Ugyan kérem ... 

Látogató: Mert itt az áll: 
„Évi nyolcszázmillió kilowatt¬ 
óra áramot termel a Nagyma¬ 
rosi Vizierőmü." 


Látogató: Jóestét, szerkesztő 
elvtárs! 

Csávási (fenyegetően): Ki 
maga és mit akar?! 

Látogató: Én vagyok a nyá¬ 
jas olvasó. 

Csávási: Nagyon nyájas! . .. 
Éjszaka bemászik az ablako¬ 
mon. 

Látogató: Mit tegyek, ha 
másképp nem lehet önnel be¬ 
szélni? A szerkesztőségben 
hiába próbálkoztam. Egyszer 
éppen cikket diktált, kétszer 
értekezett, háromszor kefe- 
levonatot javított, ötször há- 
zonkívül volt. Pedig szeret¬ 
ném, ha meghallgatna. 

Csávási: Kérem, foglaljon 
helyet. 

Látogató: Borsos Ferenc va¬ 
gyok ... Szerszámlakatos és 
nyájas előfizető. 

Csávási: örvendek. Miről 
van szó? 

Látogató: Szerkesztő elvtárs, 
én nem értem, hogy mit írnak 
a lapjában. Itt a Dunai Nép¬ 
híradó. Vastagbetűs cím: 
„Egymillió tonnára emelke¬ 
dik a magyar olajtermelés" 

. . . Tessék mondani ... Mennyi 
az? 

Csávási: Hogyhogy mennyi? 
Egymillió tonna, az egymillió 
tonna! 

Látogató: De mennyi az? ... 
Az olvasók zöme egyszerű em¬ 
ber, mint jómagam. Fel se 
tudjuk fogni ezeket a nagy 
számokat. 

Csávási: Nézze meg Borsos 
szaki . .. Egymillió tonna ... 
izé ... pontosan egymilliószor 
ezer kiló. 

Látogató: És az mennyi? . . . 

Csávási: Hát izé ... Sok. 

Látogató: Na látja szerkesztő 
elvtárs, még elképzelni se tud¬ 
juk, hogy mennyi. Mit gon¬ 
dol? Elférne a Városligeti tó¬ 
ban? ... De van itt más hír 
is... „Húszmillió méter sínt 
gyártunk." 

Csávási: Hát nem szép? 

Látogató: Gyönyörű! Csak 
nem tudom felfogni, hogy 
mennyi? ... Elég Felsőgödig? 

Csávási: Haha, Felső¬ 

gödig ! . . . Ne gyerekesked- 
jen. Borsos szaki... Tudja 
meddig elég? ... 

Látogató: Meddig? 

Csávási: Hát izé ... Sokkal 
tovább... 

Látogató: No lám! Kinyomat¬ 
ják a nagy számokat, amelyek 
az olvasónak nem mondanak 
semmit. Mondja, kinek írják 


Csávási: Nézze csak, ez igen 
nagyjelentőségű dolog ... 

Látogató: Persze, hogy az, 
csak nem tudom mit jelent? 
Fogadtunk, hogy maga se tud¬ 
ja. 

Csávási: De kérem! Nyolc- 
százmillió kilowattóra az any- 
nyi .. . vagyis ... 

Látogató: Jobb lesz tőle a vi¬ 
lágítás a szobámban? 

Csávási: Itt nem magáról 
van szó. 

Látogató: De éppenhogy 

rólam! . . . Rólam, meg a 
szomszédomról meg a többi- 
ckről.. . Mert ezt a sok min¬ 
dent nekünk csinálják, jcsak 
maguk nem nekünk írják. 

Csávási: Nézze Borsos szaki, 
ezek mind pontos statisztikai 
adatok. 

Látogató: Ez az kérem! Ho¬ 
gyan örüljünk a szép eredmé¬ 
nyeknek, ha maguk lelketlen 
számokat közölnek? Tessék a 
statisztikát lefordítani az egy¬ 
szerű ember nyelvére. 

Csávási: Hm . .. Mond va¬ 
lamit, Borsos szaki... 

Látogató: Most jön a ja¬ 
va! .. . „A tanácsi vállalatok 
évenként másfélmilliárd értékű 
közszükségleti cikket termel¬ 
nek és 117 millió értékű szol¬ 
gáltatást nyújtanak." Szer¬ 
kesztő elvtárs, esküszöm, sej¬ 
telmem sincs róla, melyek a ta¬ 
nácsi vállalatok és mit termel¬ 
nek? ... Lehet, hogy ezért ár¬ 
talmas elemnek tart, de akkor 
maga szerkesztő elvtárs is az, 
mert maga se tudja. De ki- 
nyómatja, hogy másfélmil* 
liárd. Mit jelent ez zománco¬ 
zott lábasban és varrótűben az 
anyjukomnak? 

Csávási: Hallja kedves Bor¬ 
sos szaki, egyre jobban ér¬ 
zem, hogy magának igaza van. 

Látogató: Ennek szívből 

örülök. De tessék mondani, 
mit jelent magyarul, hogy „a 
tanácsi vállalatok 117 millió 
szolgáltatást nyújtanak", mert 
én ebből egy kukkot se értek. 

Csávási: Hát kérem, ezek 
hivatalos jelentések . .. 

Látogató: Éppen ez a baj! ... 
írják meg a száraz jelentése¬ 
ket élvezetesen és világosan, 
hogy mindenki értsen belőle. 

Csávási: Kedves Borsos 

szaki, meggyőzött! Százezer 
köszönet! 

Látogató: Százezer?... 

Mennyi lehet az szépen egy¬ 
más mellé rakva és felslichtol- 
va? 

Király Dezső 

A TÜKER átveszi a szénporkészleteket 

Török János rajza 

- Mennyit tetszik adni egy kilóért? 


Ro 


Láger Rcynaud de Mendes-Mochville 
francia atomügyi miniszter bosszankod¬ 
va futotta át az afrikai államoknak azt 
az éleshangú jegyzékét, amelyben erélye¬ 
sen tiltakoznak a szaharai atombomba¬ 
kísérlet ellen, azzal az indokolással, 
hogy a kísérlet veszélyezteti a szomszé¬ 
dos államok lakosságának egészségét. A 
miniszter dohogott. Hogy merik beleütni 
az orrukat Franciaország belügyeibe? 
Mérgesen feküdt le aludni, majd a ki¬ 
állott bosszúságtól hamarosan zavaros 
álmok gyötörték. Egy félelmetes rik¬ 
kancs a kezébe nyomta a „Monté Carío 
Gazette " című időszaki lap legújabb szá¬ 
mát. A lap első oldalán ez a cikk állt: 

„El a kezekkel Monacótól! 

Monaco egész népét egyetlen tiltako¬ 
zás szorítja ökölbe: el a kezekkel Mo¬ 
nacótól. Egyszerű kérges tenyerű kru¬ 
piék keményen markolják meg a zsetont 
és úgy kiáltják Franciaország felé: elég 
volt! Monté Carlóban tüntető felvorü- 
lások voltak és kaszinószerte követelték, 
hogy Franciaország szűnjék meg beleavat¬ 
kozni Monaco belügyeibe. A feszültség 
aggasztó méreteket öltött. A francia-mo¬ 
nacói határon megkettőzték a téteket, 
ugyanakkor Franciaország ENSZ-képvisc- 
lőjc a Biztonsági Tanács összehívását kér¬ 
te, és azt igyekezett bizonygatni, hogy 
Monaco francia érdekeket veszélyeztet. 

Miről van szó? Monaco belbiztonsági 
szervei az utóbbi időben bizalmas adato¬ 
kat szereztek arról, hogy a nizzai és a 

cannesi kaszinók agresszív cselekedeteket 
készítenek elő Montc Carlo ellen, bank¬ 
robbantással és hasonló diverziókkal igye¬ 
keznek veszélyeztetni Monaco belügyeit. A 
kormány ekkor elhatározta, hogy* védere- 
jét, amely egy nyolctagú gépesített had¬ 
testből áll, korszerű atomfegyverekkel' 
szereli fel. Elhatározta azt is, hogy az 
első atombombakísérletet Monaco terüle¬ 
tén hajtják végre. A francia kormány til¬ 
takozott e lépés ellen, s megkísérelte szá¬ 
nalmas dadogással szajkózni azt a tartha¬ 
tatlan állítást, hogy a monacói atombomba¬ 
robbantási kísérlet veszélyezteti Francia- 
országot. Visszataszító fecsegése természe¬ 
tesen teljesen alaptalan, hiszen az atom¬ 
bombakísérletet nem Franciaország, ha¬ 
nem a szuverén és független Monaco te¬ 
rületén tartják meg, többszáz méterre a 
francia határtól. Szinte fölös óvatosságból 
a kísérletet egy hatalmas, 500 négyszög- 
öles üres, teljesen lakatlan telken végez¬ 
zük el. Mindez vitathatatlanul Monaco 
belügye. Minden állam azt és akkor rob¬ 
bant a saját területén, amit és amikor 
akar. 

Ami azt a fondorlatos vádat illeti, 
hogy a monacói atombombakísérlet meg¬ 
fertőzi Franciaország levegőjét is, a mo¬ 
nacói tudósok döntő csapást mértek erre 


a hírhedt Monaco-ellcnes rágalomra. Elő¬ 
ször is minden ország szabadon rendelke¬ 
zik a légkörével, atmoszférikus felségte¬ 
rületével, másodszor pedig ha Franciaor¬ 
szágban rossz levegő van, ennek egyedül 
az az oka, hogy a franciák nem szeret¬ 
nek szellőztetni. A Monacói Tudományos 
Akadémia szerint az atomrobbanás csak 
háromméteres körzetben okoz emésztési 
zavarokat és átmeneti bicegést, a kisu¬ 
gárzás ellen barnaszínű csomagolópapír 
teljes védelmet nyújt, az esetleges kóbor 
gammasugarak pedig légycsapóval könnyen 
ártalmatlanná tehetők. Nyilvánvaló, hogy 
a franciák kifogásai tarthatatlan porhin¬ 
tésnél nem egyebek. Lehetséges, hogy az 
atombombakísérlet némi veszélyt jelent 
néhány elővigyázatlan honfitársunk számá¬ 
ra, ők azonban büszkén és boldogan vál¬ 
lalják az áldozatokat Monaco biztonsága 
és határainak épsége érdekében. A mo¬ 
nacói közvélemény méltatlan dolognak 
tartaná, ha az atombombakísérletek he¬ 
lyéül más országot választanának. Monaco 
nem robbant sem a Bikini-szigeteken, sem 
Ausztráliában, sem a Szaharában, sem 
Franciaországban, pedig az utóbbi itt van 
a szomszédban. Saját házunktáján rob¬ 
bantunk. Ha Franciaországnak ez nem 
tetszik, ne figyeljen oda!” 

Később a miniszter még azt álmodta, 
hogy a szomszéd lakásban hajtottak 
végre atombombakísérletet és amikor 
erélyesen tiltakozott ellene, azt mondták 
neki, hogy mindenki azt csinál a saját 
lakásában, amit akar. 

Feleki László 



Ismeri a KRESZ-t 

Kallus László rajza 

Nem latod, hogy megfordulni tilos? 


Alacsony vízállás 


Tonez Tibor rajza 







- Megvan a kalapja. Mancika! 

t utcSSÍ menT^Iottcm. Arra lettem 
figyelmes, hogy habozva megállt. A le¬ 
égett cigarettacsonkot kivette szájából és 
most töprengve tartja ujjal között. Első 
beidegzett mozdulatával a földre akarta 
dobni. Hogy aztán rátiporva végleg ki¬ 
oltsa életét. 

De karja félúton megállt. Meglátta a 
rendőrt. Mint a tetten ért bűnöző, aki 
legalább a feszítővasat és álkulcsokat 
akarja gyorsan eltüntetni, ő is félreve¬ 
zető könnyedséggel kezdte el játékosan 
görgetni a csikket tenyerén. 

De valamit mégis kell csinálni azzal az 
átkozott cigaretta véggel! Néhány lépést 
tett a szemétláda felé, de minden bizony¬ 
nyal eszébejutott, hogy felgyújtja a hul¬ 
ladékot, mert rémülten hátrált. Ekkor ér¬ 
tem mellé, és pillantottam meg arcát. Vo¬ 
násai feszült agymunkát fejeztek ki: mit 
tegyen? Július Caesar tekintete lehetett 
ilyen, midőn azon töprengett: átkeljen-e 
a Rubikonon? Hamleté, amikor a lét és 
nem-lét nagy kérdésein merengett. 

Ma sem tudom, hogyan oldotta meg a 
problémát. Néha elmerengek rajta. Le¬ 
hetséges, hogy zsebrevágta a csikket, 
vállalva, hogy ruházata és ő maga is lán¬ 
gok martaléka legyen? Vagy esetleg tűz- 
evöi képesítés nélkül lenyelte? Más meg¬ 
oldást el sem tudok képzelni. 

Ha csak nem várta meg, míg a rendőr 
eltűnik, és akkor dobta el. 

K. M. 


(festi 

i 

- A mesének vége, aludjatok jól, ál¬ 
modjatok szépeket!... 

Köszönöm szépen! Miután a hajam 
szála égnek meredt a szörnyű mesétől, 
most aludjam jól és álmodjam szépeket. 
Nagyon rosszul aludtam és álmaimban 
megjelent a kővé vált leány. Gondoljuk 
csak el, milyen kínos dolog lehet kővé- 
válni. Még ha nem is adott a leány ke¬ 
nyeret a koldusnak, helytelen dolog volt 
ilyen súlyosan megátkozni. Ha nem dob¬ 
nak meg kenyérrel, még nem muszáj 
kővédermesztéssel visszavágni. 

A népi szadizmus bizonyára értékes 
kultúrkincs, csak éppen altatónak nem 
alkalmas. 

* 

A kis Miki éppen Kinizsi Pált játszik 
az udvaron, csákóban, fakarddal az ol¬ 
dalán rohamozva kiált: 

- Hajrá, vitézek, előre, vesszen az el¬ 
lenség, csatára magyarok, rohamra, haj¬ 
rá... csókolom! 

Itt vett észre ugyanis. 


* 

Egy idősebb barátom mondta: 

- Tudod, mikor kezdtem érezni, hogy 
öregszem? Amikor kiderült, hogy közér¬ 
zetem van. 


Aki keres, az talál 1 

Mészáros András rajza 




Gazdag programot ígér 
az őszi kiállítási idény 




Akit már kiállítottak .., 


találtam egy hűséges férfit. 


- Elvesztettem egy csomó fontos levelet... 




Sándor Károly rajza 


„praktikus 

* 

Lelki szemeim előtt megjelent egy 
nagy, hatalmas pusztaság. A pusztaság 
közepén egy bizottság áll. A bizottság 
tagjai a 93. sz. Építőipari Vállalat veze¬ 
tőségéből valók. Egyikük körülnéz, majd 
így szól: 

- Árkádokat mindenesetre építünk 
ide. 


* 

Sportemberek beszélgetnek. 

- Szörnyen megfáztam vasárnap. A 
tetejébe még ki is kaptunk. Nem érte 
meg. 

- Látod? Érdemes volt ezért kimenni 
a Népstadionba? 

- Otthon láttam a mérkőzést televi* 
zión. Nagyon hideg a lakásunk. 

A Német Demokratikus Köztársaság tíz éves. 
Ebből az alkalomból meghívtuk lapunk ha¬ 
sábjaira Eulenspiegelt, Ludas Matyi elvtár¬ 
sát, Berlinből. 


Róbert Trösch, a kedvelt ber¬ 
lini színész és ugyancsak nép¬ 
szerű kollégája, W. Lierek egy 
finom vacsora után jó hangu¬ 
latban igyekeztek áthaladni az 
Alexander téren. A jó ételekkel 
még jobb bort szolgáltak fel és 
így a két művész az enyhe sza¬ 
lonspicc kellemes kábulatában 
lépkedett. Élénken vitatkoztak, 
észre sem vették a közlekedési 
lámpa vörös fényét. 

- Halt - intett a rend őre és 
már hegyezte is a plajbászát. 

A két szabálysértő nyomban 
kijózanodott. 

— Maga nem tudja, hogy vö¬ 
rös fénynél tilos áthaladni? 

Tröschnek szegezte a kér¬ 
dést, mert ő volt az, aki egy 
méterrel kollégája előtt haladt 
a tilosban és ezzel valósággal 
felbujtotta gyalogostársát. 

Az amúgy is óriástermetű 


színész még jobban kihúzta 
magát és dörgő hangon vála¬ 
szolt: 

— Vonatkozik ez a tilalom 
Nemzeti-díjas, kiváló művész¬ 
re is? 

A derék rendőr mondhatta 
volna, hogy bizony vonatko¬ 
zik, de annyira medöbbentette 
Trösch magabiztos fellépése és 
stentori hangja, hogy mint mű¬ 
vészettisztelő ember, rövid fi¬ 
gyelmeztetés után útjára en¬ 
gedte a két „bűnöst”. 

Amikor illő távolságra jutot¬ 
tak a tett színhelyétől, Lierek 
fojtott hangon megszólalt: 

— Ember! De hiszen te nem 
vagy se Nemzeti-díjas, sem ki¬ 
váló művész? 

Mire Trösch szelíden vála¬ 
szolta: 

- Na és? Kérdezni csak sza¬ 
bad!? 


* 




Rosemarie a demokratikus Németországban 


- Magnetofonom van, az alakommal sincs 
baj, de ami a kapitalistákat illeti, nálunk sze¬ 
rencsére némi hiány mutatkozik belőlük ... 


Statárium készül Nyugat-Németországban 



- Akad még valaki, aki merészeli ellenezni az 
atomfegyverkezésünket? 


* 



- Mit csinálnak itt munkaidő alatt? 

- Kipróbáljuk az új műanyaglemezt. 

OZI 

„Manapság könnyebb egy űr¬ 
rakétát a Holdba lőni,” — írja 
S. F. bakonybánki olvasónk — 
„mint egy neonreklámot felra¬ 
katni úgy, hogy néhány napos 
tündöklés után foghíjassá ne 
váljék”. Ezt a merész állítást 
a következőkkel igyekszik alá¬ 
támasztani; Januárban a Fővá¬ 
rosi Neonszerelő Vállalat mes¬ 
terei egy „Mozi” feliratot he¬ 
lyeztek el a helyi filmszínház 
homlokzatára. Nagy volt az 
öröm, mert ez a neonfény nem 
csak azt villogta bele az éjsza¬ 
kába, hogy Itt a mozi, hanem 
még a bejárati lépcsőt is meg¬ 
világította és ezzel megszün¬ 
tette a sötétben való bukdá¬ 
csolást. A bakonybánkiak örö¬ 
me azonban nem volt hosszú¬ 
életű, mert a gyönyörűséges 
neon „M” betűje már az első 
napon kihunyt. Így aztán csak 
az épségben maradt „ ozi” 
hirdette fennen, hogy falunkba 
is betört a foghíjas neon. Ek¬ 
kor még január tizenkettedikét 
irtunk. A hirtelen bekövetkezett 
foghijasodásról rögtön értesí¬ 
tették a Komárom megyei Mo¬ 
ziüzemi Vállalatot, egy hónap 
múlva megjelent a neonszerelő 
vállalat embere. Leszerelte és 
elvitte magával a világtalan 
„M”-et és megígérte, hogy a 
makacs betű egy hét múlva a 
régi fényében fog ragyogni. 
Múltak a napok és múltak a 
hetek. Egyszer csak megjelen¬ 
tek a budapesti szerelők, fel¬ 
szerelték a javított „M”-et az 
„ozi” elé, hogy hirdesse ... 

Ekkor már április 15-e volt. 
Tündökölt is szegény hosszú 
két napon át. aztán megint sö¬ 
tétbe burkolózott. Üjra jöttek 
a budapesti szerelők, levették 
a makacs „M”-et, mondván, 
hogy rossz, aztán levették a 
„z”-ét is. nem mondván sem¬ 
mit. Majd elvitték mind a ket¬ 
tőt azzal, hogy rövidesen ra¬ 
gyogni fognak. Múltak a hetek 
és múltak a hónapok. Egyszer 
csak hatalmas láda érkezett a 
bakonybánkj mozi részérp. A 
ládában, ahogy azt a feliratról 
meg lehetett állapítani, az „M” 
és a „z” voltak elhelyezve. Ak¬ 
kor július 6-a volt, és ez a 
láda még napjainkban is ott 
áll a mozi előcsarnokában. De 
így sem világítanak. 



Kis ágy — nagy probléma 

Újszülött fiamnak kiságyat 
óhajtottam vásárolni, de ezért 
a nagyravágyásért csakhamar 
megbünhődtem. Sorra jártam a 
fővárosi szakbútorüzleteket és 
mindenütt lesújtó választ kap¬ 
tam. 

- Ágy akad hébe-hóba, 
matrac egyáltalán nincs. 

Mihez fogjon szegény kis 
csecsemő? Ha majd „hébe-hó¬ 
ba” lesz ágy az üzletben és az 
élelmes szülő megkaparintja, 
akkor a gyerek matrac nélkül 
aludjon? Nagyon helyes a spár¬ 
tai edzés, de talán ne kezdjük 
a csecsemőkorban és főképpen 
ne kezdjük 1959-ben, az általá¬ 
nos árubőség idején. 

Dr. S. T. 

VI., Bajcsy Zsilinszky u. 19/b 


Kct ceglédi panasz 


Melegvizforrásra bukkantak 
Cegléden és a Városi Tanács 
fürdőt létesített a forrás he¬ 
lyén. A környékbeliek olyan 
sűrűn látogatják a fürdőt, 
hogy a ceglédi bennszülöttek 
szinte teljesen kiszorulnak be¬ 
lőle. Nagyobbítani kellene a 
fürdőépületet, új medencékre 
lenne szükség, hogy jobban ki¬ 
használhassák a csobogó me¬ 
legvizet. Pénz azonban nincs, 
a megye se ad. A ceglédiek 
most a forrás mellé szeretné¬ 
nek felfedezni egy pénzfor¬ 
rást is. 

0 

A ceglédi vasútállomás 
messze van a várostól, ezért 
nem nagyon örülnek azok az 
utasok, akik lemaradnak a 
zsúfolt autóbuszról, hiszen a 


közel kct kilométernyi utat 
gyalog kell megtenniük. Már 
többször ígértek pótkocsit az 



autóbuszhoz, de az ígéretből 
nem lett valóság. A ceglédiek 
ezért tréfás beadvánnyal for¬ 
dultak a Tanácshoz. Azt kér¬ 
ték, hogy vagy adjanak végre 
pótkocsit az autóbuszhoz, vagy 
pedig - ha az könnyebb - a 
várost helyezzék közelebb a 
vasútállomáshoz. 


Jaj de magas ez a ... 

Kedves Ludas Matyi! Miért 
bünteti az V. kerületi Vendég¬ 
látóipar a kistermetű vendé¬ 
geket? Ezt a kérdést azért in¬ 
tézem a Ludas Matyin keresz¬ 
tül az illetékesekhez, mert a 
magamfajta alacsony nők nem 
érik el a Marx téri Imbisz bü¬ 
fé ízletes hirtelensültjeit X 
hiába ágaskodnak. Ugyanis az 
asztalokat olyan magasra mé¬ 
retezték, hogy azt a 160 centi¬ 
méteren aluli vendégek (pedig 
ilyenek is akadnak szép szám¬ 



mal!) számára elérhetetlen. 

Alacsonyabb nívót kérünk 
az asztalméretben. Köszönet¬ 
tel: 

egy kisméretű , 
de nagy étvágyú nő 


Kedves Ludas Matyi! 

Ne csodálkozz azon, hogy mi, 
akik a szépen rendezett, virá¬ 
gos debreceni Bem téren la¬ 
kunk, a levegő minőségét 
akarjuk veled megjavíttatni. 
Van a közelünkben ugyanis 
egy műanyaggyár és amikor 
ez égetni kezdi az ő hulladék 
műanyagát, akkor nekünk 



rögtön be kell csukni ajtót, ab¬ 
lakot, hogy a fertőzött levegő 
ki ne füstöljön otthonunkból. 
Ennek az égetett műanyag¬ 
bűznek a megszüntetése érde¬ 
kében eljártunk a Tanácsnál, 
meg a helyi lapnál Is, ahol 
megértéssel fogadtak bennün¬ 
ket, ettől azonban a levegő 
semmi javuló szándékot nem 
mutat. 

Gasztonyi Kálmán és 9 társa 
Debrecen, Bem tér 1. 



VÁSÁRFIA 

A dünkircheni visszavonu¬ 
lás csenevész ultipartinak 
számít csak ahhoz a kö¬ 
zelharchoz képest, amit a 
nagyközönség a Mezőgazdasá¬ 
gi Vásáron, a kürtöskalácsot 
árusító pavilonok körül ví¬ 
vott. Az erősek összekarmol¬ 
va, de diadalmasan vitték sze¬ 
retteiknek a vérrel szerzett 
zsákmányt. A gyengék vi¬ 
szont - s persze ilyenek vol¬ 
tak többségben - felkopott 
állal sompolyogtak odább, szo¬ 
morúan nyalogatva sebeiket, 
így történt ez már tavaly is, 
és így lesz jövőre is, hacsak 
az illetékesek odafent, valahol 
a Kalácsközpontban tudomásul 
nem veszik végre, hogy dol- 
-gozó népünk kedveli a 
kürtőskalácsot és évközben is 
igényt tartana rá!!! 

D. 


Motoros panasz 

Somogy megye déli csücskén 
van Barcs, ahol a gépjármütu- 
lajdonosok legnagyobb örömére 
egy benzinkút Is van. Nemrég 
úgy hozta motoros-sorsom, 
hogy kényszerleszállást kellett 
végeznem Barcson, tekintettel 
a motor tartályának ijesztő 
kongására. örömmel vettem te¬ 
hát. hogy az egyik sarkon ben¬ 
zinkút piroslik. örömöm azon¬ 
ban nem tartott soká, mert 
amikor olajat Is kértem a ben¬ 
zin mellé, azt mondták, hogy: 
olaj, az nincs. Olaj nélkül pe¬ 
dig ugyebár motorozni balos? 
Jó lenne, ha olajat is adnának 
ennek a benzinkútnak. annál 
is inkább, mert egy országos 
főútvonal mentén díszeleg. 

Hernesz Ferenc 

Szülök 

Nem ettem bolondgombát , 

hogy 3 forint 50-én vásároljak 
megszürkült, kétnapos gom¬ 
bát, amikor a Gombatermelési 
Vállalat eladóhelyén 2 forint 
40-ért frisset kapok! Szombat 
reggel lévén, nagy serényen 
lefutottam hát a Tolbuchin 
körúti csarnokba, hogy a va¬ 
sárnapi gombaleveshez bizto¬ 
sítsam a gombát. Nem kis 
bosszúságomra a két elárusító 
hely közül csak az egyik volt 
nyitva, amely előtt hosszú ket¬ 
tős sorban várakoztak. Leg¬ 
alább húszán álltak előttem. 
Két dolog között választhat¬ 
tam: vagy lemondok a gombá¬ 
ról, holott a *vasárnapi menüt 
családi röpgyülés állította ősz- 
sze, vagy elkések a munkahe¬ 
lyemről. Volt időm tanakodni 
bőven, míg rám került a sor. 
Mikor végre oda jutottam, kö¬ 
zölték velem, hogy nem tud¬ 
nak visszaadni, váltsam fel a 
pénzt. Újabb időveszteség ..: 

Ha már így megszenvedtem 
a tapasztalatokért, az olcsó és 
friss gomba kedvelői , nevében 
megkérdezem: miért nem áru¬ 
sítanak (különösen szombat 
reggelt) több hélyen gombát. 
- és miért nem gondoskodnak 
nyitás előtt aprópénzről? 

Egy dolgozó háziasszony 

P ötyördi hátradőlt a széké¬ 
ben, lehunyta a szemét és ké¬ 
jes emlékezéssel csámcsogott: 

- Jó kis vacsora volt, nem 
mondom. Utána felállt az 
egész asztal és elindult a kert 
felé. 

- Az asztal elindult? - kér¬ 
dezte csodálkozással Piron- 
csák. - Talán bizony asztalt 
táncoltattatok? 

- Ugyan? Csak úgy mon¬ 
dom: felállt az egész asztal... 

- De hát, hogy állhat fel az 
asztal? Azt tudom, hogy az 
asztal áll, mondjuk a szoba 
közepén. De mit értesz azon, 
hogy az asztal feláll? És elin¬ 
dul a kertbe? 

- Bizony elindult. Az „asz¬ 
tal" nemcsak azt a bútordara¬ 
bot jelenti, amelyen eszünk. 
Jelenti azokat a személveket 
is, akik körülülik, sőt sokszor 
azt is jelenti, ami az asztalon 
van ; „Dús asztallal várták". 

- Bocsánat, félreértés. Azt 
hittem, az asztal indult el. 

- Ügy is mondtam. Hát azt 
még sohasem hallottad; „az 
egész ház kivonult?" vagy: „a 
csepeli üzemek egyhangúan 
csatlakoztak a mozgalomhoz"? 

- Ne mondd! Micsoda moz¬ 
galomhoz? 

- Csak példának mondtam. 
Megtanulhatnál már magyarul. 

- Olyan jól beszélek ma¬ 
gyarul, mint ... a saját anya¬ 
nyelvemen. 

- Jó. Hát akkor azt mondd 
meg, mi a „szék"? 

- Amin ülök. 

- Nagyszerű. Csakhogy a 
szék nem mindig van alattad. 
Kerülhetsz te is a szék alá. 

- Ha leesem a székről. 

- Nem. Nem hallottad még 
azt a kifejezést: „széket ülni 
valaki felett?" Széket ülnek, 
azaz bíráskodnak, ítélkeznek, 
ítélőszék. 

- Vagy árvaszék. 

- Azt nem ülik az árvák 
felett, te tudatlan. 

- Bocsánat, félreértés. 

- De azért kerülhetsz még 
te is székre. 

- Arvaszékre? 


- Nem. Mészárszékre, ahol 
a marhát levágják a székálló 
legények. 

- Pötyöri! Kikérem ma¬ 
gamnak az ilyen tréfát! 

— Nem akartalak megbán¬ 
tani. Csak bebizonyítom, hogy 
nem tudsz magyarul. Például 
előveszem a most megjelent 
Értelmező Szótárt, fellapozom 
és azt mondom: biling. 

— Az nem szép. 

— Hogy nem szép? Miért ne 
lenne szép? Biling: az néhány 
szemből álló szőlőfürt, amit 
nem érdemes leszedni. 

- Bocsánat, félreértés. 

- Vagy: Cölönk. Tudod mi 
a cölönk? 

- Hogyne. 

- Nos? 

- Nem mondom meg. Azért 

sem mondom meg. * 

- Mert nem tudod. Cölönk 
annyi, mint kölönc. Vagy 
olyan személy, aki akadályoz 
valakit valamiben: „cölönk az 
útjában". „Én karriert akarok 
csinálni, ahhoz egy imádó csak 
kölönc" - írja Jókai. 

- Én is úgy írtam volna. 

- Látod, érted a csíziót! 

- Értem. Mit? 

- A csíziót. Azaz: ravasz 
ember vagy. Látod, ha te is 
forgatnád az Értelmező Szó¬ 
tárt, megtanulnál végre ma¬ 
gyarul. És nem dalmahodna 
benned a tudatlanság. 

- Mit csinálna? 

- Dalmahodna. Hízna, tes- 
tesedne. Ez is benne van az 
Értelmező Szótárban: „Nézd, 
hogy dalmahodik a menyecs¬ 
ke!" 

- Lám, lám! Nagy csihés 
vagy te! 

- Bocsánat. Félreértés. Mi¬ 
lyen? 

- Nem „milyen". A csihés 
az főnév. 

— És mit jelent? 

- Hitvány, rosszhiszemű. 

- És te ezt honnan tudod ? 
Az Értelmező Szótárból? 

- Részben onnan. Részben 
pedig onnan, hogy elég régen 
ismerlek. 

Varannai Aurél 


Elvonókúra után 

Balázs-Piri Balázs rajza 




Egy kis átalakítás, avagy: kép a jövőből 

_ _ Szűr-Szabó József rajza 


Ez a legjobb távcsövünk. Azelőtt ágyú volt! 


































A „lentről jött" ember fogadtatása 


Szűr-Szabó József rajza 


MllVí'll 

- Vörösbort az asztalra, mert a fehéret nem szereti! 


o&cutLvK' 


Sikerrel járt... 

A Népszabadság így ír az argentínai 
sztrájkról: „A sztrájk, amely hatvankét 
szakszervezet akcióegységének megvaló¬ 
sulásával kezdődött, ragyogóan kinyilvá¬ 
nította az argentínai munkásosztály egy¬ 
ségét és összetartását, s nagy sikerrel 
járt. A rendőrség több személyt letartóz¬ 
tatott/' 

Hát azért ennyire tömören ne fogal¬ 
mazzunk ... 

Fülorvos hatáskörébe tartozik 

„Háború után" című cikkét az Új Em¬ 
berben így kezdi Pilinszky János: 

„A Harmadik Birodalom oly zajtala¬ 
nul omlott össze, mint egy ponyvasátor." 

Valami baj lehet a cikkíró hallásával. 

Ez is fülorvosra tartozik 

A Műszaki Élet cikket közöl a telefon 
feltalálásáról. Ebben olvastuk: „Alexan¬ 
der Graham Bell amerikai süketnéma ok¬ 
tató Edison találmányát akarta tökéletesí¬ 
teni ... Az egyik kísérlet alkalmával 
meglepő kattanást hallott..." 

Azt hisszük, nem a kattanás volt meg¬ 
lepő, hanem az, hogy a süketnéma ok¬ 
tató hallotta. 

A csodavirsli 

Külön kiadást adott a Szabad Föld a 
Mezőgazdasági Kiállítás látogatói ré¬ 
szére. Ebben olvastuk, hogy a kereske¬ 
delem a vásár látogatóinak 400 000 pár 
virslivel kíván kedveskedni s ez a meny- 
nyiség három kilométer hosszúságú virs¬ 
linek felel meg. A szemléltető adat el¬ 
szomorított. Mert ha három kilométer 


virsliből 400 000 pár készül, akkor egy 
pár virsli mindössze 7,5 milliméter 
hosszú. Már sok virslit láttunk, de ilyen 
keveset még soha. 

Tiszturak a zárdában? 

Ez a régi ponyvaregény jutott az 
eszünkbe, amikor a Magyar Ifjúságban 
ezt olvastuk: „Zentai Ferenc és Arányi 
István, a két új pedagógus együtt végez¬ 
ték a tanítónőképzőt..." 

Kérdés: Sikerült-e őket nőkké képezni? 

Gigászi szemétgyűjtő 

Hírül adta a Hétfői Hírek, hogy új, 
modern utcaseprő és szemétgyűjtő gé¬ 


pek beszerzéséről van szó. A cikk szerint 
a gépkocsik 1000-1200 köbméteresek. Ez 
azt jelenti, hogy egy-egy ilyen szemét- 
gyűjtő akkora lesz, mint egy Duna-ten- 
gerjáró gőzös. Hogy fog ez befordulni a 
szűk mellékutcákba? 

Dráma a tengeren 

A Magyar Nemzet az atomhajtású jég* 
törőről írott cikkében azt állítja, hogy 
„Valamennyi modern jégtörő legfőbb fo¬ 
gyatékossága, hogy mihelyt az üzem* 
anyag elfogy, vissza kell térnie támasz¬ 
pontjára." 

Lelki szemeinkkel látjuk, amint a jég¬ 
törő hajó megáll, mert üzemanyaga elfo¬ 
gyott, s lelki füleinkkel halljuk, amintí 
a kapitány így szól: „Elő az evezőkkel 
gyerekek, mert vissza kell térnünk tá¬ 
maszpontunkra!" 

Dr. Árgus 


Sürgős a kelengye 


mi m 






Szegő Gizi rajza 

— Az semmi! Nekem remek felvételeim vannak a Hold hátsó feléről! 


Pusztai Pál rajza 

































Bemutatjuk Pétert, ennek 
az egyszerű történetnek a fő¬ 
szereplőjét. Született 1935-ben, 
Budapesten. Iskolái elvégzése 
után jó állást kapott, amit rá¬ 
termettséggel tölt be. Nem 
iszik, nem dohányzik, nem ve¬ 
rekszik. Mit csinál szabadide¬ 
jében? Nézi a kirakatokat. 
Nem válogat a gyönyörködés¬ 
ben, szeret az áruházak előtt 
őgyelegni, az illatszertárak 
szagos kirakatát nézni, vagy a 
csemege-halmazokat bámulni. 

De mindennél szívesebben 
szemlélte az iskolai csoportké¬ 
peket, amelyek olyan gyakran 
tarkítják a budapesti kirakato¬ 
kat. Negyedórákig nézegette 
az érettségizett lányok körben 
elhelyezett fényképeit. Har¬ 
minc mosolygó lány, iél tucat 
szigorú, de jóságos tanárnő. 

mindannyi ünnepélyes fehér 
blúzban, fekete szoknyában. 

A sok néznivaló páratlan 
lelki válságba sodorta Pétert. 
Beleszeretett az egyik frissen 
érettségizett leányzóba. Az el¬ 
ső sorban mosolygott az esz¬ 
ménykép, balról a harmadik, 
közvetlenül a joviális arcú, 
szemüveges igazgatónő árnyé¬ 
kában. Fitos orra volt a kis¬ 
lánynak, világos szeme, já¬ 
tékos grüberli kérkedett tün¬ 
dén arcocskáján, és ráadásul 
Balás Erikának hívták. Péter 


Szenvedélyes kutyabarát 


Gáspár Antal rajza 



Higgye el, a kutyában sose csalódik az ember. 
És miért tart ilyen sok kutyát? 

Mert hátha valamelyikben mégis csalódom.. 


úgy érezte, ez a legszebb név 
a világon. 

Naponként randevúzott a 
lánnyal. A hivatali órák után 
a kirakat elé lopózott, felöl¬ 
tötte a gondtalan járókelő kö¬ 
zömbös arcát és áhítattal néz¬ 
te a lányt. Amikor úgy érezte, 
hogy figyelik, elterelő mozdu¬ 
lattal belemerült a szomszédos 
esküvői és gyermekfotografi- 
ákba. 

Lassacskán szívélyes barát¬ 
ságba került a csoportképpel. 
Név szerint ismert minden 
lányt, elsősorban Erika két 
szomszédját, a gömbölyded 
Cserfalvi Magdolnát és a vi¬ 
dámnak látszó Kék Esztert. 
Ismerte az igazgatónőt, a he¬ 
lyettesét és a csoportkép 
egyetlen férfitagját, az osztály- 
főnököt, egy jóképű, negyven 
körüli „idősebb" urat, akire 
csakhamar féltékenykedni 
kezdett. A szerelem egyre te¬ 
rebélyesedett. Péter rajtakapta 
magát a következő monoló¬ 
gon: 

- Erika 18 éves, én 24 va¬ 
gyok. Jó állásom van. ő is 
dolgozhat vagy elvégezheti az 
egyetemet. Nem tudok és nem 
óhajtok nála nélkül élni. Vagy 
ő lesz a feleségem, vagy sen¬ 
ki. Kinyomozom a címét és 
megkérem a kezét. 

Könnyebb álmodozni, mint 
cselekedni. Múltak a napok, a 
hetek, Péter rajongása folyton 
növekedett, de a vonzalom 
nem fejlődött. Végre elszánta 
magát és felkereste az iskola 
pedellusát. 

- Bocsánatot kérek, - da¬ 
dogta. - Nem volna szives 
megmondani egy végzett nö¬ 
vendék lakáscímét, ugyanis vi¬ 
dékről jöttem fel, rokona va¬ 
gyok az illetőnek ... 

- Csak az irodában tudják 
- hangzott a válasz. 


Megköszönte, de az irodába 
nem mert belépni. Vágyako¬ 
zása nem tudta legyűrni a fé¬ 
lénkségét: hátha még igazol¬ 
tatják és botrányba keverik. 

Álmatlan éjszakán kitalálta, 
hogy a bejelentőhivatalban fog 
érdeklődni. Ehhez mindenki¬ 
nek joga van. Sok küszködés 
után meg is próbálta, de vé¬ 
letlenül hárman várakoztak 
előtte és ezt „intő jelnek" te¬ 
kintette. Elosont. 

— Majd csak elém hozza 
egyszer a véletlen, - remény¬ 
kedett. 

Ezután nemcsak a kirakato¬ 
kat fürkészte, hanem a szem¬ 
bejövő fiatal nőket is. Erika 
nem jött. 

- Hátha vidéken lakik? - 
rémüldözött. 

Az idő, a szerelmi sóvárgá¬ 
sok tudós doktora nem tudta 
meggyógyítani. 

- Holnap elmegyek az is¬ 
kola irodájába - határoztad 
egy borongós őszi napon. 

Erőt akart meríteni a döntő 
elhatározáshoz és a kirakat elé 
sietett, hogy lássa Erika an¬ 
gyali kék szemét, amellyel 
álmaiban is gyakran találko¬ 
zott. 

Imbolyogva lépett a foto¬ 
kirakat elé. Mielőtt imádottjá- 
hoz közeledett volna, szórako¬ 
zottan nézegette a többi képet, 
és egyszerre csak furcsa érzés 
vágta fejbe. Sokszor olvasta 
langyos regényekben, hogy 
valaki „kővé meredt". Ezen 
mindig nevetett. Most határo¬ 
zottan érezte, hogy bénulás ér¬ 
te a tagjait, nem bír mozdul¬ 
ni. Megbabonázva nézett maga 
elé. A kirakatban, a mennyeg- 
zői „osztályon" szembe mo¬ 
solygott vele Erika mirtusz¬ 
ban, hosszú fehér fátyollal, te¬ 
tőtől talpig menyasszonyi ru¬ 
hában. 

- Borzasztó, hogy milyen 
türelmetlenek ezek a mai lá¬ 
nyok ... - csóválta a fejét és 
szomorúan továbbment. 

Stella Adorján 





































































SZOMORY DEZSŐ, a neves író, sétálni 
ment. Ütközben találkozott egy papával, 
aki kézenfogva vezette a kisfiát. Amikor 
elhaladtak az író mellett, a papa így szólt 
a gyerekhez: 

- Nézd, fiacskám, ez Szomory Dezső, a 
híres író! 

— Jé! — csodálkozott a fiúcska. - Én 
mindig azt hittem, hogy a híres írók szo¬ 
borból vannak... 

JÓKAI MÓR, negyven éves írói jubi¬ 
leuma alkalmából elutazott Kecskemétre, 
ahol negyven évvel azelőtt diák volt. A 
pályaudvaron a városi tanács fogadta. Még 
ki sem szállt a kocsiból, máris felkereste 
az egyik tanácsnok, gyerekkori játszópaj¬ 
tása, aki össze-vissza csókolta és így kiál¬ 
tott fel: 

- Hát te, Móric, hol voltál negyven 
esztendeig, hogy semmit sem hallottunk 
rólad? 

ZSOLT BÉLA, a kiváló író és publi¬ 
cista, egyszer több napon át vendégül látta 
egyik barátját, aki arról volt nevezetes, 
hogy nem nagyon szeretett mosakodni. 

- Na, hogy viselte magát nálad a bará¬ 
tunk? - kérdezték Zsoltot. 



Pesti pillanatkép 


~ Fantasztikus, mennyi baleset vau mostanában! 





- Meg voltam vele elégedve - felelte 
az író nem sok vizet zavart... 

KARINTHY FRIGYES, a jegyrendszer 
idején, bement egy trafikba, ahol sorsje¬ 
gyet kínáltak neki. 

- Mi az? - szólt meghökkenve Ka¬ 
rinthy. - Már a sorsot is jegyre adják? 

KONRAD RÖNTGEN, német fizikus, 
a röntgen-sugarak világhírű feltalálója, 
amikor az egyetemen tanított, egy diákot 
vizsgáztatott, aki semmit sem tudott az 
anyagból. Röntgen professzor megkérdezte 
tőle. milyen tanárok előadásait hallgatta. 
A diák egész sor nevet sorolt fel, mire 
Röntgen bólintott és így szólt: 

- Lám, jelölt úr, ma már jobban megy 
a felelés, mint a múltkor. Ma már tudja 
azoknak a professzoroknak a nevét, akik¬ 
nek az előadásait hallgatnia kellett volna. 


Ősz van, a nátha időszaka. Ilyenkor 
nyugtatja meg magát a náthás ember az¬ 
zal hogy „ez most járvány", ilyenkor 
ajánlják egymásnak az emberek a külön¬ 
féle háziszereket, a csalhatatlan gyógy¬ 
módokat, az izzadástól az inhalálásig . .. 

Mint nyálkahártya-túlérzékenységben 
szenvedő egyén, kora ifjúságomtól kezd¬ 
ve gyakran voltam náthás és elmondha¬ 
tom, hogy száz és száz gyógymódot pró¬ 
báltam ki a nátha ellen, s mindössze egy 
vált be: meg kell várni, míg elmúlik. 

* 

Megkérdeztem levélben Wemer Hei- 
senberg professzortól, hogy volna-e szí¬ 
ves válaszolni egy nehéz kérdésre. Mi¬ 
után megalkotta híres anyag-egyenletét, 
bizonyára van egy kis ideje. Azt kérdez¬ 


tem tőle, mi a véleménye: hogy lehet az, 
hogy szürke antilopcipőt lehet ugyan vá¬ 
sárolni nálunk, de tisztítószert nem lehet 
kapni hozzá, csak barna és fekete 
antilopcipőhöz. 

Heisenberg válaszát tegnap kaptam 
meg. Megírta, hogy ezt ő sem érti. 

* 

Megtudtam X-ről, akit eddig sem tar¬ 
tottam az emberiség mintaképének, hogy 
mostanában erősen iszik. 

Ez egy új mínusz az egyéniségében. 

* 

Egy mozipénztár előtt hallottam: 

- Tessék mondani, milyen a film? Iz¬ 
galmas vagy művészi? 

f. L 


őszi fásítás 


Szegő Gizi rajza 



- Hahó! Ide kell a védősáv! Itt fúj a legjobban! 


Szomorú kép a távoli jövőből 


Toncz Tibor rajza 



- Pótalkatrészt tetszik kérni? Ebben az évben nem is lesz..; 

Mindennapi gondok 



A levelező héten 


Gerő Sándor rajza 



- Hova rohan. Kovács kartárs? 

- írtam magamnak egy expresszlevelet, most rohanok 
haza, hogy átvegyem. 



Nem lehet vitatni az ön szakmai kiválóságát; nagy te¬ 
kintélye tiszteletreméltó és e mellett értékes példával szol¬ 
gál arra nézve, milyen módon lehet a fiatalokat emberré 
formálni. Közvetlen munkatársára, Korponaira gondolok, 
aki szín jeles egyetemi diplomával került ön mellé, hogy 
az ön bölcs irányításával kezdje el sokat ígérő működését. 
Nem is csalódott ön Korponaiban: tehetségesen és szor¬ 
galmasan dolgozott ön mellett és a fiatalok bátorságával 
élt azzal a joggal, hogy szakmai és -más kérdésekben is 
vitatkozzék önnel. 

Szinte szégyellem kimondani: négy álló esztendő óta 
igen gyakran kénytelen ön vitába szállni Korponaival és 
ami sajnálatos, a fiatalember annyira felkészült, hogy 
nagy fáradságába került önnek főnöki tekintélyét vele 
szemben megvédenie. A szakmai viták eldöntése gyakran 
igen bonyolult és Korponai esetében is sokkal nagyobb 
nehézségekkel kellett volna önnek számolnia, ha az ön 
zseniális módszere és embernevelő képessége szinte önma¬ 
gától nem oldja meg a problémát, ön szakmájának kiváló 
művelője, nem sajnálva időt és fáradságot, olyan állandó 
és mélyreható vitába merült fiatal és tehetséges munka¬ 
társával, hogy semmi egyébre nem maradt ideje. Így az¬ 
tán a gyorsan tovaröppent négy év alatt Korponai nem 
kapott elismerést, Korponai nem kapott fizetésemelést, 
Korponai nem lépett magasabb beosztásba, Korponait 
nem jutalmazták külföldi úttal és így tovább. Az ön 
munkatársai közül mindenki más kapott mindent, csak 
Korponai nem kapott semmit. A szüntelenül tartó szak¬ 
mai viták hevében hogyan is juthatott volna erre ideje 
önnek. 

És miközben ön gondos előrelátással és nevelési célzat¬ 
tal lekötötte fiatal munkatársának minden energiáját, 
Korponai rájött, hogy ő a viták hevében alaposan lema¬ 
radt kevésbé tehetséges pályatársai mögött. Korponait ez 
a felismerés hosszú lelkitusa után arra ösztönözte, hogy 
ezentúl csak hétfőn, szerdán és pénteken vitatkozzék ön¬ 
nel, pedig azelőtt minden nap bőségesen kifejtette — rend¬ 
szerint az önével ellenkező — nézeteit. 

Egy hónap sem telt el: Korponai magasabb beosztásba 
került, ennek megfelelően magasabb fizetéssel. Ez termé¬ 
szetes! 

Aztán Korponai csak hétfőn és szerdán vitatkozott ön¬ 
nel, pénteken már nem vitázott. Ez is természetes! 

Egy újabb hónap múlva Korponait négy hetes külföldi 
tanulmányútra küldték. Ez is természetes! 

Mikor Korponai hazatért, hétfőn és szerdán sem vitat¬ 
kozott többé önnel, s ma már teljesen egyetért az ön né¬ 
zetével és koncepciójával. Ez is természetes! 

Most aztán igazán nem tudom eldönteni, vajon az ön 
kitűnő hivatali működéséhez, vagy emberformáló képessé¬ 
géhez gratuláljak-e inkább? 

Hruscsov— Eisenhower találkozó... 

A jó házasság titka? 

Az Esti Hírlapban olvastuk, hogy „A 
békekölcsön 100000 forintos nyereményét 
Pajor Károly nyomdász nyerte, aki a hírt 
ma közli lnterurbán feleségével*'. 

Az lnterurbán (városközi) feleség nem 
lehet rossz dolog. 

Szakáll az szakáll? 

Az Állami Könyvterjesztő Vállalat ki¬ 
adásában megjelenő „Tájékoztató** tájé¬ 
koztatja olvasóit arról, hogy rövidesen 
megjelenik Lev Tolsztoj „Háború és bé¬ 
ke** című regénye. A cikkecskéhez közli 
Darwin fényképét. 

örvendetes szaporulat 

A „Lenin'* atommeghajtású jégtörőha¬ 
jóról ugyanaznap közölt ismertetést a Ma¬ 
gyar Ifjúság és a Falusi Vasárnap. Előbbi 
lap szerint a jégtörőhajó hossza 200 mé¬ 
ter, szélessége 24 méter, utóbbi szerint a 
hajó hossza 134 méter, szélessége 27,6 
méter. 

Minthogy nevezett lapok tudósításaiban 
semmi okunk kételkedni, nyilvánvaló, 
hogy a Szovjetuniónak nem egy, hanem 
két atommeghajtású jégtörőhajója van. 

Ah, de szép! 

Az olvasó gyönyörködtetésére idézünk 
egy mondatot a Középdunántúli Napló 
színi bírálatából. Azt mondja; 

„Fogarassv Mária remekül, szinte ideg¬ 


szálanként nyújtotta a szerelemtől elbó¬ 
dult és ebből eredően minden aljasságra 
képes' grófnőt, aki testi bilincseiből a lel¬ 
két sem tudja kiszabadítani.'* 

örülünk, de nünek? 

A Hétfői Hírek sportrovatából nagy 
örömmel értesültünk arról, hogy „11 éve 
fennálló atlétikai rekord dőlt meg vasár¬ 
nap ÜJpesten’*. Lelkesen olvastuk végig 
az erről szóló több mint húsz soros beszá¬ 
molót, amelyből mindössze egy adat 
hiányzott: hogy melyik sportágban dőlt 
meg a rekord. 

A „nagy ugrás” — 
szentekben kifejezve 

A Rádióújságban olvastuk: 

Hu Fong-san, a 60 esztendős pekingi 
elefántcsontfaragó mester. Legnagyobb kí¬ 
vánsága, ha egyszer kaphatna egy 50 kilós 
elefántcsontot — abból 108 Buddha-szentet 
faragna öt hónap alatt, mert - mondja — 
„Kínában nagy ugrás volt" ... 

Zavar a testőrök körül 

Az Esti Hírlap hírrovatában olvastuk, 
hogy: „A három testőr egyike, d’Artagnan 
lovag - Dumas kalandos regényének hőse 

- élő személy volt." 

Ez régeh tudott dolog. Ami új azonban: 
hogy d’Artagnan .egyike volt a három 
testőrnek. Nem, nem volt egyike. Azok, 

— Athos, Porthos és Aramis — később 
választották vezérükül nevezettet, aki így 
lett a negyedik testőr. 

dr. Árgus 



Fejlődik az elmélet 


- Felkérem Ficere II. kartársat, hogy tartsa meg székfoglaló előadását, a kapás¬ 
kapura lövés néhány elvi kérdéséről... 


A filmek mintájára 

M indennek vége közöttünk. 

Hogy is kezdődött? A Hammer- 
mayer Guszti mutatta be nekem 
Hédikét, ez év április 12-én, este hét 
óraKor. Hét óra egy perckor már úgy 
éreztem, nem tudnék nélküle élni. 
Három nap múlva a Duna-parton 
megcsókoltam. Félkilenctől három¬ 
negyed tizenkettőig csókolóztunk lé¬ 
legzetvétel nélkül. Világrekord! At¬ 
tól kezdve mindennap találkoztunk, 
és mindennap jobban szerettük egy¬ 
mást. 

S tegnap, nem tudom, mi ütött be¬ 
lém, elhatároztam, hogy szerzek egy 
kis meglepetést Hédikének. Beme¬ 
gyek hozzá az üzletbe, ahol eladónő, 
bemegyek, mint egy közönséges ve¬ 
vő, és faképpel kérni fogok tőle va¬ 
lamit. 

Be is mentem hozzá. Amikor meg¬ 
látott, - elmosolyodott, de a szemét 
összehúzta, mint a rövidlátók. Tel¬ 
jes komolysággal kértem tőle egy 
szürke nyakkendőt, fekete csíkkal. 

— Mit tetszik kérni? — ment be¬ 
le a játékba Hédiké. A hangja unott 
volt, és ha jól vettem észre, egy ásí¬ 
tást nyomott el magában. 

— Egy szürke nyakkendőt kérek, 
fekete csíkkal — ismételtem meg 
kuncogva, és magamban azt mond¬ 
tam: még hányszor fogod megkér¬ 
dezni, drága, még hányszor? És úgy 
éreztem, hogy az agyamban megfe¬ 
szülnek az idegek. Érdekes, ezt csak 
olyankor érzem, ha ideges vagyok. 

— Szürke nyakkendő, fekete csík¬ 
kal — bólintott Hédiké kimérten. — 
Tessék várni! — s azzal átment a 
pult másik végébe. 

Milyen szigorú az arca, gondoltam, 
mintha most nem lennének olyan lá¬ 
gyak a vonásai! Arca sem kerek, ha¬ 
nem szögletes. Remek arcjátéka van. 
Jászai Mari a boltban. De én nem 
szeretem a szögletes arcú nőket. Mi¬ 
dőn úgy láttam, hogy felém néz, ha¬ 
miskásan kacsintottam egyet. Nem 
vette észre az édes, lomhán hátat 
fordított nekem és matatni kezdett 
egy fiókban. Úristen, milyen ellensé¬ 
ges háta volt’ Még a háta is játszott. 
Remek! Még mindig matat? Még 
mindig matat. Ráérősen, álmosan. 
Ekkor én viccből a türelmetlen ve¬ 
vőt játszottam. Idegesen doboltam az 




üvegpulton és dudorásztam: pám- 
pám-pá páppápám, bumm-bumm-bu 
bummbubu... Mi a csudát csinál 
ott annyi ideig? Tréfából fel fogok 
ordítani: „Mi lesz? Már egy órája 
állok itt! Most sütik a nyakkendőt?” 
Bem-bem-be, bembebe ... Éreztem, 
hogy minden vér az agyamba tódul, 
a kezem reszketni és a vállam rán- 
gani kezd. Úristen, de jó vicc, röhög¬ 
tem magamban, most azt játssza, 
hogy nem törődik velem, hogy ku¬ 
tyába sem vesz. Isteni! Csak ne 
érezném azt folyton, hogy felrobba¬ 
nok. Mit szólna a drága, ha viccből 
felrobbannék? 



— Ugye szürke nyakkendőt tet¬ 
szett kérni, fekete csíkkal? — tuda¬ 
kolta újra a drága, a jajdedrága. — 
Szép fekete nyakkendőink is van¬ 
nak, szürke csíkkal! — kiáltotta a 
pult végéről. A hangja metsző, ellen¬ 
séges. Úgy dobta elém a szavakat, 
mint ahogy a kutya elé odalökik a 
csontokat. Csoda mókás, csak azt 
tudnám, miért érzem azt, hogy gyű¬ 
löl. Remek színésznő, néha ripacs- 
kodik, de azért nagyon jó. Mozogni 
azonban mozoghatna egy kicsit gyor¬ 
sabban is a tündi-bündi. Azt Hiszi a 
szentem-bogaram, hogy lopom az 
időmet? Már harmadik napja itt 
hervadozom, csili agom-billagom. 
Méltóztatik végre idefáradni, gróf¬ 
nő? Itt várja a legalázatosabb szol¬ 
gája ... Na, mi lesz? 


Vicc ide, vicc oda, ez felháborító! 
Nyakkendőt kértem tőle és ahelyett 
hogy kiszolgálna, diskurál! A vicc¬ 
nek is van határa! Még mindig be¬ 
szélget! S közben idenéz a lusták 
lustája, és utál kozva az ajkát bigy- 
gyeszti. Vagy nem rám néz? De rám 
néz. Meg kell pukkadni a röhögés¬ 
től, úgy néz rám, mintha egy hernyó 
lennék, aki nyakkendőt vásárol ma¬ 
gának. 

De jól adja! Jobb lenne azonban, 
ha már idejönne, ha idetólná a pifi- 
pufi-pofikáját. Kicsi szívem, jer már 
ide azzal a vacak nyakra valóval! 
Jösszte baba, jösszte, mert nem tu¬ 
dom, mit csinálok! No, nézd csak, 
még mindig ott ácsorog a drága és 
csak dumál, csak dumál az a lehe¬ 
tetlen perszóna... Én pedig itt állok 
harminc éve, étlen-szomjan, mohos 
homlokkal, összekoccanó térddel és 
elrongyolt, összegubancolódott ide¬ 
gekkel, s várom a nyakkendőt. Már 
mióta várom, várom, várom, várrom. 
Romos vár. Elektromos vár ... 

Hirtelen vonítani kezdtem, mint 
egy párját váró farkas, hosszan és 
panaszosan, muszáj volt vonítanom, 
de az a vén szipirtyó erre sem rea¬ 
gált. Mintha mi sem történt volna, 
tovább locsogott, gyűlölettől villogó 
pillantásokat vetve rám viccből, én 
pedig az üvegpultot rágcsigáltam 
viccből és közben azon töprengtem: 
hogyan szerethettem bele ebbe a nő¬ 
be? 

S akkor Hédiké odavonszolta ma¬ 
gát elibém és viccből komolyan meg¬ 
kérdezte: nem vennék-e inkább egy 
hózentrágert? Miközben beszélt, rám¬ 
nézett: az orra zöld volt az undor¬ 
tól, a szemefehérje sárga és az orrát 
úgy mozgatta, mintha gumiból left 
volna. Most már annyira dühös vol¬ 
tam, hogy egy árva hang sem jött ki 
a torkomon, csak hadonásztam a ke¬ 
zemmel, lábammal és fenyegetően 
hörögtem, majd öklömet rázva kiro¬ 
hantam az üzletből. Meg sem álltam 
Rákospalotáig. Az indulat vitt ki 
odáig, visszafelé villamoson jöttem. 

Közöttünk mindennek vége. Miért 
is kellett nekem bemenni abba a 
boltba? 

Mikes György 


Nagytakarítás Budapesten 

Sándor Károly rajza 



► Kéremszépen, itt veszik fel a dolgozókat az általános 
patkányirtáshoz? 


ff ff Vasvári Anna rajza 












































KIS KÉPES NYELVMESTER 



(Párbeszéd a közeljövőről) 


- Jó, hogy találkozunk - mondta az 
egyik fotoamatőr -, megmutatom a leg¬ 
utóbbi felvételeimet: És már elő is vette 
tárcájából a képeket. A másik szakérte¬ 
lemmel nézegette: 

- Szépek, de én a te helyedben sárga 
színszűrőt használtam volna - mondta, 
azután egy 13x18-as nagyságra felnagyí¬ 
tott képre mutatott. 

- Ezt a tájat én is felvettem. Tárgyi¬ 
lagosan bevallom, hogy a tied élesebb. 

- Igen, mert én egészen a szélére me¬ 
részkedtem. 

- Akkor viszont jó lett volna, ha va¬ 
kut használsz. 

- Igazad van. Majd legközelebb, ha 
felmegyek. És a te képeid? 

- Nincsenek nálam. 

- A színesek remekül sikerültek. A 
kráter képeket beküldőm a kiállításra. 

- Mikor utazol megint fel? 

- A jövő heti rakétával megyek. Tu¬ 
dod mit, gyere te is. Hozd el a teleob¬ 
jektív lencsédet is. Ha a légkör tiszta 
lesz, megpróbáljuk lefotografálni a Föl¬ 
det ... 



Málha mWmm 

Mottói Ninnwnek r£gi vlewk, 
csak Őrei emberek vannak. Egy 
újszülöttnek minden rtee új* 

A fogtechnikus segédje hirtelen át¬ 
megy a műhely melletti szobába, és zon¬ 
gorázni kezd. Főnöke utána kiabál: 

- Mit csinál, Sándor? 

- Ideget ölök, főnök úri 

* 

A tenorista büszkén azt mondja a kol¬ 
légájának : 

- Tudja, hogy a lányom örökölte a 
hangomat? 

- Ja úgy! Ez mindent megmagyaráz! 
Eddig ugyanis nem tudtam elképzelni, 
hova lett az ön hangja! 


Hegedűs István rajza 



Pistike rémes álma 


Egy budapesti gyorsfényképésznél 


Török János rajza 



- Képzeld, anyu, azt álmodtam, hogy megkaptuk az összes 
tankönyveket... 


Takács Zoltán rajza 



- Akinek már megszáradt a negatív ja, az szóljon! 

Modem idők 


Fluktuáció 


Mészáros András rajza 



tGYlÉúYM? 

kajMát*-V§(^ 

Szobámban élt egy légy, a Józsi. 
(Én adtam neki e nevet.) 
Térdemre ült, kezemen sétált, 
hű volt, csak engem szeretett. 

Mikor aludtam, álomőrző 
gonddal mindig orromra szállt. 
Jobban szerettem én a Józsit, 
mint más a csízt vagy papagájt. 



X. lusta ember. Még társadalmi mun¬ 
kában sem hajlandó társadalmi munkát 
végezni. 

* 

Érthető, hogy Z. csak másokat nevel, 
magát nem. Reménytelen feladatokra 
nem vállalkozik. 

* 

A filozófia legfontosabb feladata az, 
hogy kérdéseket keressen a válaszokra. 


Fájdalmamat képzelhetik hát: 
ma reggel holtan leltem őt. 

- Az ősz - suttogtam, ráterítve 
egy vékony papír szemfedőt. 




A/Ve- 


- Szenet, fát, kokszot, mindent felvi¬ 
szek 1 


- Nyugodj békében, Józsi - szóltam, 
megsimítva az orrhegyem. 

- Csak jövőre is ilyen hozzád 
hasonló, hű legyem legyenl 

Polgár István 


A böjtölés egészséges. A testnek bünte¬ 
tés céljából való sanyargatása Jobban el¬ 
érhető, ha az ember betegre eszi magát. 

♦ 

A bánat az a lelkiállapot, amely meg¬ 
előzi és követi az örömet. 

• 

Jó matematikusok és kohászok nélkül 
nem jutunk el a csillagokig. 


F. L. 




őszi-téli 



Toronykalap 


kalapdivat 


Sándor Károly rajza 
























MOPRESSZÓ 



A motel után , amint hallom, 
Mopresszó is nyílik már Pécsett, 
filmek vetítése közben 
Szolgálják fel a feketéket. 

Ha gyénge kávét kapok ott majd, 
Az persze engem meg nem lep ám, 
Sötétben nemcsak minden tehén, 
Minden kávé is fekete tán. 


VIRÁGÉNEK 



Virágágyakkal vették körül 
Budán egy italboltnak táját, 
Ez nem emeli túlságosan 
A helyiség borvirágos báját. 


Poharazások végeztével 
Nem mondható majd kellemesnek, 
Ha az elkókadt törzsvendégek 
Netalán virágágynak esnek. 



Hidvéghy Ferenc “ Megmondtam neked, hogy a hágó 
után gyorsabban megyünk ... 


- Mi az, mosógépet akarsz venni? 

- Már nincs rá szükségem. A mama 
meggyógyult... 


Ház — előregyártott elemekből 


GcrÖ Sándor rajza 



- Nézd, ő már elintézte, hogy a lakását soron kívül kihoz¬ 
zák I 




T orony vagyok. 

Torony bizony, 
de ferde, ••. hát 
szerény torony. 

A ferdeség nem szégyen, — ezt a 
Szent Biblia s a Zend-Aveszta 
megállapítja,... vagy talán 
a Védák? Vagy az Alkorán? 

A ferdeség — Igen sokakban 
erős a hit —: csupán szokatlan. 

Egy bölcs — ki is? — megmondta rég, 
nem is hiba a ferdeség. 

S ha riem hiba, úgy tán erény, 

— elhangzott már Ily vélemény! 

Vének mondják, hogy voltaképp 
egykor a ferde volt a szép, 
sőt, híres régészek szerint a 
ferde vonal az ősi minta. 

„Az szép" — írá egy szent apostol, — 

„mi eltér a mindennapostól"! 

A jobb ízlésűek manap 
maguk is félrehajlanak, 
az egyenestől némelyeknek 
felfordul gyomruk s émelyegnek. 

Van, aki ritkaságként tisztel, 

— no persze, nem a vak filiszter! 

S bár sok bigott fejébe verték, 
hogy bojkottálni kell a ferdét, 
nem egy bölcs konkludált oda, 
a ferdeség már-már csoda! 

— Mit „már-már"? — vélte egy szakértő, 
— az Ily kicsinylés szinte sértő; 
csoda és kész! Mi több: közérdek!" —• 

• •. E felfogással egyetértek, 
habár nem szólok közbe, mert én 
tudom, hogy nem születtem ferdén: 
rajtam arány és forma ép, 
s a föld a ferde voltaképp. 

Hollós Korvin Lajos 

A \AGA3 AZ EAAELET 


il<gy szekrényt kellett felvinni a 
harmadik emeletre. Ez volt a 
feladat. A feleségem azt mondta, 
amit ilyenkor minden asszony mon¬ 
dani szokott a Tűzföldtől Alaszkáig: 
„Ezt neked kell elintézned, mégis te 
vagy a férfi.” Azt is mondta, hogy 
fogadjak két vivő embert. Azok 
majd felhozzák a szekrényt a har¬ 
madik emeletre, de alkudjam meg 
velük, mert ezek képesek még száz 
forintot is elkérni ezért az ötperces 
munkáért. 

Körültekintően jártam el. Előbb 
megtanácskoztam a dolgot egy bará¬ 
tommal, aki egy mélyépítési válla¬ 
latnál dolgozik, ö adott egy telefon¬ 
számot, ahol közölték velem, hogy 
hajlandók két vivő embert rendel¬ 
kezésemre bocsátani, de az árszabás 
csak a helyszínen eszközölhető, mi¬ 
vel az a szekrény súlyától, az eme¬ 
letek nagyságától és a légköri Viszo¬ 
nyoktól függ. 

A vivő embereket a lépcsőház al¬ 
jában fogadtam, a szekrény mellett. 
A legkopottabb zakómat öltöttem fel, 
s fejemre micisapkát tettem. Kül¬ 
sőmmel és egész magatartásommal 
azt a gondolatot igyekeztem szugge- 
rálni, hogy itt tulajdonképpen nem 
bérmunkáról van szó, hanem egy 
szívességről, amelyet két erős prole¬ 
tár tesz egy gyengébb testalkatú 
proletártestvérének. 

— Ezt a kis kasznit kéne felgurí¬ 
tani a harmadikra — mondtam ke¬ 
délyesen, és köptem egy hegyeset. — 
Mit kóstál egy ilyen kis mulatság? 

A kedélyes tónus látható undorral 
töltötte el őket. Szó nélkül rágyúj¬ 
tottak a kínált cigarettákra, és né¬ 
mán, kétszer megkerülték a szek¬ 
rényt. 

— Ez diófa ... — mondta a maga¬ 
sabbik olyan hangon, mintha becsap¬ 
tam volna őket. 

— Legalább egy mázsa... — tol¬ 
dotta meg a (másik, egy kis zömök, 
szőrmók ember. 


— Aztán hányadikra kellene ezt 
felcipelni? — kérdezte a magasabbik, 
mintha eddig erről nem lett volna 
szó. Amikor megmondtam, mind a 
ketten, anélkül, hogy egymásra néz¬ 
tek volna, némán tartottak a kapu 
felé. 

— Hová mennek, az istenért!? — 
kiáltottam utánuk, önkéntelenül is 
elárulva kispolgári eredetemet. A 
hórihorgas visszafordult és megve¬ 
téssel mondta: v • 



— Magas az emelet... 

Ezt én nem láttam be. Hosszas vi¬ 
ta következett, melynek során bebi¬ 
zonyosodott, hogy az én emeleteim 
Nagybudapest legmagasabb emele¬ 
tei, amelyekre képtelenség felhur¬ 
colni egy másfélmázsás szekrényt. 
Megszűnvén a tárgyalási alap, tom¬ 
pán és tanácstalanul meredtünk egy¬ 
másra. Végre eszembe jutottak az 
anyagiak és megtörtén, egy micisap¬ 
kába öltözött kapitalista lelkiisme- 
retfurdalásával csak ennyit kérdezr 
tem: 

— Mennyi? 

A két vivő ember ismét körül¬ 
járta a szekrényt, majd babonás 
iszonyattal meredve az emeletekre, 


így szólt a magasabbik, a brigád 

esze: 

— Két darab százas... 

Megsemmisülten, lelkileg össze¬ 
omolva, igent bólintottam, miközben 
lelki szemeim elől elhessegettem fe¬ 
leségem méltatlankodó képét. Előke¬ 
rültek a gurtnik és megkezdődött a 
szakmunka. A két ember nyögve, 
szuszogva mesterkedte magát felfelé 
a lépcsőkön. Én, lelkiismeretfurdalá- 
som alatt, görnyedezve követtem 
őket. Végeredményben, én egy ronda 
kizsákmányoló vagyok, itt urizálok 
minden teher nélkül, miközben ezek 
a derék emberek inuk szakadtával 
cipelik az én szekrényemet... Hát 
lehet ezt megfizetni? 

A második emelet lépcsőforduló¬ 
jában az emberek letették a szek¬ 
rényt. Diszkrét káromkodásokat 
mormolva, törölgették izzadó arcu¬ 
kat. 

— Ilyen munkát ezentúl még há¬ 
romszázért sem vállalok... — mond¬ 
ta a hosszú. — Az ember megszakad 
belé... 

Az utolsó lépcsőforduló teljesen 
próbára tette az idegeimet. A két 
ember némán zihálva cipekedett, 
mint akiknek már arra sincs erejük, 
hogy megmondják véleményüket. 
Végre, mégis helyére került a szek¬ 
rény. Amikor a sötét előszobában 
szembe kerültem a nehezen lélegző, 
izzadt emberekkel, hirtelen kevés¬ 
nek éreztem a kétszázat. Kétszázhar- 
minc mellett döntöttem és így szól¬ 
tam: 

— Itt van kétszázötvén forint, re¬ 
mélem, meg vannak elégedve... 

A feleségem első szava természe¬ 
tesen az volt, hogy mennyit kértek 
az emberek. 

— Egy darab százast... — mond¬ 
tam, kerülve pillantásait. — Kényte¬ 
len voltam megadni nekik. Mit csi¬ 
náljak? Magas az emelet. 

Gádor Béla 



JL ártom magamat a latin 
szóláshoz: nil admirari esnem 
csodálkozom semmin. De a 
minap nagy megrázkódtatás 
ért, és fel kellett függesztenem 
ezt az évezredek óta bevált 
elvet. Kezembe akadt ugyanis 
a Science et uie című francia 




folyóirat szeptemberi száma, 
amelyben érdekes és tanulsá¬ 
gos cikkek vannak a technika, 
a biológia és más tudományok 
köréből. Nem ezen csodálkoz¬ 
tam, de a cikkek előtt, után és 
között olyan hirdetések akad¬ 
tak, amelyek bámulatba ejtet¬ 
tek. Ilyeneket olvastam: 

- Nincs megelégedve a ter¬ 


metével? Akar ön nőni? Ga¬ 
rantálunk önnek 8-16 cm. nö¬ 
vekedést, törzs vagy lábszár, 
tetszés szerint. Kor mellékes. 
Csalhatatlan tudományos mód¬ 
szer. Gyorsan, olcsón és 
diszkréten dolgozunk. Válasz¬ 
bélyeg. 

- Akar ön tekintélyt sze¬ 
rezni? - kérdi a másik. - Sze¬ 
rezzen tekintélyt! Erre szük¬ 
sége van az élet minden terü¬ 
letén. Hivatalában előlépését 
segíti, otthonában ballépését 
fedezi. Levelezés útján köny- 
nyen és gyorsan megszerezhe¬ 
ti. Válaszbélyeg. (A hirdetés 
mellett ábrázolva egy tekin¬ 
télyes pofa, aki úgy látszik, 
már megszerezte.) 

- Akar ön megtanulni tán¬ 
colni zene és partner nélkül? 
Mi sem könnyebb - mondja 


0 0 

egy harmadik. - Levelezés 
útján néhány óra alatt megta¬ 
nulhat. Gátlásait radikálisan 
megszüntetjük. Válaszbélyeg. 

- Ne töltse idejét üres szó¬ 
rakozással - hangzik egy má¬ 
sik. - Akar ön megtanulni raj¬ 
zolni és festeni. levelezés út¬ 
ján? Nagyon ajánljuk. Ismerje 
meg a művészet mámorát. Né¬ 
hány hónap múlva kiállíthat a 
Szalonban. Micsoda öröm és 
büszkeség tölti majd el az ön 
keblét, ha barátai és ismerősei 
megcsodálják az ön alkotását. 
(A hirdetéshez már mellékelve 
is van a kép, amit egy csomó 
ember vesz körül.) Válaszbé¬ 
lyeg. 

- Halaszthatatlanul kísérje 
magát gitárral! - tanácsolja 
egy újabb. - Nem baj, ha 
nincs is hallása. Levelezés út¬ 


ján könnyen megtanulja, ami¬ 
re szüksége van. Válaszbélyeg. 

- Akar ön? ... hangzik 
még néhány hirdetés. Akarok, 
hogyne akarnék! 

Gyorsan megvettem a vá¬ 
laszbélyegeket és elküldtem a 
megadott címekre. Ezek után 



figyelmeztetem barátaimat és 
ismerőseimet, hogy ha látnak 
egy 190 cm magas, tekinté¬ 
lyes külsejű férfiút, aki gitárt 
pengetve, gátlás nélkül, tánc¬ 
lépésben halad a Műcsarnok 
felé, hogy az általa festett ké¬ 
pet kiállítsa - az én leszek. 

Balázs Sándor 


























Már csak ez hiányzik... 


Vasvári Anna rajza 



Zenés ebéd egy napközi otthonban. 





Gondos házvezetőnő 

Toncz Tibor rajza 


Az illatszer boltban közepes 
külsejű férfi állt mellettem. 

- Mosdókefét kérek - mondta. 

- Olyat, amelyiknek nyele van. 

Midőn eltávozott, érdeklődtem 

a kisasszonytól, minek a nyél a 
kefére? 

- Hogy egyedül is megmos¬ 
hassa vele a hátát! 

Elfacsarodott a szívem. Most 
értettem meg csak igazán, hogy 
mi az a magány; - mikor az 
embernek nincs senkije, aki meg¬ 
mossa a hátát... 

* 

Egy újságíróval a Körúton sé¬ 
tálgattunk. 

Szemfüles kollégám be-beka- 
landozott az állványok alá, hátha 
leesik egy téma. - Ám csak őt 
fröcskölték tele zöld festékkel. 

Azt hittem káromkodni fog 

- de ő rögtön megtalálta az ide¬ 
vonatkozó publicisztikai kifeje¬ 
zést: 

- Néhány üde színfolttal gaz¬ 
dagodtam! 

♦ 

Ezt olvastam az újságban: 

Sapka Kalap ugyan kitől 
Sapka Kalap 
Kátéesztől! 

Na, megint egy vers, amit 
nem Arany János írt! 


marxistákat teszi felelőssé. 

Minap, mikor felszálltunk 
egy trolira és a fogantyú szo¬ 
kás szerint megrázta, így hőbör- 
gött: 

- Erre van áram . ..! 

* 

- Ezentúl Gordiusznak fog¬ 
lak hívni! - közölte Rézmáz 
Kázmér a kövér Mcszctnckivcl. 

- Miért? - kérdi az meghök- 
kenve. 

- Mert mindig egy csomó 
hülyeséget beszélsz! 

* 

Ismét szó nélkül visszaadta 
egy költeményemet a Hetilap! 
- panaszkodom Rézmáz Káz- 
mérnak. 

- Talán az lehet a baj, mond¬ 
ta eLgondolkozva, hogy nem 
ütöd meg a profiljukat... 

* 

Rézmáz Kázmér kevesellte, 
amit a Rádiótól kapott. - Dü¬ 
hösen mondta nekem utána: 

- Ennyiért dolgozzon nekik 
a Sekszpir ...! 

* 

Múltkor eszembe jutott egy 
jó kis téma. - Ha lesz rá időm, 
ünnepek után darabot írok be¬ 
lőle. 

Lelki szemeimmel már látom 
a plakátját is; 

(Színmű három felvonásban) 

Dalmáth Ferenc ötletéből írta: 

Dalmáth Ferenc 


Jenő barátom reménytelenül 
reakciós. A sáskajárástól a 
pálpusztai sajtig, mindenért a 



■/j- 

Az angliai Leedsben 70 fontra ítélték 
Grace Kerr kisasszonyt ruhalopásért. 

Grace Kerr kisasszony foglalkozása: 
sztriptíz-táncosnő, magyarul vetkőzőnő. 
Minek akart öltözködni? 



- Tessék csak várni, professzor úr, a kabátja tele van 
atommaggal... 


Príma! 


Török János rajza 



- Hidd el nekem, ez a legtökéletesebb 'arclemosó-krém ... 

A doboztyúk , amely a csemegeboltokban mostanában kap¬ 
ható, dobozolt tojás előállításával foglalkozik. 


A Fővárosi Nagycirkuszban 


Pusztai Pál rajza 


Tatarozás után 


Toncz Tibor rajza 


SQi 3 00 

- Hogy lehet ilyen felületesen dolgozni? Ott egy ablak 
nincs betörve! 


bizarr Ötleteiről híres 
Kökény Sándornak megütötte 
a fülét az a gyakori kijelentés, 
hogy Budapesten csak a külföl¬ 
dieket becsülik meg. Miután 
általában mellözöttnek érezte 
magát, elhatározta, hogy álru¬ 
hát ölt, és mint érdemes Idegen 
fogja bejárni szép fővárosun¬ 
kat. Vadászott tengerentúli cso¬ 
magokból származó holmikra, 
és néhány, Kanadából, Oklaho- 
mából és ÜJzélandból küldött 
szeretetadományból vadregé¬ 
nyes Jelmezeket vásárolt magá¬ 
nak. Amikor benézett a tükör¬ 
be, tökéletes idegen nézett rá 
vissza, vérbeli külföldi úr, aki¬ 
nek az égvilágon senki nem 
rokona Budapesten, még az 
Ibusznak is csak távoli unoka¬ 
öccse. 

Először is a 12-es autóbuszra 
próbált feltolakodni lombhullás 
és csúcsforgalom idején. A tö¬ 
mött sorokban várakozók közé 
furakodott, és Budapest térké¬ 
pén a Marglthíd kies környé¬ 
két mutogatva, segítségért ri- 
mánkodott. Egyszerre hárman 
Is magyaráztak, udvariasan 
előre vezették, és amikor az 
autóbusz befutott, utat enged¬ 
tek neki. 

- American? — kérdezte ka- 
céran egy csinos nő. 

— No, Pakisztán, — felelte 
Sándor, mert ennyit beszélt fo¬ 
lyékonyan idegen nyelven. 

A bennszülöttek annyira be¬ 
ajánlották az ülőkalauznőnek, 
hogy az külön megdicsérte az 
idegen hupikék nyakkendőjét, 
és húszfilléresek helyett csupa 
forintost adott vissza a tízes¬ 
ből. 

Hasonlóan kedves fogadtatás 
érte az álkülföldit a Csemegé¬ 
ben, ahol, megelőzve a várako¬ 
zókat, mutogatással kért son¬ 
kát. Egy bajuszos bácsi, aki 
fejbevágással fenyegetett min¬ 
denkit, aki nem tartja be a 
sort, odaszólt az árusítónak: 


— Szépet adjon ennek a kül¬ 
földinek, hadd vigye el a Jó- 
hírünket! 

A jól sikerült trükk elbiza- 
kodottá tette Sándort. Büszkén 
Járt-kelt az utcán és még « 
mosolygó, sőt vigyorgó tekin¬ 
tetekkel sem törődött. 

Útja egyik mozgóképszínhá¬ 
zunk előtt vezetett el, ahol ép¬ 
pen egy magyar filmet Játszot¬ 
tak, csak ebéd után, nehogy a 
nézőknek éhesen kelljen beül¬ 
niük. Hosszú sor várakozott az 
utcán. 4 


— Ezt a filmet szeretném meg¬ 
nézni — gondolta, és a sor élé¬ 
re vágtatott. 

Tisztelettel a pénztárhoz en¬ 
gedték. Néhányan morogtak, 
de egy pillantást vetve kosz¬ 
tümjére, azok is elhallgattak. 
Hiába, nincsen párja a ma¬ 
gyar vendégszeretetnek. 

Beült a moziba, és amikor 
megkezdődött a film, egy ki¬ 
csit még csodálkozott is, hogy 
miért nem szinkronizálták Pa¬ 
kisztánra a tiszteletére. Aztán 
eszébe jutott, hogy tud magya¬ 
rul és ... és ez volt a veszte. 
Bizony, nagyon gyenge filmet 
látott. Végignézte, mert nem 
akart visszaélni a vcndégjoggal. 
Szomorúan távozott a moziból. 

— nát szabad itt az ember¬ 
nek külföldinek lenni — sóhaj¬ 
totta. — Ha magyar maradtam 
volna, talán mára se kaptam 
volna jegyet... 

Tardos Péter 


Ludas Matyi természetrajza 

Sándor Károly rajza 


- Ezentúl egy fillért sem költünk a tánccsoport ruháira! 
Most látom, a sikerhez nem szükséges ruha! 








































Távfűtés 



Bosszankodva olvasom naponként az új¬ 
ságok „ÉRTESÍTÉS” című rovatát, ahol 
agy elveszett körbélyegző és egy elveszett 
törpepapagály között - teszem azt Plumef- 
csák Jenő kit még sóba életemben nem 
láttam, x ha Isten segít, nem is fogok - 
arról értesít, feleségétől, Plumefcsák 

Jenőné, született Svince Teréztől különv ál- 
tan él - xem anyagi, erkölcsi fe¬ 

lelősséget nem vállalI 

Elgondolkoztató. Amennyiben Plumefcsák 
Jenő attól tart, Plumefcsák Jenőné a 

jövő héten felkeres engem és reá hivat¬ 
kozva egymillió forintot kér kölcsön - 
megnyugtathatom, én ezt az egymillió fo¬ 
rintot minden további nélkül ki is fizetem 
önagyságának, mert az apróhirdetésekben 
szereplő neveket - erről közismert va¬ 
gyok -, villámgyorsan elfelejtem. 

Akkor meg mire jó ez az ostoba és le¬ 
alázó eljárási - Nem tudom -, de min¬ 
denesetre bíznék vagy másfél kilót, ha egy¬ 
szer a füstté vált körbélyegző és a dezer- 
tőr törpepapagály tövében - teszem azt; 
Plumefcsák Jenőné, szül. Svince Teréz nem 
vállalna felelősséget Plumefcsák Jenőért ... 

D. F. 


Mibe kerül a gengszterizmus Amerikának ? 



Bármilyen izgalmas filmeket készíte¬ 
nek, bármilyen izgalmas könyveket írnak 
a gengszterekről Amerikában, alapjában 
véve eléggé drága mulatság. Mint a 
„Daily Express" washingtoni tudósítója 
jelentette, Amerikában a bűnözés évi 
22000 millió dollárjába kerül évente az 
államnak, vagyis minden egyes amerikai 
számára 128 dollárba. Ezt csak egy ilyen 
iparilag fejlett, gazdag ország engedheti 
meg magának. 

avagy: ha vége a szerelemnek 



Sportnemzet vagyunk 



- Hurrá! Negyvenezres sikkasztás! 
Vállalati rekord! 


Hogy a város szebb legyen. 

(Újságárus nem lehet főútvonalon) 



























































Viszontagságok egy fotókópia körül 


Egy amatőr kesergései 


Sokan vannak, akik régi 
könyvekben, folyóiratokban bú¬ 
várkodnak, m ha valami szá¬ 
mukra fontos akad — haladva 
a korral — nem pepecselnek a 
hosszadalmas, aprólékos és fá¬ 
rasztó Jegyzeteléssel, másolás¬ 
sal, hanem igénybe veszik a 
gyors és megbízható fotókó¬ 
piát. Néhány évvel ezelőtt, ami¬ 
kor a kutató a Széchenyi- 
könyvtárban dolgozott, az ilyen 
fénymásolat cslnáltatása gyors 
és egyszerű volt. A kiválasztott 
könyvet vagy újságkötetet át¬ 
vitték az ugyanazon az emele¬ 
ten levő laboratóriumba, ahol 
lefényképezték és a rendelő 
másnap — de ha nagyon sürgős 
volt, akár még aznap — meg¬ 
kaphatta a fénymásolatot. 

Azóta azonban küzdünk a bü¬ 
rokrácia ellen és változott a 
helyzet. Itt is! A kutató most 
az olvasóterem vezetőjével köz¬ 



li, hogy mit kíván lefényké¬ 
peztem!, s ekkor megkapja az 
útbaigazítást, fáradjon el a 
Puskin utca 26-os számú ház 
első emeletére, s ott adja le 
megrendelését. Az ember el¬ 
megy, keresi a Puskin utca 
26-os számú házat és rájön, 
hogy ez az épület nem is a 
Puskin utcában, hanem - a 
Pollack Mihály téren van. 
Mindegy — fontos, hogy meg¬ 
van! Felbaktat az első emelet¬ 
re, ahol közölheti óhaját. Ezt 
írásba veszik, elkönyvelik, 
majd átnyújtanak egy rendelő- 
lapot 23 forintról, s kérik a 
rendelőt: fáradjon tovább a 
Múzeum utca 3. számú házba, 
a III. emeletre, a Széchenyi- 
könyvtár gazdasági hivatalá¬ 
ba, mert a 23 forintot csak ott 
lehet befizetni. A rendelő ván¬ 
dorol tovább, mint a mesebeli 


hős, elmegy a Múzeum utca 
háromba. III. emelet! A lift 
nem jár! Nem azért, mert rossz, 
hanem mert nincs... Ez an¬ 
nál kellemetlenebb, mert a 
Múzeum utca 3, régi építkezés, 
három emelete testvérek kö¬ 
zött is megfelel az új házak 
öt emeletének. Nincs más hát¬ 
ra, neki kell vágni! A jámbor 
vándor megy, mendegél. s a 
harmadik emeleten befizeti a 
23 forintot, ugyanakkor nyug¬ 
tát ad és nyugtát kap. Nyug¬ 
tát ad, aláírásával ellátva, hogy 
az összeget befizette, s nyug¬ 
tát kap, hogy a pénz valóban 
befolyt. 

Ezután a megadott időpont¬ 
ban — egy hét múlva — meg¬ 
jelenik újból a Pollack Mi¬ 
hály téren levő Puskin utca 
26-ban, ahol közük, hogy a 
fénymásolat még nincs meg. 
Miért nincs meg? Mert a Haydn 
emlékkiállítás anyagának fény¬ 
képezéséhez kellettek a gépek. 
A rendelő új terminust kap ... 
Es elmegy másodszor is, de a 
másolat még mindig nincs meg. 
Ezúttal azt mondják, hogy 
több fit;'képész megbetege¬ 
dett ... A következő alkalom¬ 
mal - elve a gyanúperrel - 
telefonon jelentkezik, s felvilá¬ 
gosítják, sajnos, még mindig 
nem készült el, s ennek oka, 
hogy a kartársnőt, aki az ügye¬ 
ket intézte, máshová helyez¬ 
ték ... A legközelebbi alka¬ 
lommal viszont azt közük, hogy 
az anyag már a laboratórium¬ 
ban van, most rövidesen meg¬ 
lesz ... 

A 23 forint ekkor telefon és 
közlekedési költségekkel már 
túlhaladta a harminc forintot 
is, nem beszélve az elherdált 
időről, ami állítólag szintén 
pénz. Ezzel szemben azonban 
él a megrendelő szívében a re¬ 
mény, hogy előbb vagy utóbb 
mégis elkészül a fénymásolat. 
De a reménykedéssel egyidőben 
mély sóhaj is felszakad a szí¬ 
véből: 

— Nehogy ebből a módszerből 
készítsenek fotókópiát... Elég 
ez az egy is!... 

(— czél) 


..Elmentem én a vásárba ... 

Sok minden érdekelt, de leg¬ 
jobban a gladiolus. Kis 
amatőrkertészetemben gyűj¬ 
töm ezt a virágot. Sokféle faj¬ 
tám van. 

Amikor a ..Kertimag" sát¬ 
rához értem felragyogott a 
szemem, mert a bejáratnál 
gyönyörű gladiolus virított vá¬ 
zában. Ezt a fajtát még nem 
láttam, nem ismertem és el¬ 
határoztam, hogy minden áron 
megszerzem. A pulthoz siet¬ 
tem és megkértem az eláru¬ 
sító kartársnőt, rámutatva a 
bejárati gladiolusra: 

- Legyen kedves. írja fel 
annak a virágnak a nevét. 

- Nagyon szívesen! - és 
ráírta egy darab papírra, hogy: 
gladiolus. 

- De bocsánatot, azt én is 
tudora. A fajtáját szeretném 
tudni, mivel legalább 150 féle 
van belőle. 

- Azt sajnos nem tudom. 

- Köszönöm szépen! 

Gondoltam, hamarjában nem 

kaptak megfelelően képzett 
munkaerőt, hiszen olyan hir¬ 
telen nyitott ez a Mezőgazda- 
sági Vásár, előző nap meg 
zárva volt és a kartársnő bi¬ 
zonyára úgy cseppent ebbe a 
szakmába, mint Pilátus a me¬ 
leg ágyba, ezért a pult végé¬ 
ben álló, komolynak látszó 
fiatalemberhez fordultam: 

- Kérem, mi a neve annak 
a virágnak? 

- Gladiolus. 

- Köszönöm! 

Tovább nem firtattam. El¬ 
végre nem életkérdés, hogy 
valaki ismerje a hosszúszárú. 


halványrózsaszínű Limai Ró¬ 
zát vagy Duisberg titkos taná¬ 
csost, aki viszont már idősebb 
és ezért erőteljes és fehér vagy 
például a rózsaszínű Helgát 
krémtorkával vagy a tearózsa- 
szinű finom, sárga Vénuszt, 
vagy a Biarritzot, vagy a Mu- 
rillot, vagy a Rosamundát. 

Sóvárogva néztem a szép 
gladiolust, mely rangrejtve dí¬ 
szítette kertészeti szaküzletün¬ 
ket, mikor elsétált mellettem 
egy férfi „SZAKTAN ÁCS- 
ADÓ"-felirattal a mellén. Mint 
egy héjjá vetettem magam rá. 

- Kérem, mondja meg, ho¬ 
gyan kérjem majd tavasszal 
annak a virágnak a gumóját? 



- Tessék gladiolust kérni. 

Mélyen lesújtva lemondtam 
a virágról. Kérem a Ludas 
Matyit, derítse ki nekem an¬ 
nak a szépségnek a nevét és a 
címét, és kérje meg a „Kerti¬ 
mag" eladó gárdáját, hogy 
legalább néhány fajtával is¬ 
merkedjen meg közelebbről. 

Ez a rövid cikk pedig nem 
íródott volna meg, ha ilyesmi 
csak a „Kertimagnál" fordul¬ 
na elő. Én kíméletes akartam 
lenni és ezért virágnyelven be¬ 
széltem. 

Albán Frigyes 


Borotvaélen a családi béke 


Hat hónappal ezelőtt meg¬ 
leptem a férjemet egy „Riam 
Junior" elnevezésű svéd vil¬ 
lanyborotvával. Ajándéknak 
szántam és így nem mondtam 
meg neki az árát, de a Ludas 
Matyinak elárulom: tekinté¬ 
lyes summát, 600 forintot fi- 


Ügyes ember 

m 

14 - Elvették a szolgálati kocsiját, de kicsinálta, hogy legalább az autóbusz meg- 

álljon a háza előtt. . . 


zettem érte. Az uram nagy 
örömmel fogadta és még ak¬ 
kor sem szontyolodott el, ami¬ 
kor megfenyegettem: 

- De most aztán ne lássa¬ 
lak borotválatlanul! 

Rövidesen tönkrement az 
úgynevezett „szőrvágó rostély" 
és ezzel a gépezet használha¬ 
tatlanná vált. Azóta bejártuk 
Szeged, Miskolc, Békéscsaba 
és környéke minden KERA- 
VTLL-üzletét, de mindenütt el¬ 
utasítottak azzal, hoov „alkatré¬ 
szeket nem árulunk". 

Képzeld el, kedves Ludas 
Matyi, szomorú helyzetemet. 
Nemcsak hiába adtam ki ilyen 
sok pénzt, de ráadásul a fér¬ 
jem szakállasán jár-kel, még¬ 
pedig emelt fővel, mondván: 
nincs ideje naponként borbély¬ 
nál várakozni. 

Bocsánat, hogy ilyen apró, 
mondhatnám: „családi üggyel" 
zavarlak, kedves Ludas Matyi, 
mégis kérem a segítségedet. 
Melyik az a kereskedelmi 
szerv, amelynek segítségével 
megtalálhatnám a keresett al¬ 
katrészt? 

Gábori Jánosné 

Gyulai; Kun Béla u. 42. 





























Janus Oszeka: 


A DIPLOMÁCIA JÖVŐJE 


Sándor Károly 



Jtjrdekes tervvel mentem el a fegyver- 
gyároshoz. Újtípusú, eddig ismeretlen 
bombát ajánlottam fel részére. 

- Milyen hatóereje van a találmányá¬ 
nak? - kérdezte a gyáros szakértelem¬ 
mel. 

- Tízmillió ember. 

A fegyvergyáros megcsókolt, de azért 
megőrizte szenvtelenségét. 

- Hm ... elég szép szám ... - mond¬ 
ta közömbösen. - De a terven még dol¬ 
goznia kell, fiatalember. 

A fegyvergyáros értett hozzá, hogyan 
legyezgesse hiúságomat. 

Rövid idő elteltével újra beállítottam 
hozzá, miután terveimet tökéletesítettem. 

- Most már félmilliárd embert képes 
elpusztítani a bombám - jelentettem. 

Közlésem nagy megelégedéssel töltötte 
el, bár ennek semmi külső jelét nem mu¬ 
tatta, nehogy megpihenjek babérjaimon. 

- Ne csökkentse a tempót! - kiáltott 
fel biztatóan a gyáros. - Ne riadjon 
vissza a nehézségektől! 

Nem szeretem a naplopást. Bombám 
rövidesen olyan hatóerőre tett szert, 
hogy alkalmassá vált egymilliárd ember 
elszállítására az árny ék világból. 

A fegyvergyáros alig tudta leplezni el¬ 
ragadtatását, kezet nyújtott és csak eny- 
nyit mondott: 

- Hát igen... Ez már valami 
Nagy jövőt jósolok magának, fiatalem¬ 
ber. 

A siker szárnyakat adott, még energi- 
kusabban folytattam munkámat. Néhány 
nap múlva izzadtan és kipirulva vágód¬ 
tam be a fegyverqváros ajtaján. 

- Másfél milliárd! - üvöltöttem, 
érezve, hogy ez már a győzelem. 

- Hiába, csodálatos, ha valaki ilyen 
céltudatosan tör eszményeinek megvaló¬ 
sítására! - duruzsolta a gyáros atyai 
hangon. - Nincs olyan tökéletes valami, 
amit az emberi agy ne tudna tovább tö¬ 
kéletesíteni. 

E szavak végleg fellelkesítettek. Nem 
sok idő telt el s már hónom alatt volt az 
új bomba, kétmilliárd ember kiirtására. 
Rohantam a fegyvergyároshoz, de még 
a lépcsőről visszafordultam, hogy a tel¬ 
jesítményt további félmilliárddal növel¬ 
jem. Valami belső hang azt súgta, köze¬ 
ledem eszményem megvalósításához. 

A fegyvergyáros legközelebb már kép¬ 
telen volt örömét palástolni, a vér az ar¬ 
cába szökött. 

- Két és félmilliárd . .. Két és félmil- 
liárd... - ismételgette látszólag hide¬ 
gen. 

Végül - rövid gondolkodás után - 
megkérdezte: 

- És tulajdonképpen hány ember él a 
földön? 

- Két és félmilliárd - feleltem. 

A gyáros összeráncolta homlokát. 

- Ez azt jelenti, hogy ebben a szám¬ 
ban én is benne vagyok? 

- Persze - válaszoltam kissé zavar¬ 
tan. 

Egy másodperp alatt összeszedte min¬ 
den erejét és torkaszakadtából rám üvöl¬ 
tött: 

- Vigye a pokolba a bombáját! 

És kidobott. 

„Nehéz kielégíteni az embereket" - 
gondoltam, miközben gurultam lefelé a 
lépcsőn. 

Ráadásul most idézést kaptam a bíró¬ 
ságtól. A cédulán ez áll: „Gyilkossági 
kísérlet X. Y. fegyvergyáros ellen ..." 

Pető Miklós fordítása 



(A Segrni—Pella-Eisenhower ebe¬ 
den időhiány miatt írásban nyúj¬ 
tották át a pohárköszöntőket) 


rajza 


- A miniszterelnök úr tiszteltet! az urakat, itt küldi az ebedet, ezek meg a be¬ 
szédek. Egyébként fogadják nagyrabecsülését. . . 




A fotókiállítás zsűrije 

Hegedűs István rajza 


Rendelet, az rendelet! 

Gcrő Sándor rajza 




Megvan! 
































































- Na, megint csök¬ 
kentették a terhemet 
néhány mázsával . 


Kép a jövőből 


Gyorsabb a hang sebességénél 


Ha kilőnek egy űrrakétát 




WílURl 


— Menjünk vissza, nem értettem, hogy mit mondtálI 

- Mondja, tűz eseten mit illik felvenni? 


A javíthatatlan lakás üzér 



- ötezerért átadom magának. 


A pesti utcán 




Az orvos csóválta a fejét. Nincs 
figyelemre méltóbb mozdulat, mint 
amikor egy belgyógyász vizsgálat 
közben csóválja a fejét. Ez a fejmoz¬ 
dulat azzal a megnyugtató érzéssel 
töltheti el a beteget, hogy orvosa érti 
a dolgát, nem afféle szerencsétlen 
flótás, aki nem talál semmit sem. 

— A diasztolés nyomás egy kicsit 
magas — mondta az orvos. 

A beteg bólintott, mint aki már 
maga is gyanakodott a dologra az 
utóbbi időben. 

— Kerülje a nitrát-tartalmú étele¬ 
ket — folytatta az orvos —, majd 
meglátjuk, hogyan tudjuk befolyásol¬ 
ni az alsó nyomást. 

— Milyen ételekre tetszik gondol¬ 
ni? 

— Az állati fehérjékre, elsősorban 
a fekete húsokra, a marhahúsra, a 
kolbászfélékre. Ezeket kerülje. 

A beteg elgondolkozva ment az ut¬ 
cán, s azon töprengett, hogy milyen 
álláspontot foglaljon el életének e 
teljesen új szakaszában. Minden em¬ 
ber életében elkövetkezik az a ret¬ 
tegett pillanat, amikor valamiről le 
kell mondania. Diétáznia kell tehát. 
Le kell mondania az állati fehérjék¬ 
ről, elsősorban a fekete fehérjékről, 
ami viccnek is rossz, hát még diétá¬ 
nak. Tilos a marhapörkölt, a kolbász 
— kedvenc ételei. De hát az egészség 
az első, összeszorított fogakkal, fér¬ 
fiasán diétázik majd. 

Igen ám, de már az első napon sú¬ 
lyos akadályok merültek fel. Ami¬ 
kor az üzemi ebédet éppen gulyás al¬ 
kotta, s égő arccal elhárította magá¬ 
tól, a közfigyelem feléje fordult* 

— Mi az, gyomorbajos vagy? 

— Kérjél helyette tejbegrízt! 

A jóindulatú gúny elborította, a 
szánalom önérzetét sértette. Van, aki 
kérkedik a betegségével, órákig tud 
beszélni róla. ö letagadta volna. De 
a köhögést, a szerelmet és a diétát 
nem lehet letagadni. Erőtlenül véde¬ 
kezett. Ekkor elhalmozták jótaná¬ 
csokkal, veleérző megjegyzésekkel. 
Egyik kartársának volt egy ismerőse, 
aki belehalt a diétába. Volt, aki ke¬ 
délyesen fogta fel a dolgot: 

— Nem kell törődni az orvosok¬ 
kal! Jóféle csülök, utána féllityi bor, 
az kell a magyar embernek, attól 
gyógyul meg! 


Hiába magyarázta neki, hogy egy 
kicsit magas a diasztolés nyomás, az 
csak legyintett és azt mondta, disznó¬ 
tor való arra, nem diéta. 

— Hogyan lehet így betartani a 
diétát? — kesergett magában. Egyre 
jobban érezte a diéta társadalmi kor¬ 
látáit. A közvélemény ellene volt. Ez 
a harc, ez a feszültség, ez az izgalom 
jobban árt, mint egy mázsa nitrát, 
gondolta. Álmában kacér szarvas- 
marhák táncoltak előtte, kis melltar¬ 
tóban és csipkés nadrágban. Verej¬ 
tékezve ébredt fel. Meddig bírom 
ezt még? — tette fel a végzetes kér¬ 
dést. 

A becsület és dicsőség még tartotta 
benne a lelket, de egyre kínosabb, 
egyre gyötrelmesebb volt számára a 
lemondás. Aztán kétségei támadtak. 
Az orvos is tévedhet, de lehet, hogy 
idegen hatalom ügynöke, ö pedig 
közben nevetségessé teszi magát a 
diétával, a nevetségesség öl, tehát ká¬ 
ros. És különben is miért él az ember, 
ha már mindent meg kell vonnia ma¬ 
gától. Ügy érezte, hogy a nélkülözé¬ 
sektől jártányi ereje sincs. 

Egy napon az étkezőben az asztal¬ 
ra csapott és megette a töltött ká¬ 
posztát. Diadalmámorát csak fokozta 
a pohár sör. Hogy engem egy orvos 
egzecíroztasson, olyan nincs, nem is 
volt, de nem is lesz a sifonérban... 
— dúdolta. 

Estére elromlott a jókedve. Nyo¬ 
mást kezdett érezni a gyomrában, 
majd bűntudat gyötörte. Elbukott, 
mint Lucifer. Hódolat helyett bírálta, 
sőt felülbírálta az orvost. Biztosan 
megártott neki a tiltott gyümölcs. 

A lelkiismeretfurdalástól nem tu¬ 
dott aludni. Egyre fogyott, szemei 
alatt mély karikák sötétlettek, keze, 
lába reszketett. Határozott: nem gyöt¬ 
rődik tovább, feltár mindent az orvos 
előtt. Jöjjön, aminek jönnie kell. 

Végre ott állt az orvos előtt. Az 
megkérdezte: 

— Nos, mi újság? Betartotta a dié¬ 
tát? 

— Be! — válaszolta azzal a gyor¬ 
sasággal, amely a villanásszerű elha¬ 
tározásokat Jellemzi. 

— Látja? — mondta az orvos. — 
Mennyivel jobban néz ki. 

_ Feleki László 


A helyzet a hegyvidéken 

Szűr-Szabó József rajza 




































Kedves vendég Londonban 


Várnai György rajza 



- Miss Stuart, öt perc múlva szóljon be, hogy haza kell mennem, mert meghozták a tüzelőmet... 


$ huhtcf ^ 


CSORTOS GYULÁT meg¬ 
szólította valaki: 

- Ó, kedves művesz úr, 
azt hiszem tavaly találkoztunk 
valahol... 

- Igen - hangzott a fele¬ 
let. - Néha eljárok oda . . . 




DIDEROT, a nagy francia 
filozófus, egy napon épp ak¬ 
kor állított be könyvének kor¬ 
rektúrájával a kiadójához, 
amikor az éppen öltözködött. 
Az öregúrnak nehezen ment 
az öltözködés. Diderot segíteni 
akart neki, de a kiadó tiltako¬ 
zott: 

- Csak hagyja, kérem, 
majd én megcsinálom. 

- Ugyan - mondta Dide¬ 
rot -, nem én vagyok az első 
szerző, aki egy kiadót felöl- 

töztet W 




IDŐSEBB LATABAR Árpád, 
a közkedvelt kitűnő színmű¬ 
vész, egyszer egyik barátjánál 
aludt. 

- Kérlek - mondta barátjá¬ 
nak elalvás előtt ha szom¬ 
jas leszek, ébressz fel. 

- Honnan fogom tudni, 
hogy mikor leszel szomjas? 

- Te oktondi, amikor fel¬ 
keltesz, szomjas leszek! - fe¬ 
lelte a színművész. 


PAGANINIT, a zseniális 
olasz hegedűművészt egy hölgy 
meahívta teára. 

- Kérem, kedves mester - 
kérlelte a hölgy -, de nehogy 
elfelejtse a hegedűjét magával 
hozni! 

- Minek? - hárította el a 
kérést Paganini. - A hegedűm 
sohasem iszik teát... 



SZOMORY DEZSŐT, a har¬ 
mincas évek vége felé, a könyv¬ 
nap után megkérdezték: 

- Használt neked a könyv¬ 
nap? 

- Feltétlenül, - hangzott a 
válasz. - Három napon át a 
kávéház helyett friss levegőn 
ültem. 



KORÁNYI SÁNDOR, a hí¬ 
res orvosprofesszor, megvizs¬ 
gált egy írót. 

- Kérem, - mondta a ta¬ 
nár tartózkodjék a szellemi 
munkától. Mi az ön foglalko¬ 
zása? 

- Operett-író ... 

- Azt lehet. 



Szükségmegoldás 


Toncz Tibor rajza 



- Tetszik tudni, javítani van a turmix-gépünk..; 

Elfogyott a türelme 

Török János rajza 

■Já- ^ | £> 

- Csinálják meg végre a tetőt, a lakás tele van falevéllel! 

Majd ha nyugdíjba ment... 

Török Jáno3 rajza 


y\pro dől dl 

Két fehérhajú bácsi lépdelt 
Az újjáépülő s.'ép Várban, 

Hej — szólt az egyik —, ide hajdan 
Randevúzgatni sokat jártam. 

Hová lett az a régi kislány , 

Hajdani randevúim fénye ? 

Hogy megkeressem , ahhoz persze 
Engem is restaurálni kéne ... 

Hidvéghy Ferenc 



Ismerősöm azzal büszkélke¬ 
dett. hogy neki rengeteg pro¬ 
tekciója van. 

- Iksz kötelező ígéretet 
tett, támogatni fogja a dolgot 


- mondotta Ipszilon is 
megígérte, hogy telefonálni fog 



az érdekemben, sőt Zé is meg¬ 
ígérte, számíthatok rá, nem 
fog sajnálni sem időt, sem fá¬ 
radságot ... 

- Tulajdonképpen mihez 
kell ennyi protekció? - kér¬ 
deztem csodálkozva. 

- Még nem tudom — fe¬ 
lelte az ismerősöm -, de majd 
csak kell valamihez!... 

* 

Amikor az ősember villám¬ 
lást látott, vagy mennydörgést 
hallott, rettenetesen félt és pa¬ 
rányinak, esendőnek, kiszol¬ 
gáltatottnak érezte magát. A 
félelem és a kiszolgáltatottság 
megalázó érzete volt az alapja 
a vallás keletkezésének. 

Amikor nálunk elromlik egy 
vízcsap vagy egy zár, akkor 
engem is elkap a félelem és a 
kiszolgáltatottság érzése. Tu¬ 
dom, hogy semmit sem tehe¬ 
tek ellene, nem tudom megja¬ 
vítani sem a vízcsapot, sem a 
zárat; ki vagyok szolgáltatva 
a Házkezelőségnek vagy a 
maszek kisiparosnak és ezek 
olyan misztikus erők, titokza¬ 
tos hatalmak, mint az ősem¬ 
bernek a villám vagy a 
mennydörgés. 

Lehet, hogy vallásos leszek? 

A „Fővárosi Moziműsor'' 
plakátján olvastam, hogy a lap 
a legfrissebb híreket közli a 
sztárokról. 


Ez megnyugtató érzés. Nincs 
is rosszabb, mint amikor az 
ember napokig semmi hírt 
nem kap Gina Lollobrigidáról, 
vagy Jean Marais-ról, és talál¬ 
gatni kényszerül. Ilyenkor ütik 
fel a fejüket a rémhírek, hogy 
Lollobrigida férfivá operáltatta 
magát és nőül vett egy római 
tekebajnoknőt, s hogy Jean 
Marais magyar származású. 
Maris Jánosnak hívják és 
nemsokára végleg hazatér 
Pestre, ahol egy kis gebines- 
boltot szeretne kapni. Mon¬ 
dom, ez az idő elmúlt, a Fővá¬ 
rosi Moziműsor már a legfris¬ 
sebb híreket is közli a sztárok¬ 
ról. 

Mióta elolvastam ezt a pla¬ 
kátot, nyugodtabban alszom. 

* 

A fiam bejelentette: az osz¬ 
tályfőnök meglátogatja a szü¬ 
lőket és legközelebb minket 
fog meglátogatni. 

- Környezettanulmány - 
mondta a feleségem. - Már 
hallottam róla . . . 

A bejelentés percétől kezd¬ 
ve állandóan magamon éreztem 
a fiam aggódó, fürkésző, vizs¬ 
gálódó tekintetét. De nemcsak 
én, a feleségem is. A gyerek 
behatóan, szorgalmasan tanul¬ 
mányozta környezetét, már 
mint minket, és láttam az ar¬ 



cán, a szemén, hogy nagyon 
drukkol a látogatás miatt, s 
főleg miattunk: mit fogunk 
mondani, hogyan fogunk vi¬ 
selkedni? 

Most már én is izgatott va¬ 
gyok: vajon hogy festek, mint 
környezet és vajgn elég festői 
leszek-e az osztályfőnöknek? 

(mikes) 

- Figyeld meg ezt a Csctnc- 
kit - mutatott az üzemi ét¬ 
kezdében Balázs egy hórihor- 
gas fiatalemberre. Ennél undo¬ 
rítóbb fráter nincs az egész 
vállalatnál. Mint előadó, há¬ 
rom beosztottal dolgozik, azo¬ 



kat kínozza. Semmi se jó neki, 
mindenben hibát talál, kiabál, 
gorombáskodik, túlterheli őket 
munkával, egyszóval ronda 
egy alak. Elviselhetetlen . .. 

Fekete megkérdezte: 

- És felfelé? 

- Gondolhatod. Az ilyen tí¬ 
pus undorítóan hízeleg felette¬ 
seinek. Csetneki ezen a vona¬ 
lon állandóan világrekordot ja¬ 
vít. Az embernek kavarog a 
gyomra, amikor látja és hallja, 
hogy ez a Csetneki milyen 
szolgálatkész, milyen férfiatla- 
nul dicséri hivatali felettesé¬ 
nek minden szavát, minden 
cselekedetét. Ahogy Csetneki 
tüzet ad, amikor főnöke ciga¬ 
rettát vesz elő, ahogy a kabát¬ 


ját feladja, ahogy a felettes 
legbutább viccén kacag, az a 
szervilizmus csúcsteljesítmé¬ 
nye. 

- Mások is úgy utálják, 
mint te? 

- Hát lehet őt kibírni? Aki¬ 
nek kisebb, vagy vele egyenlő 
a beosztása, azt észre se veszi, 
annak alig vagy sehogyan se 
köszön vissza. Borzalmas alak. 
Ha meglátom, elmegy az ét¬ 
vágyam. 

Néhány héttel később ismét 
együtt ebédelt Balázs Feketé¬ 
vel. A levesnél tartottak, ami¬ 
kor Csetneki belépett az ebéd¬ 
lőbe. Egyenesen kettőjük asz¬ 
talához tartott és megkérdezte; 

- Szabad? 

- Hogyne, Csetneki kar- 
társ. Tartson velünk - vála¬ 
szolta Balázs szívélyesen. 

Ebéd közben barátságosan 
elbeszélgetett Csetneki vei. Ami¬ 
kor Balázs cigarettára akart 
gyújtani,* Csetneki kezében 
már csattogott az öngyújtó. Mi¬ 
előbb távoztunk. Csetneki ro¬ 
hant a fogashoz Balázs kabát¬ 
jáért és feladta rá. 

Fekete csodálkozott, de nem 
akarta kérdéssel zavarba hoz¬ 
ni Balázst. Mástól tudta meg, 
hogy Balázs két nap óta Cset¬ 
neki főosztályvezetője.,. 

Palásti László 


Űj színfolttal lett gazdagabb fővárosunk 



Egy beérkezett bejárónő 



- Kisnagyságám, kedden újból ideszaladok egy kicsit segíteni 1 

Az „Esthajnal” című fővárosi napi¬ 
lapban az alábbi rövid apróhirdetés 
jelent meg: 

„Albérleti szoba kiadó. Érdeklődni 
kedden délután négykor a Vérmezőn. 

Hudák Jakab.** 

Kíváncsi voltam, és elmentem a 
hirdetésre. Háromnegyed négyre ér¬ 
tem a Vérmezőre, ahol mintegy hat¬ 
vanezer ember szorongott már egy 
emelvény előtt. Az emelvényen mik¬ 
rofon állt, a tér hangerősítő be¬ 
rendezésekkel volt ellátva. Pontosan 
négy órakor egy jelentéktelen kül¬ 
sejű, nyápic, középkorú férfi szállt 
le a hatvanhármas villamosról, és az 



emelvény felé tartott. Ez a férfi volt 
Hudák Jakab, a hirdető. 

A hatvanezer ember elcsendesedett, 
midőn Hudák, felmenve az emelvény¬ 
re, a mikrofonhoz lépett és így szólt: 

— Van szerencsém. Nálam van al¬ 
bérleti szoba kiadó. 

Bejelentését viharos, ünneplő taps 
köszöntötte. Hudák csendet intett és 
folytatta: 

— Számítottam rá, hogy többen 
jelentkeznek majd a hirdetésre, 
ezért hívtam önöket ide, a Vérmező¬ 
re. Mert ahogyan a közmondás mond¬ 
ja, több nap, mint albérleti szoba. 

A szónok szavait hangos tetszés- 
nyilvánítás és áradó derültség fogad¬ 
ta. Hudák keresetlenül a tárgyra tért. 

— Elmondom a feltételeimet — 
mondta. — Akinek valami nem meg¬ 
felelő, az fegyelmezetten hagyja el a 
Vérmezőt, a többiek maradjanak. Az 
első feltételem, hogy én csak egye¬ 
dülálló albérlőt tartok. Akinek férje, 
felesége, fia, borja van, az menjen el. 

Élénk mozgás támadt a téren. A 
tömeg egy része csalódottan távozni 


indult. Elhangzott egy-egy fütty is, 
néhány indulatos kifakadás, de ezek 
nem jutottak fel az emelvényre, mert 
a megmaradó tömeg szoros gyűrű¬ 
ként vette körül az emelvényt. Becs¬ 
lés szerint húsz-huszonötezren ma¬ 
radhattak. Hudák most feléjük for¬ 
dult: 

— Nálam az albérlő nem főzhet és 
nem moshat, rádiózás az nincs. Nem 
szeretem, ha a fürdőszobámat hasz¬ 
nálja. Villanyfőzőt, villanyvasalót 
nem tarthat. Dohányozni nálam nem 
lehet. Eljöttök-e ilyen feltételek mel¬ 
lett hozzám albérlőnek? 

— Elmegyünk! — kiáltotta kö¬ 
rülbelül tízezer torok és az emel¬ 
vény felé tolongott valamennyi. Né¬ 
hány gyengébb fizikumú nő, aki 
kifelé tartott volna a tömegből, 
a földre bukott és a többiek át¬ 
gázoltak a testükön. De rövide¬ 
sen helyreállt a rend, mert Hudák 
mindenre gondolt és a Vérmező szé¬ 
lén segélyhelyeket állíttatott fel. 

Az albérlő-jelöltek száma körülbe¬ 
lül ötezerre csökkent az albérleti 
lakószoba ár-megjelolése után, há¬ 
romezerre a lakásrend közzététele 
után, ezerkétszázra a világnézeti fel¬ 
tételek tisztázása után. Ezután igen 
kedves jelenet játszódott le. Hudák 
lement az emelvényről és személye¬ 
sen elvegyült az ezerkétszáz pályázó 
között. Barátságosan lekezelt egyik- 
kel-másikkal, tréfálkozott, majd is¬ 
mét visszament az emelvényre és így 
szólt: 

— Aztán ne higgyék, hogy nálam 
bárkit is be lehet hozni a lakásomba. 
Nő az még hozzám sem jön, nemhogy 
az albérlőhöz. Akinek ilyen vágyai 
lettek volna, az a leggyorsabban tűn¬ 
jön el. És aki harminc évesnél fia¬ 
talabb és ötvennél idősebb, az is el¬ 
párologhat. És énnálam nem lehet 
ám csörtetni a lakásban, a negyve¬ 
nesnél nagyobb lábúak is menjenek 
el. 

A továbbiakban Hudák antropoló¬ 
giailag selejtezett és kiszűrte a sző¬ 
ke, barna szemű egyedeket, a tatár 
pofacsontúakat, továbbá azokat, akik 
a bé vércsoporthoz tartoztak és az 
olyanokat, akiknek a családjában 
ikerszülés fordult elő. 

Két férfi állt már csupán az emel¬ 
vény előtt, hogy Hudák albérletéért 
megvívjanak. Ekkor azonban az 


egyik, egy atléta termetű ember hir¬ 
telen a szívéhez kapott és elvágódott 
a földön. A tragikus esemény dön¬ 
tött az albérleti szoba ügyében. 

— Ezek szerint — szólt Hudák az 
emelvény alatt állóhoz —, szóval ön 
lesz az albérlő?!... 

— Én vagyok! — Kiáltott fel a 
férfi és az örömtől hangos zokogás¬ 
ba tört ki, majd a lépcsőkre vetve 
magát, sírva-kacagva mászott fel Hu¬ 
dák elé, miközben könnyei csorog¬ 
tak és a haja vizes csomókban hul¬ 
lott a homlokába. 

Hudák meghökkenve nézte albér¬ 
lőjét és hátralépett előle. A győztes 
felemelkedett és vinnyogni kezdett — 
talán a nevét akarta megmondani, 
hogy bemutatkozzék. 

— De hiszen ön idegbeteg! — 
szólt Hudák meglepődve. — Nem szé¬ 
gyell i magát? Azt hitte, hogy egy fe¬ 
dél alatt fogok lakni egy őrülttel? 

És bosszús fejcsóválás közben ha¬ 
zament a Vérmezőről. 

Somogyi Pál 


Elsöosztályú szalon 



Egy tyúkólban 

Toncz Tibor rajza 



Abszolút rövidfilm 


Szűr-Szabó József rajza 

- Itt a jó kis tojáspor! 























